കോവിഡ് 19: യാത്രാ നിയന്ത്രണങ്ങൾ കർശനമാക്കി ഇന്ത്യ | bans flight service\nകോവിഡ് 19: യാത്രാ നിയന്ത്രണങ്ങൾ കർശനമാക്കി ഇന്ത്യ\nമനോരമ ലേഖകൻ March 12, 2020 02:56 PM IST\nകോവിഡ് 19 പടരുന്ന സാഹചര്യത്തിൽ ഇന്ത്യയിൽനിന്നു പുറത്തേക്ക് യാത്ര ചെയ്യാനോ മറ്റു രാജ്യക്കാർക്ക് ഇന്ത്യയിലേക്കു വരാനോ ഉള്ള സൗകര്യങ്ങൾ റദ്ദാക്കുന്നു. നയതന്ത്ര വീസ ഒഴികെയുള്ള എല്ലാ വീസകളും ഏപ്രില് 15 വരെ സസ്പെൻഡ് ചെയ്യാന് കേന്ദ്ര ആരോഗ്യമന്ത്രി ഹര്‍ഷവ‌ര്‍ധന്റെ അധ്യക്ഷതയിൽ ചേർന്ന യോഗം തീരുമാനിച്ചു. യുഎന്നിനും രാജ്യാന്തര സംഘടനാ പ്രതിനിധികള്‍ക്കും തൊഴില് വീസകള്‍ക്കും ഇളവുണ്ട്. മാര്‍ച്ച് 13 ന് ഇതു നിലവിൽവരും. ഇന്ത്യയിലേക്ക് അടിയന്തരമായി യാത്രചെയ്യേണ്ടവര് നയതന്ത്ര കാര്യാലയവുമായി ബന്ധപ്പെടണമെന്ന് അറിയിച്ചിട്ടുണ്ട്.\n100 ലേറെ രാജ്യങ്ങളിൽ കോവിഡ് 19 സ്ഥിരീകരിച്ച സാഹചര്യത്തിലാണ് നടപടി. ചൈന, ഇറ്റലി, ഇറാന്, കൊറിയ, ഫ്രാന്‍സ്, സ്പെയിന്, ജര്‍മനി എന്നീ രാജ്യങ്ങളില്‍നിന്ന് വരുന്നവരോ ഈ രാജ്യങ്ങള് സന്ദര്‍ശിച്ചവരോ ഇന്ത്യയിലെത്തിയാല് 14 ദിവസത്തേക്ക് കര്‍ശനമായി നിരീക്ഷിക്കും.\nഇന്ത്യൻ വിനോദ സഞ്ചാരികൾക്ക് തായ്‌ലൻഡ് വീസ നിരോധിച്ചിട്ടുണ്ട്. ഇന്ത്യ അടക്കം 18 രാജ്യങ്ങളിൽ നിന്നുള്ളവർക്ക് ഒരു അറിയിപ്പ് ഉണ്ടാകുന്നതുവരെ തായ്‌ലൻഡ് വീസ നൽകില്ല.\nഅമേരിക്കയില്‍നിന്ന് യൂറോപ്യന് രാജ്യങ്ങളിലേക്കുള്ള എല്ലാ യാത്രകള്‍ക്കും നിരോധനമേര്‍പ്പെടുത്തിയതായി പ്രസിഡന്‍റ് ഡോണള്‍ഡ് ട്രംപ് പ്രഖ്യാപിച്ചു. യൂറോപ്യന് രാജ്യങ്ങളില്‍നിന്ന് അമേരിക്കയിലേക്കുള്ള വീസകളും ഇതോടെ റദ്ദാക്കപ്പെടും. വ്യാപാരമുള്‍പ്പടെ റദ്ദാക്കപ്പെടുമെന്ന സൂചനകളാണ് ട്രംപിന്‍റെ പ്രസ്താവനയിലുള്ളത്. ചെറിയ ഇളവുകള് നല്‍കിയിരിക്കുന്നത് ബ്രിട്ടനു മാത്രമാണ്. അമേരിക്കയില് കോവിഡ് 19 കേസുകളുടെ എണ്ണം കൂടിയ പശ്ചാത്തലത്തിലാണിത്.\nകൊറോണാ ഭീതി നിലനിൽക്കുന്നതിനാൽ ഇന്ത്യയുള്‍പ്പെടെ 12 രാജ്യങ്ങളിലേക്ക് സൗദി അറേബ്യ യാത്രാ വിലക്ക് ഏര്‍പ്പെടുത്തി. സൗദി ഇഖാമയുള്ളവര്‍ക്ക് മടങ്ങാന് 72 മണിക്കൂര് സമയം അനുവദിച്ചിട്ടുണ്ട്. ഇന്ത്യയുള്‍പ്പെടെ ഈ പട്ടികയിലുള്ള രാജ്യങ്ങളില് 14 ദിവസം കഴിഞ്ഞവര്‍ക്ക് സൗദിയിലേക്ക് യാത്ര ചെയ്യാനാകില്ലെന്നും ആഭ്യന്തര മന്ത്രാലയം അറിയിച്ചു.\nനിലവില് 114 രാജ്യങ്ങളിലായി ഒരുലക്ഷത്തിലേറെ പേര്‍ക്ക് രോഗം ബാധിച്ചു കഴിഞ്ഞു. ലോകാരോഗ്യ സംഘടനയുടെ കണക്ക് പ്രകാരം 4600 ലേറെ പേരാണ് വൈറസ് ബാധ കാരണം മരിച്ചത്.


‘ജലജപത്മരാജി’യെന്ന ചലച്ചിത്രത്തിനൊടുവില് കടല്ത്തീരത്തു വിജയ് ശിഖാമണിയുടെ ശരീരത്തില്നിന്നും കണ്ടെടുത്ത ഡയറിയില് ഉണ്ടായിരുന്ന കവിത. ഇതോടൊപ്പമുണ്ടായിരുന്ന ദീ൪ഘമായ കഥ പുറകേ പിന്നീട് പ്രസിദ്ധീ കരിക്കുന്നതാണ്. ഈ കഥയില്, അലക്സാണ്ട൪ പോപ്പ് ത൯റ്റെ രചനകളില്ച്ചെയ്തതുപോലെ വൃക്തിനാമങ്ങളുടെ സ്ഥാനത്ത് കുറേ ഡാഷുകളല്ല ചേ൪ത്തിരിക്കുന്നത്, യഥാ൪ത്ഥ പേരുകള്തന്നെ അതേപടി കൊടുത്തിരിക്കുകയാണ്. അവ ഭേദഗതി ചെയ്തശേഷം ആ കഥയും പ്രസിദ്ധീകരിക്കുന്നതാണ്. - എഡിറ്റ൪.


‘മുട്ടിൽ മരംമുറി’ കത്തുന്നു; ആരോപണ പ്രത്യാരോപണങ്ങളുമായി ഭരണപക്ഷവും പ്രതിപക്ഷവും അങ്കത്തട്ടിൽ | Newsthen l The news interactive\nHome/NEWS/Kerala/‘മുട്ടിൽ മരംമുറി’ കത്തുന്നു; ആരോപണ പ്രത്യാരോപണങ്ങളുമായി ഭരണപക്ഷവും പ്രതിപക്ഷവും അങ്കത്തട്ടിൽ\nഉത്തരവ് നടപ്പാക്കുന്നതില് വീഴ്ച വന്നെന്ന് മുഖ്യമന്ത്രി. തേക്കും ഈട്ടിയും മുറിച്ചെങ്കില് തെറ്റെന്ന് കാനം പട്ടയഭൂമിയിലെ മരം മുറിക്കാം എന്ന ഉത്തരവ് പിൻവലിക്കേണ്ടന്ന് ജോസ് കെ.മാണി\n“സർക്കാർ ഉത്തരവിന്റെ ഉദ്ദേശം വ്യക്തമായിരുന്നെങ്കിലും ചിലർ തെറ്റായി വ്യാഖ്യാനിച്ച് മരം വല്ലാതെ മുറിച്ചു മാറ്റി. അക്കാര്യത്തിൽ വിട്ടുവീഴ്ചയില്ല. കർഷകരുടെ പ്രശ്നം സർക്കാർ ആലോചിച്ച് നടപടിയെടുക്കും…” മുഖ്യമന്ത്രി പിണറായി വിജയൻ്റെ പ്രതികരണം ഇങ്ങനെയായിരുന്നു:\n”സർക്കാർ 2017ൽ എടുത്ത നിലപാടിന്റെ തുടർച്ചയായാണ് ഉത്തരവിറക്കിയത്. ഇടുക്കിയിലാണ് പ്രശ്നം വ്യാപകമായത്. നിരവധിയോഗം നടന്നു, എല്ലാ രാഷ്ട്രീയ കക്ഷികളും ബന്ധപ്പെട്ടു. പട്ടയഭൂമിയിൽ താമസക്കാർ നട്ട മരവും തനിയെ വളർന്ന മരവുമുണ്ട്. ആ മരം മുറിക്കാൻ അവകാശം വേണമെന്നായിരുന്നു ആവശ്യം.എന്നാൽ ഉത്തരവ് നടപ്പിലാക്കുന്നതിൽ വീഴ്ചയും പ്രയാസവും ഉണ്ടായതിന്റെ അടിസ്ഥാനത്തിലാണ് സർക്കാർ വിശദീകരണം നൽകിയത്. വിശദീകരണത്തിൽ പോരായ്മ ഉണ്ടായി. നിയമ വകുപ്പ് അതു ചൂണ്ടിക്കാട്ടിയപ്പോൾ ഉത്തരവ് പിൻവലിച്ചു… ” മുഖ്യമന്ത്രി വിശദീകരിച്ചു.\nമരം മുറി വിവാദം ആരോ സൃഷ്ടിച്ച പുകമറയെന്ന് ബിനോയ് വിശ്വവും സര്‍ക്കാരിന് ഒന്നും ഭയക്കാനില്ലെന്ന് റവന്യു മന്ത്രിയും മാധ്യമപ്രർത്തകരോടു പറഞ്ഞു.’മുട്ടില് മരം മുറിക്കേസില് സര്‍ക്കാരിന് ഒന്നും ഭയക്കാനില്ല. സര്‍ക്കാരിന്റെ ഒരു കഷ്ണം തടി പോലും നഷ്ടമായിട്ടില്ല. അതിന് അനുവദിക്കുകയും ഇല്ല…” റവന്യു മന്ത്രി കെ. രാജന് വ്യക്തമാക്കി.\nപാര്‍ട്ടി നിലപാട് സി.പി.ഐ സംസ്ഥാന സെക്രട്ടറി കാനം രാജേന്ദ്രന് പറയുമെന്നും മന്ത്രി പറഞ്ഞു.\nകർഷകരുടെ അവകാശങ്ങൾ പൂർണമായും ഉറപ്പാക്കണമെന്നും പട്ടയഭൂമിയിലെ മരം മുറിയുമായി ബന്ധപ്പെട്ട ഉത്തരവ് പിൻവലിക്കേണ്ട ആവശ്യം ഇല്ലെന്നും ജോസ് കെ.മാണി കോട്ടയത്തു പ്രതികരിച്ചു. ഉത്തരവില് തെറ്റില്ലെന്നും തേക്കും ഈട്ടിയും മുറിച്ചെങ്കില് അതു തെറ്റാണെന്നുമാണ് സി.പി.ഐ സംസ്ഥാന സെക്രട്ടറി കാനം രാജേന്ദ്രന് കോഴിക്കോട് പറഞ്ഞത്.\n“മരം മറുക്കാനുള്ള ഉത്തരവ് കർഷകർക്ക് വേണ്ടിയായിരുന്നു. എന്നാൽ അതിൽ നിന്നും തേക്കും ഈട്ടിയും ഇതിന്റെ മറവിൽ മുറിച്ചെങ്കിൽ തെറ്റാണ്. കൃഷിക്കാർ നട്ട മരം മുറിക്കാൻ അപേക്ഷ നൽകിയിരുന്നു. നിരവധി അപേക്ഷകൾ വന്നു. അത് അവരുടെ അവകാശമാണെന്ന് കണ്ടാണ് ഉത്തരവിറക്കിയത്. സർക്കാരിന്റെ ഉത്തരവിൽ തെറ്റില്ല. കർഷകരെ സഹായിക്കാനായിരുന്നു ആ ഉത്തരവ്. എന്നാൽ ഉത്തരവ് ലംഘിക്കപ്പെട്ടിട്ടുണ്ടെങ്കിൽ നടപടി സ്വീകരിക്കണം.”\nഇതിനിടെ മുട്ടില് മരം മുറിക്കേസില് രാഷ്ട്രീയ -മാധ്യമ വേട്ട നടക്കുന്നുവെന്ന് പ്രതികള് ഹൈക്കോടതിയില് പറഞ്ഞു. കേസില് മുന്‍കൂര് ജാമ്യം തേടി ആന്റോ അഗസ്റ്റിന്, റോജി അഗസ്റ്റിന്, ജോസുകുട്ടി അഗസ്റ്റിന് എന്നിവര് നല്‍കിയ ഹര്‍ജി പരിഗണിക്കുന്നതിനിടയിലായിരുന്നു പരാമര്‍ശം. മുന്‍കൂര് ജാമ്യാപേക്ഷയില് വ്യാഴാഴ്ചയ്ക്കകം നിലപാട് അറിയിക്കാന് സര്‍ക്കാരിനോടു കോടതി നിര്‍ദേശം നല്‍കി.\nനന്മയുടെ കൈത്താങ്ങുമായി ബിഗ് ബ്രദര് ടീം.....കൊവിഡ് സ്വാന്തന പദ്ധതിയിലേക്ക് അഞ്ച് ലക്ഷം രൂപ സംഭാവന നല്‍കുന്നു


താഴെ തട്ടിലെ ഉദ്യോഗസ്ഥരില് മനപരിവര്‍ത്തനം നടത്തണം; അജിത് മൂപ്പന് വ്യക്തമാക്കുന്നു | Ajith Moopan about three things Pinarayi Govt did and three things to be done\nതാഴെ തട്ടിലെ ഉദ്യോഗസ്ഥരില് മനപരിവര്‍ത്തനം നടത്തണം; അജിത് മൂപ്പന് വ്യക്തമാക്കുന്നു\nപിണറായി വിജയന് കേരള വികസനത്തിനായി ചെയ്ത3കാര്യങ്ങള് എന്തെല്ലാം? ഉടനടി ചെയ്യേണ്ട3കാര്യങ്ങളെന്ത്? വ്യവസായ പ്രമുഖര്‍ക്കിടയില് നിന്നും ധനം ശേഖരിച്ച അഭിപ്രായങ്ങളില് ഇന്ന് ടൈ കേരള പ്രസിഡന്റ്, അജിത് മൂപ്പന്.\n|2 Feb 2021 5:36 AM GMT\nപിണറായി വിജയന് നയിക്കുന്ന മന്ത്രിസഭയുടെ കാലാവധി അവസാനിക്കാന് മാസങ്ങള് മാത്രം ശേഷിക്കേ കേരളത്തിലെ ബിസിനസ് നായകര് പറയുന്ന ഈ സര്‍ക്കാരിന്റെ ആ മൂന്ന് നല്ല കാര്യങ്ങളും ഇനി ചെയ്യേണ്ട മൂന്ന് കാര്യങ്ങളും വായിക്കാം. ഇന്ന് ടൈ കേരള പ്രസിഡന്റ്, അജിത് മൂപ്പന്.\nവെള്ളപ്പൊക്കം, നിപ്പ, കോവിഡ് എന്നീ ദുരന്തമുഖങ്ങളിലും അതിനുശേഷമുള്ള ദുരിതാശ്വാസ പ്രവര്‍ത്തനത്തിലും സ്തുത്യര്‍ഹമായ പ്രവര്‍ത്തനമാണ് കാഴ്ചവെച്ചത്. ജനങ്ങള്‍ക്ക് വേണ്ട ദുരിതാശ്വാസങ്ങള് എത്തിച്ചു. നടപടികള് സ്വീകരിക്കുകയും അത് കൃത്യമായി ജനങ്ങള്‍ക്ക് മുന്നില് മുഖ്യമന്ത്രി തന്നെ റിപ്പോര്‍ട്ട് ചെയ്യുകയും ചെയ്തു. അങ്ങേയറ്റം എക്കൗണ്ടബ്‌ളായ പ്രവര്‍ത്തനശൈലിയാണ് സ്വീകരിച്ചത്.\nസ്റ്റാര്‍ട്ടപ്പ് ഇക്കോസിസ്റ്റം മെച്ചപ്പെടുത്താന് ഏറെ കാര്യങ്ങള് ചെയ്തു. കളമശ്ശേരിയില് ടെക്‌നോളജി ഹബ് കൊണ്ടുവന്നതും ഫണ്ട് ഓഫ് ഫണ്ട്‌സ് അവതരിപ്പിച്ചതും ഡോ. സജി ഗോപിനാഥിന്റെ നേതൃത്വത്തില് കേരള സ്റ്റാര്‍ട്ടപ്പ് മിഷന് കാഴ്ചവെച്ച പ്രവര്‍ത്തനങ്ങളും പ്രത്യേകിച്ച് സീഡിംഗ് കേരള പോലുള്ള കാര്യങ്ങള്, കേരളത്തില് സ്റ്റാര്‍ട്ടപ്പ് വികസനത്തിനും ആ രംഗത്തെ നിക്ഷേപം പ്രോത്സാഹിപ്പിക്കുന്നതിനും ഏറെ സഹായിച്ചു. കണ്ണൂരിലെ മൈസോണ് ഒക്കെ സ്റ്റാര്‍ട്ടപ്പ് സംരംഭകരെ പ്രോത്സാഹിപ്പിക്കാനുതകുന്ന പദ്ധതികളായി.\nതാരതമ്യേന സുതാര്യമായ ഭരണമാണ് കാഴ്ചവെച്ചത്.\nകേരളത്തിലെ ഭൂവിനിയോഗ ചട്ടത്തില് ഉടനടി മാറ്റം വരുത്തേണ്ടത് അനിവാര്യമാണ്. ഇവിടുത്തെ കാലാവസ്ഥയില് വളരുന്ന വിളകള് ഉല്‍പ്പാദിപ്പിക്കാന് പാകത്തില്, കര്‍ഷകര്‍ക്ക് നേട്ടം ഉറപ്പാക്കാവുന്ന വിധത്തില്, സംസ്ഥാനത്തിന്റെ സമ്പദ് വ്യവസ്ഥയെ ഗുണപരമായി സ്വാധീനിക്കുന്ന വിധത്തില് കാര്‍ഷിക ഭൂമി പരിഷ്‌കരണം നടപ്പാക്കണം.\nറോഡ്, മേല്‍പ്പാല നിര്‍മാണങ്ങള് നടന്നുവെങ്കിലും അത് സമയബന്ധിതമായി അതിവേഗത്തിലല്ല മുന്നേറിയത്. അടിസ്ഥാന സൗകര്യ പദ്ധതികള് അതിവേഗം, സമയബന്ധിതമായി നടപ്പാക്കാനുള്ള സംവിധാനം വേണം. കെ റെയ്ല് പദ്ധതി നടപ്പാക്കണം. പിപിപി മോഡലില് വിമാനത്താവളം സൃഷ്ടിച്ചവരാണ് നമ്മള്. അതുപോലെ നവീന മാതൃകയില് കെ റെയ്‌ലും സാക്ഷാത്കരിക്കണം. അത് സമസ്ത രംഗത്തും കേരളത്തിന്റെ മുഖച്ഛായ മാറ്റും.\nഈസ് ഓഫ് ഡൂയിംഗ് ബിസിനസ് രംഗത്ത് നിരവധി കാര്യങ്ങള് ചെയ്തുവെങ്കിലും അതെല്ലാം വേണ്ടവിധത്തില് ഫലപ്രദമായി താഴെ തട്ടില് നടപ്പായിട്ടില്ല. അതിന് കാരണമായി എനിക്ക് തോന്നിയിട്ടുള്ളത് നമ്മുടെ ഉദ്യോഗസ്ഥ തലത്തിലെ താഴെ തട്ടില് വരെ മനപരിവര്‍ത്തനം സാധ്യമായിട്ടില്ലെന്നാണ്. സംരംഭകരോട് അനുകൂലമനോഭാവം പുലര്‍ത്തുന്ന സമീപനം കാബിനറ്റ് തലത്തിലും ഉന്നത ഐ എ എസ് ഓഫീസര്‍മാരുടെ തലത്തിലും മാത്രം ഒതുങ്ങിയാല് പോര.\nതദ്ദേശ ഭരണ സ്ഥാപനങ്ങളിലെ ഉദ്യോഗസ്ഥരിലും വരണം മാറ്റം. അതിന് എനിക്ക് ഒരു നിര്‍ദേശമുണ്ട്. ഇവിടെ ഒരു മാനവവിഭവശേഷി മന്ത്രാലയം വേണം. ഈ മന്ത്രാലയത്തിന്റെ കീഴില് ഉദ്യോഗസ്ഥര്‍ക്ക് കൃത്യമായ ഇടവേളകളില് പരിശീലനം നല്‍കണം. അവരുടെ മികച്ച പ്രകടനങ്ങള് അംഗീകരിക്കപ്പെടണം. പ്രകടനത്തിന്റെ അടിസ്ഥാനത്തിലാകണം ജോലിയിലെ കയറ്റങ്ങള്. അതോടെ ഉദ്യോഗസ്ഥരുടെ മനോഭാവം മാറും. സര്‍ക്കാര് കൊണ്ടുവരുന്ന നല്ല കാര്യങ്ങള് സംരംഭകര്‍ക്ക് അനുഭവവേദ്യമാകും. ഇവിടെ നിക്ഷേപം നടത്താന് വരുന്ന സംരംഭകനെ ഒരു കസ്റ്റമറായി കണ്ട് അവര്‍ക്ക് വേണ്ട കാര്യങ്ങള് അതിവേഗം ചെയ്തുകൊടുക്കാന് താഴെ തട്ടിലുള്ള ഉദ്യോഗസ്ഥര് വരെ തയ്യാറാകുന്ന സംവിധാനം ഇവിടെ സൃഷ്ടിക്കപ്പെടണം.


ശ്രീപത്മനാഭസ്വാമി ക്ഷേത്രത്തിലെ അമൂല്യശേഖരം: രാജകുടുംബവുമായും ക്ഷേത്രത്തിലെ മുഖ്യകാര്‍മികരുമായും സര്‍ക്കാര് ചര്‍ച്ചനടത്തും\nJuly 11, 2011 കേരളം\nതിരുവനന്തപുരം: ശ്രീപത്മനാഭസ്വാമി ക്ഷേത്രത്തിലെ അമൂല്യശേഖരം എന്തു ചെയ്യണമെന്നതു സംബന്ധിച്ച സര്‍ക്കാരിന്റെ അഭിപ്രായം സുപ്രീം കോടതിയെ അറിയിക്കുന്നതിനു മുന്നോടിയായി ക്ഷേത്രത്തിലെ മുഖ്യകാര്‍മികരും തിരുവിതാംകൂര് രാജകുടുംബപ്രതിനിധിയുമായും സര്‍ക്കാര് ചര്‍ച്ച നടത്തും. മുഖ്യമന്ത്രി ഉമ്മന്‍ചാണ്ടി ചികിത്സകഴിഞ്ഞാലുടന് ചര്‍ച്ചനടത്തുമെന്നു ദേവസ്വം മന്ത്രി വി.എസ്. ശിവകുമാര് അറിയിച്ചു.\nക്ഷേത്രത്തില് നിന്നു കണ്ടെടുത്ത അമൂല്യശേഖരം സൂക്ഷിപ്പുക്കുന്നതു സംബന്ധിച്ച് അഭിപ്രായം അറിയിക്കാന് സംസ്ഥാന സര്‍ക്കാരിനോടു സുപ്രീംകോടതി നിര്‍ദേശിച്ചിരുന്നു. ക്ഷേത്രത്തില് നടന്ന കണക്കെടുപ്പിന്റെ ചെലവ് ആരു വഹിക്കുമെന്നും ആരാഞ്ഞിരുന്നു. ക്ഷേത്രത്തിലെ നിത്യ കര്‍മങ്ങള്‍ക്കും വിശ്വാസ പ്രമാണങ്ങള്‍ക്കും ഭംഗം വരുത്താത്ത വിധം വേണം തുടര് നടപടികളെന്നും സുപ്രീം കോടതി അഭിപ്രായപ്പെട്ടിരുന്നു. ഈ പശ്ചാത്തലത്തിലാണു ക്ഷേത്രത്തിലെ കാര്‍മികരുമായും തിരുവിതാംകൂര് രാജകുടുംബ പ്രതിനിധികളുമായും സര്‍ക്കാര് ചര്‍ച്ചയ്‌ക്കൊരുങ്ങുന്നത്.\nക്ഷേത്രത്തില് നിന്നു കണ്ടെടുത്ത അമൂല്യശേഖരം ക്ഷേത്രത്തില് തന്നെ സൂക്ഷിക്കണമെന്ന നിലപാടാണു സര്‍ക്കാരിനുള്ളത്. ശ്രീപത്മനാഭസ്വാമിയുടെ സ്വത്ത് ശ്രീപത്മനാഭ സ്വാമി ക്ഷേത്രത്തിന്റേതാണെന്നു മന്ത്രി വി.എസ്. ശിവകുമാര് നേരത്തേ വ്യക്തമാക്കിയിരുന്നു. ക്ഷേത്ര സ്വത്തില് രാജകുടുംബവും അവകാശവാദം ഉന്നയിച്ചിട്ടില്ല. ക്ഷേത്രത്തിലെ അമൂല്യശേഖരത്തെക്കുറിച്ചുള്ള വിവരം പുറത്തറിഞ്ഞതോടെ ശ്രീപത്മനാഭസ്വാമി ക്ഷേത്രം ലോക ശ്രദ്ധയാകര്‍ഷിച്ചിരിക്കുകയാണ്. ക്ഷേത്രം സന്ദര്‍ശിക്കാനെത്തുന്നവരുടെ എണ്ണത്തിലും വന് വര്‍ധനയുണ്ടായിട്ടുണ്ട്.


ജോസഫ് പുത്തൻപുരക്കൽ എന്ന മാന്യദേഹം..തനിക്ക് മാനഹാനി വരുത്തിയ ജോസഫ് പുത്തൻപുരക്കൽ മാപ്പ് പറയണം !ഇല്ലെങ്കിൽ കേസുമായി മുന്നോട്ടു പോകും-സിസ്റ്റർ ലൂസി കളപ്പുര | Daily Indian Herald\nAugust 22, 2019 1:48 pm By : Indian Herald Staff\nമാനന്തവാടി: അപവാദ പ്രാരണം നടത്തിയ വൈദീകനെതിരെ പരാതിയുമായി സി. ലൂസി കളപ്പുര രംഗത്ത് സ്ത്രീത്വത്തെ അപമാനിക്കാൻ ശ്രമിച്ചെന്നായിരുന്നു പരാതി. ലൂസി കളപ്പുര താമസിക്കുന്ന മഠത്തിലേക്ക് മാധ്യമപ്രവർത്തകർ വരുന്നതിന്റെ സിസിടിവി വീഡിയോ ദൃശ്യം സോഷ്യൽ മീഡിയയിൽ പ്രചരിപ്പിക്കുകയായിരുന്നു. ഫാദർ നോബിളാണ് ഇത്തരത്തിൽ പ്രചാരണം നടത്തിയതെന്നായിരുന്നു ലൂസി കളപ്പുരയ്ക്കലിന്റെ ആരോപണം. എന്നാൽ ഇതിന് പിന്നാലെ ഫാദർ ജോസഫ് പുത്തൻപുരയ്ക്കലിനെതിരെയും രൂക്ഷ വിമർശനവുമായി സിസ്റ്റർ ലൂസി കളപ്പുര രംഗത്തെത്തി.\nലൂസി കളപ്പുര എഫ്സിസി എന്ന പേസ്ബുക്ക് അക്കൗണ്ട് വഴിയാണ് രൂക്ഷ വിമർശനം ഉന്നയിച്ചിരിക്കുന്നത്. ചാനൽ പരിപാടിയിൽ തന്നെ അപകീർത്തിപ്പെടുത്തുന്ന തരത്തിൽ സംസാരിച്ചെന്നാണ് ആരോപണം ഉന്നയിച്ചിരിക്കുന്നത്. വെല്ലുവിളി പറായൻ സാധിക്കാത്ത പല കാര്യങ്ങൾ അധികാരികളുടെയും അദ്ദേഹത്തിന്റെയും കൈവശമുണ്ട് എനന് വാദിച്ച് തനിക്ക് മാനഹാനി വരുത്തിയെന്നാണ് സിസ്റ്റർ ലൂസി കളപ്പുര ആരോപിക്കുന്നത്. വിഷയത്തിൽ മാപ്പ് പറയണമെന്നും അല്ലെങ്കിൽ കേസുമായി മുന്നോട്ട് പോകുമെന്നും അവർ തന്റെ ഫേസ്ബുക്ക് പോസ്റ്റിൽ കുറിക്കുന്നു. പരസ്യപ്പെടുത്താൻ പറ്റില്ലെന്ന് പറയുന്ന കാര്യങ്ങൾ വെളിപ്പെടുത്താൻ ഫാദർ ജോസഫിനെ വെല്ലുവിളിച്ച്കൊണ്ടാണ് അവരപ് ഫേസ്ബുക്ക് പോസ്റ്റ് അവസാനിപ്പിക്കുന്നതും.\nമാപ്പ് പറയണം, അല്ലെങ്കിൽ പരാതിയുമായി മുന്നോട്ട്… ജോസഫ് പുത്തൻപുരക്കൽ എന്ന മാന്യദേഹം, കത്തോലിക്കസഭയിലെ വൈദീകൻ, 24 ന്യൂസ് ജനകീയകോടതിയിലൂടെ പരസ്യമായി എന്നെ അപകീർത്തിപ്പെടുത്തിയിരിക്കുന്നു.ചാനലിൽ വന്ന് അലക്കാൻ കഴിയാത്ത ഒത്തിരി കാര്യങ്ങൾ അധികാരികളുടേയും അദ്ദേഹത്തിന്റേയും കൈവശമുണ്ട് എന്ന് വാദിച്ച് എനിക്ക് മാനഹാനി വരുത്തിയിരിക്കുന്ന നിങ്ങൾ മാപ്പ് പറയുക വേണം. ഇല്ലെങ്കിൽ പരാതിയുമായി പോകേണ്ടി വരും എന്ന് തുടങ്ങുന്നതാണ് അവരകുടെ ഫേസ്ബുക്ക് പോസ്റ്റ്.\nഎവിടുന്ന് കിട്ടി ഈ വാർത്തകൾ? ഇതാണ് സഭയിലെ നീതി. കന്യാസ്ത്രീകൾ അനങ്ങരുത്, തെറ്റുകളെ ചൂണ്ടികാണിച്ചാൽ ഏത് വിധേനയും അവളെ ഇല്ലാതാക്കുന്ന കത്തോലിക്ക പുരുഷമേധാവിത്വം. കന്യാസ്ത്രീകൾ ഭയന്ന് ഏന്തിനും ഈ വർഗ്ഗത്തിന് കൂട്ടുനിൽക്കുന്നു. കാര്യങ്ങൾ പുറത്ത് പറയൂ പുത്തൻപുര. എവിടുന്ന് കിട്ടി നിങ്ങൾക്കീവാർത്തകൾ? എന്നും അവർ ഫോസ്ബുക്ക് പോസ്റ്റിലൂടെ ചോദിച്ചു. രഹസ്യം വെളിപ്പെടുത്താൻ വെല്ലുവിളി ‘സി ആൻജോസഫിന്റെ വകയാണോ? എന്തായാലും കുടുംബജീവിതത്തെക്കുറിച്ചും സ്ത്രീപുരുഷബന്ധത്തെക്കുറിച്ചും ടി വി ഷോയിൽ ഒരു കൊച്ചുകുട്ടിയുടെ ചോദ്യത്തിന് മറുപടി കൊടുത്ത അന്നേ ഞാൻ നിങ്ങളെ വിലയിരുത്തിയിരുന്നു. പരസ്യപ്പെടുത്താൻ മേലാത്ത നിങ്ങൾ പറയുന്ന അനേക കാര്യം വെളിപ്പെടുത്തൂ. വെല്ലുവിളിക്കന്നു…!!!’ എനന് പറഞ്ഞാണ് സിസ്റ്റർ ലൂസി കളപ്പുര ഫേസ്ബുക്ക് പോസ്റ്റ് അവസാനിപ്പിക്കുന്നത്.\nജോസഫ് പുത്തൻപുരക്കൽ എന്ന മാന്യദേഹം, കത്തോലിക്കസഭയിലെ വൈദീകൻ, 24 ന്യൂസ് ജനകീയകോടതിയിലൂടെ പരസ്യമായി എന്നെ അപകീർത്തിപ്പെടുത്തിയിരിക്കുന്നു..ചാനലിൽ വന്ന് അലക്കാൻ കഴിയാത്ത ഒത്തിരി കാര്യങ്ങൾ അധികാരികളുടേയും അദ്ദേഹത്തിന്റേയും കൈവശമുണ്ട് എന്ന് വാദിച്ച് എനിക്ക് മാനഹാനി വരുത്തിയിരിക്കുന്ന നിങ്ങൾ മാപ്പ് പറയുക വേണം.ഇല്ലെന്കിൽ പരാതിയുമായി പോകേണ്ടി വരും.ഇതാണ് സഭയിലെ നീതി .കന്യാസ്ത്രീകൾ അനങ്ങരുത് ,തെറ്റുകളെ ചൂണ്ടികാണിച്ചാൽ ഏത് വിധേനയും അവളെ ഇല്ലാതാക്കുന്ന കത്തോലിക്ക പുരുഷമേധാവിത്വം.കന്യാസ്ത്രീകൾ ഭയന്ന് ഏന്തിനും ഈ വർഗ്ഗത്തിന് കൂട്ടുനില്ക്കുന്നു. കാര്യങ്ങൾ പുറത്ത് പറയൂ പുത്തൻപുര.എവിടുന്ന് കിട്ടി നിങ്ങൾക്കീവാർത്തകൾ?സി.ആൻജോസഫിന്റെ വകയാണോ? എന്തായാലും കുടുംബജീവിതത്തെക്കുറിച്ചും സ്ത്രീപുരുഷബന്ധത്തെക്കുറിച്ചും ടി വി ഷോയിൽ ഒരു കൊച്ചുകുട്ടിയുടെ ചോദ്യത്തിന് മറുപടി കൊടുത്ത അന്നേ ഞാൻ നിങ്ങളെ വിലയിരുത്തിയിരുന്നു.പരസ്യപ്പെടുത്താൻ മേലാത്ത നിങ്ങൾ പറയുന്ന അനേക കാര്യം വെളിപ്പെടുത്തൂ.വെല്ലുവിളിക്കന്നു…!!!\nകന്യാസ്ത്രീകളുടെ സമരം ബിഷപ് ഫ്രോങ്കോയ്ക്കെതിരെയുള്ള കന്യസ്ത്രീകളുടെ സമരത്തിന് പിന്തുണയുമായി എത്തിയതോടെയാണ് സിസ്റ്റർ ലൂസി കളപ്പുരയെ കേരളം അറിയുന്നത്. മഠത്തിൽ നടക്കുന്ന അനാവശ്യ കാര്യങ്ങളെ വെളിച്ചത് കണ്ടു വരാൻ അവർ പരമാവധി ശ്രമിച്ചു. എന്നാൽ പ്രതികാര മനോഭാവത്തോടെയാണ് സിസ്റ്റർ ലൂസിയോട് സഭ പെരുമാറിയതെന്ന് സമീപ കാലങ്ങളായി വെളിപ്പെട്ട കാര്യമാണ്. മഠത്തിൽ പൂട്ടിയിട്ടു ഇതിന് പിന്നാലെ മഠത്തിൽ സിസ്റ്റർ ലൂസി കളപ്പുരയെ പൂട്ടിയിട്ട സംഭവം ഉണ്ടായിരുന്നു. ഇതിന് പിന്നാലെ സിസ്റ്റര് ലൂസിയെ കാണാനെത്തിയ രണ്ടു മാധ്യമ പ്രവര്‍ത്തകര് മഠത്തിലേക്ക് കയറുന്ന സിസിടിവി ദൃശ്യങ്ങൾ പ്രചരിപ്പിച്ച് അപവാദ പ്രചാരണം നടത്താനും നോബിൾ വൈദീകൻ ഒരുങ്ങുകയായിരുന്നു. മാധ്യമപ്രവർത്തയെ കട്ട് ചെ.യ്ത് പുരുഷൽന്മാർ അകത്ത് കടക്കുന്നത് മാത്രമണ് വീഡിയോയിൽ ഉൾക്കൊള്ളിച്ചിരുന്നത് എന്നതും പ്രസക്തമാണ്.\nTags: fr joseph puthenpurackel, SR LUCY KALAPPURA EXPELLED, SR. LUCY KALAPPURA\nക്രിസ്ത്യാനികളെ കൊന്നതും കൊള്ളടിച്ചതും മതം മാറ്റിയതും മുസ്ളിമുകൾ! ചരിത്രമുണ്ടെന്ന് വൈദികൻ.കാപ്പിപ്പൊടി അച്ചന് പിന്തുണയുമായി ഫാദര് നോബിള് തോമസ് പാറയ്ക്കൽ


ലോകസഭാ തെരഞ്ഞെടുപ്പ്: തൃശ്ശൂരില് കോണ്ഗ്രസിന് കനത്ത വെല്ലുവിളി - Trivandrum News\nലോകസഭാ തെരഞ്ഞെടുപ്പ്: തൃശ്ശൂരില് കോണ്ഗ്രസിന് കനത്ത വെല്ലുവിളി\nBy Editor March 16, 2014 Featured0Comments\nലോക സഭാ തെരഞ്ഞെടുപ്പുകളില് തക്കംപോലെ ഇടത്, വലതു മുന്നണികളെ പിന്തുണച്ച ചരിത്രമാണ്തൃശ്ശൂരിന്റെത്.1957 മുതല് 2൦൦9 വരെ നടന്ന പതിനാലു ലോക സഭാ തെരഞ്ഞെടുപ്പുകളില് എട്ടു തവണ സി പി ഐ ചിഹ്നത്തില് മത്സരിച്ചവരും ആറു തവണ കൊണ്ഗ്രെസ് ചിഹ്നത്തില് മത്സരിച്ചവരും വിജയിച്ചു. തുടര്‍ച്ചയായി പല തവണ ഒരേ പാര്‍ട്ടിയെയോ ഒരേ സ്ഥാനാര്‍ഥിയെയോ പിന്തുണച്ച ചരിത്രവും തൃശൂരിനുണ്ട്. അടുത്തടുത്ത് അഞ്ചു തെരഞ്ഞെടുപ്പുകളില് സി പി ഐ യുടെ ആധിപത്യമായിരുന്നു തൃശൂരില്. 1984ല് കൊണ്ഗ്രെസ്സിലെ ശക്തനായ നേതാവ് പി എ ആന്റണി അട്ടിമറി വിജയം നേടി . പിന്നീടങ്ങോട്ട് തുടര്‍ച്ചയായ മൂന്നു തെരഞ്ഞെടുപ്പുകളിലും തൃശൂരില് കൊണ്ഗ്രെസ്സിന്റെ കൈയിലായി. .1996ല് വീണ്ടും തൃശ്ശൂര്‍മണ്ഡലം സി പി ഐ ക്കൊപ്പം നിന്നു. അടുത്ത തെരഞ്ഞെടുപ്പിലും സി പി ഐ തന്നെ വിജയിച്ചു .1999 മുതല് 2൦൦9 വരെയുള്ള തെരഞ്ഞെടുപ്പുകളില് മാത്രമാണ് തൃശൂര് ഒന്ന് മാറ്റിപ്പിടിച്ചത്. ഇടതു വലതു മുന്നണികളെ ഒന്നിടവിട്ട് മണ്ഡലം തെരഞ്ഞെടുത്തു.\nസി ജനാര്‍ദ്ദനന് , സി കെ ചന്ദ്രപ്പന് എന്നിവര് സി പി ഐ ചിഹ്നത്തിലും പി എ ആന്റണി , പി സി ചാക്കോ എന്നിവര് കൊണ്ഗ്രെസ് ചിഹ്നത്തിലും മത്സരിച്ചു ലോക്സഭയില് എത്തിയ പ്രമുഖര് ആണ്. 2൦൦9 ലെ ലോക സഭാ തെരഞ്ഞെടുപ്പില് കൊണ്ഗ്രെസ്സിലെ പി സി ചാക്കോ സി പി ഐ യുടെ സി എന് ജയദേവനെ 25151 വോട്ടിന്റെ ഭുരിപക്ഷതിലാണ് പരാജയപ്പെടുത്തിയത്.\nതൃശൂര് , ഒല്ലൂര്, പുതുക്കാട് , ഗുരുവായൂര് , ഇരിഞ്ഞാലക്കുട , മണലൂര്, നാട്ടിക , എന്നി ഏഴു നിയമസഭാ മണ്ഡലങ്ങള് ഉള്ള തൃശൂരില് ഈ പ്രാവശ്യം 593758 പുരുഷന്മാരും 656877 സ്ത്രീകളും വോട്ടു രേഖപ്പെടുത്തും. 2011 ല് നടന്ന നിയമ സഭാ തെരഞ്ഞെടുപ്പില് നാലിടത്ത് യു ഡി എഫ് സ്ഥാനാര്‍ഥികളും മൂന്നിടത്ത് എല് ഡി എഫ് സ്ഥാനാര്തികളും വിജയിച്ചു .ഇരിഞ്ഞാലക്കുടയില് നിന്ന് തോമസ് ഉണ്ണ്യാടനും, തൃശൂരില് നിന്ന് തേറമ്പില് രാമകൃഷ്ണനും കൊണ്ഗ്രെസ് ടിക്കറ്റില് നിയമസഭയിലെത്തിയ പ്രമുഖര് ആണ്.\nകഴിഞ്ഞ ലോക്സഭാ തെരഞ്ഞെടുപ്പില് പി സി ചാക്കോയോട് പരാജയപ്പെട്ട സി എന് ജയദേവന് തന്നെയാണ് ഇത്തവണയും ഇടതു സ്ഥാനാര്‍ഥി.\nജില്ലയിലെ ബിജെപിയുടെ പ്രമുഖ നേതാവ് കെ പി ശ്രീശനും ഇക്കുറി രംഗത്തുണ്ട്. നിലവിലെ എം പി പി സി ചാക്കോയോട് മണ്ഡലം അതൃപ്തി രേഖപ്പെടുത്തുകയും കത്തോലിക്ക സഭവരെ അദ്ദേഹത്തിനെതിരെ തിരിയുകയും ചെയ്ത സാഹചര്യത്തില് തൃശൂര് മണ്ഡലം കെപി ധനപാലന് നല്‍കി കൊണ്ഗ്രെസ് ഒരു ഭാഗ്യ പരീക്ഷണം നടത്തുകയാണ്. സ്വന്തം മണ്ഡലമായ ചാലക്കുടി പിസി ചാക്കോയ്ക്ക് നല്‍കേണ്ടി വന്നത് ധനപാലന് നീരസം ഉണ്ടാക്കിയെങ്കിലും പിന്നീട് അദ്ദേഹം ഹൈക്കമാണ്ടിനു വഴങ്ങി .തൃശ്ശൂരറിനുവേണ്ടി വേണ്ടി പി സി ചാക്കോ കാര്യമായി ഒന്നും ചെയ്തില്ല എന്ന വാദം നിലനില്‍ക്കെ രണ്ടാമങ്കത്തിനിരങ്ങുന്ന സി എന് ജയദേവന് അല്പം പ്രതീക്ഷക്കു വകയുണ്ട്. എന്നാല് മണ്ഡലത്തില് പുതുക്കാടും നാട്ടികയും മാത്രമാണ് ഇടതു ആഭിമുഖ്യമുള്ള നിയമസഭാ മണ്ഡലങ്ങള് തൃശൂരും ഇരിഞ്ഞാലക്കുടയും കൊണ്ഗ്രെസ് ആഭിമുഖ്യതിലാനെന്നിരിക്കെ ബാക്കിയുള്ള മൂന്നു മണ്ഡലങ്ങളിലെയും വോട്ടര്‍മാര് തൃശൂരിലെ വിധി നിര്‍ണയത്തില് കാര്യമായി സ്വാധീനിക്കും.\n2 ജി അഴിമതി അന്വേഷിച്ച സംയുക്ത പര്ലമെന്ററി സമിതിയുടെ അധ്യക്ഷനായിരുന്ന ചക്കൊയുഇടെ ലോക സഭയിലെ പ്രകടനം അത്ര മികച്ചതായിരുന്നു എന്ന് കണക്കാക്കുവാന് തരമില്ല. പതിനഞ്ചാം ലോകസഭയില് ചാക്കോയുടെ ഹാജര് ശതമാനം 90 ആണ് എങ്കിലും പങ്കെടുത്തത് വെറും 24 ചര്‍ച്ചകളില് മാത്രം. അതുപോലെ സഭയില് ഉന്നയിച്ച ചോദ്യങ്ങളുടെ എണ്ണം വെറും 28. കേരളത്തില് നിന്നുള്ള അംഗങ്ങള് ശരാശരി 300 ചോദ്യങ്ങള് സഭയില് ചോദിച്ചിരുന്നു എന്ന് ഓര്‍ക്കുക. ഒറ്റ സ്വകാര്യ മെമ്പര് ബില്ല് പോലും ചാക്കോ സഭയില് അവതരിപ്പിച്ചതായി രേഖകളില് കാണുന്നില്ല.\nഎം പി മാരുടെ പ്രാദേശിക വികസന നിധി വിനിയോഗിക്കുന്നതിലും ചാക്കോ പിന്നില് തന്നെ. പ്രാദേശിക വികാസങ്ങള്‍ക്ക് അനുവദിച്ചിട്ടുള്ള തുക മുഴുവനും സ്വന്തം മണ്ഡലത്തില് ചലവഴിക്കാന് ചക്കൊക്ക് കഴിഞ്ഞില്ല. മണ്ഡലത്തിനു അര്‍ഹതപ്പെട്ട 19 കോടി യില് 4.10 കോടി രൂപ ഇനിയും ചെലവഴിക്കാതെ ബാക്കിയാണ്.\nഎതിരാളികള് ഈ കണക്കെല്ലാം നിരത്തി തന്നെ നേരിടാന് ഒരുങ്ങും എന്നറിയാവുന്നതിനാല് ആവണം, മണ്ഡലം മാറി മത്സരിക്കണം എന്ന് ചാക്കോ വാശി പിടിക്കുകയും ചാലക്കുടിയിലേക്ക് ചേക്കേറുകയുംചെയ്തത്.\nമോദി വാജ്‌പേയിയുടെ പിന്ഗാമി


കാത്തിരിപ്പിന് വിരാമം: കൊപ്പളം റെയിൽവേ അണ്ടർപാസ്സേജ് യാഥാർഥ്യമാവുന്നു. - truenewsmalayalam.com\nHome / Mogral / കാത്തിരിപ്പിന് വിരാമം: കൊപ്പളം റെയിൽവേ അണ്ടർപാസ്സേജ് യാഥാർഥ്യമാവുന്നു.\nകാത്തിരിപ്പിന് വിരാമം: കൊപ്പളം റെയിൽവേ അണ്ടർപാസ്സേജ് യാഥാർഥ്യമാവുന്നു.\ntruenewsmalayalam.com January 05, 2022 Mogral\nമൊഗ്രാൽ(www.truenewsmalayalam.com) : മൊഗ്രാൽ പടിഞ്ഞാർ പ്രദേശത്തുകാരുടെ രണ്ട് പതിറ്റാണ്ട് കാലത്തെ കാത്തിരിപ്പിന് വിരാമം. ജോലികൾക്ക് വേഗത വന്നതോടെ കൊപ്പളം റെയിൽവേ അണ്ടർ പാസ്സേജ് യാഥാർഥ്യമാവുന്നു. ഈ മാസാവസാനത്തോടെ അണ്ടർ പാസ്സേജ് മൊഗ്രാൽ തീരദേശവാസികൾ ക്കായി തുറന്നു കൊടുക്കും.\nകൊപ്പളം അണ്ടർ പാസ്സേജിനായി കാസർഗോഡ് വികസന പാക്കേജിൽ ഉൾപ്പെടുത്തി മുൻ ജില്ലാ പഞ്ചായത്ത് ഭരണ സമിതി സംസ്ഥാന സർക്കാരിൽ നിന്ന് രണ്ടേമുക്കാൽ കോടി രൂപയോളം റെയിൽവേയ്ക്ക് കൈ മാറിയതോടെയാണ് പ്രവർത്തികൾക്ക് തുടക്കം കുറിച്ചത്. കേന്ദ്രസർക്കാർ അനുമതിയും, ടെൻണ്ടർ നടപടികൾ പൂർത്തിയാക്കുകയും ചെയ്തതോടെ നിർമാണ പ്രവർത്തനങ്ങൾ ആരംഭിക്കുകയായിരുന്നു.\nഎന്നാൽ കരാർ ഏറ്റെടുത്ത നിർമ്മാണ കമ്പനിയുടെ മെല്ലെപ്പോക്കിൽ പ്രദേശവാസികളും, സന്നദ്ധ സംഘടനകളും പ്രതിഷേധവുമായി രംഗത്തെത്തിയതോടെയാണ് പ്രവർത്തികൾക്ക് വേഗതയേറിയത്. അണ്ടർ പാസ്സേജ്നായി പ്രദേശവാസികളും, സന്നദ്ധ സംഘടനകളും മുട്ടാത്ത വാതിലുകളില്ല. കേന്ദ്ര -സംസ്ഥാന മന്ത്രിമാർ, റെയിൽവേ ഉദ്യോഗസ്ഥർ, ജനപ്രതിനിധികൾ എന്നിവർക്ക് നിരന്തരമായി നിവേദനങ്ങൾ നൽകിയതിന്റെ അടിസ്ഥാനത്തിലാന് പദ്ധതിക്ക് ജീവൻ വെച്ചത്.\n2013ൽ പദ്ധതിയുമായി ബന്ധപ്പെട്ട് കുമ്പള ഗ്രാമ പഞ്ചായത്ത് ഹാളിൽ ജനപ്രതിനിധികളുടേയും, നാട്ടുകാരുടെയും യോഗം വിളിച്ചു ചേർക്കുകയും പദ്ധതിയുടെ പ്രാരംഭ പ്രവർത്തനങ്ങൾക്ക് ഗ്രാമപഞ്ചായത്ത് മൂന്നു ലക്ഷം രൂപ റെയിൽവേയ്ക്ക് അടക്കുകയും ചെയ്തു. എന്നാൽ പിന്നീട് പദ്ധതിക്ക് വേണ്ട ഫണ്ട് ലഭ്യമാക്കാൻ കാലതാമസം നേരിട്ടു.മുൻ എം പി, പി കരുണാകരൻ പദ്ധതിക്കായി എംപി ഫണ്ടിൽ നിന്ന് 25 ലക്ഷം രൂപ അനുവദിച്ചിരുന്നു. പിന്നീട് മുൻ ജില്ലാ പഞ്ചായത്ത് പ്രസിഡണ്ട് എ ജി സി ബഷീർ വിഷയത്തിൽ ഇടപെടുകയും, കാസർഗോഡ് വികസന പാക്കേജിൽ ഉൾപ്പെടുത്തി സംസ്ഥാന സർക്കാരിൽ നിന്ന് മൂന്ന് കോടിയോളം രൂപ റെയിൽവേയ്ക്ക് അടക്കുകയും ചെയ്തതോടെയാണ് നിർമ്മാണ പ്രവർത്തനങ്ങൾ ആരംഭിച്ചത്.\nറെയിൽ ഗതാഗതം തടസ്സമാകാത്ത തരത്തിൽ രാത്രിയും, പകലുമായി ജോലികൾ പൂർത്തിയാക്കാനാണ് കരാർ കമ്പനിക്കാരുടെ ശ്രമം. ഇതിനായി റെയിൽവേ ഉദ്യോഗസ്ഥരും സ്ഥലത്ത് ക്യാമ്പ് ചെയ്ത് നിർമാണപ്രവർത്തനങ്ങൾക്ക് നേതൃത്വം നൽകി വരുന്നു.


അസീസ് ഇന്ത്യയിലെ പാക് ഹൈകമ്മിഷണര് | Pak nominates High Commissioner to India - Malayalam Oneindia\nഅസീസ് ഇന്ത്യയിലെ പാക് ഹൈകമ്മിഷണര്\nഇസ്ലാമാബാദ്: പാകിസ്ഥാന് ഇന്ത്യയിലേയ്ക്കുള്ള ഹൈകമ്മിഷണറെ തീരുമാനിച്ചു. അസീസ് അഹമ്മദ് ഖാനായിരിയ്ക്കും ഇന്ത്യയിലെ പാക് ഹൈകമ്മിഷണര്. ഇന്ത്യന് സര്‍ക്കാര് ഇതിന് അംഗീകാരം നല്‍കണം.\nപാകിസ്ഥാന്റെ വിദേശ കാര്യ മന്ത്രാലയത്തിലെ വാര്‍ത്താ വക്താവാണ് ഇപ്പോള് അസീസ് ഖാന്. പാകിസ്ഥാന്റെ ചൈനയിലെ പ്രതിനിധി റിയാസ് ഖാനായിരിയ്ക്കും ഇന്ത്യയിലെ ഹൈകമ്മിഷണര് എന്ന് നേരത്തേ പാക് പ്രധാനമന്ത്രി ജമാലി പറഞ്ഞിരുന്നു. പക്ഷേ പാക് സര്‍ക്കാര് അത് പിന്നീട് നിഷേധിച്ചു.\nഇന്ത്യയും പാകിസ്ഥാനും തമ്മിലുള്ള ബന്ധങ്ങള് സാധാരണ നിലയിലാക്കാനുള്ള ശ്രമങ്ങള് തുടങ്ങി രണ്ട് ദിവസത്തിനകം തന്നെ ഇന്ത്യ പാകിസ്ഥാനിലേയ്ക്കുള്ള ഹൈകമ്മിഷണറുടെ പേര് വെളിപ്പെടുത്തിയിരുന്നു. എന്നിട്ടും പാകിസ്ഥാന് ഇന്ത്യയിലേയ്ക്കുള്ള ഹൈകമ്മിഷണറെ തീരുമാനിയ്ക്കാതിരുന്നത് ഇന്ത്യന് വിദേശകാര്യ വകുപ്പില് അസ്വസ്ഥത ഉണ്ടാക്കിയിരുന്നു. ഏകദേശം ഒരുമാസത്തിന്ശേഷമാണ് ഇപ്പോള് പാകിസ്ഥാന് ഇന്ത്യയിലേയ്ക്കുള്ള ഹൈകമ്മിഷണറെ തീരുമാനിയ്ക്കുന്നത്.\nപാകിസ്ഥാനിലേയ്ക്കുള്ള ബസ് ഗതാഗതം പുനരാരംഭിയ്ക്കാന് ഇന്ത്യ തീരുമാനിച്ചതിന്റെ തൊട്ട് പിന്നാലേയാണ് പാകിസ്ഥാന്റെ ഈ തീരുമാനം.\nദില്ലി - ലാഹോര് ബസ് സര്‍വീസ് പുനരാരംഭിക്കാന് ഇന്ത്യ മേയ് 26നാണ് തീരുമാനിച്ചത്. ഇന്ത്യന് ജയിലുകളില് കഴിയുന്ന പാകിസ്ഥാന്‍കാരായ 70 മത്സ്യത്തൊഴിലാളികളെയും 60 സിവിലിയന് തടവുകാരെയും വിട്ടയയ്ക്കാനും തീരുമാനമായി.\nഇരു രാജ്യങ്ങളിലെയും ജനങ്ങള് തമ്മിലുള്ള ബന്ധം ശക്തമാക്കാന് പ്രധാനമന്ത്രി എ.ബി. വാജ്പേയിയുടെ നിര്‍ദ്ദേശപ്രകാരമാണ് ബസ് സര്‍വീസ് പുനരാരംഭിക്കുന്നതെന്ന് വിദേശകാര്യ മന്ത്രാലയം അറിയിച്ചു.\nആഴ്ചയില് രണ്ടു ദിവസമായിരിക്കും ബസ്. സാങ്കേതിക തടസങ്ങള് നീങ്ങിയാല് ഉടന് സര്‍വീസ് തുടങ്ങും.


trump and melania received covid-19 vaccine: ട്രംപിന് ഭയമായിരുന്നു; കൊവിഡ് വാകിസിനെടുത്തത് രഹസ്യമായി, മെലാനിയയും കുത്തിവെപ്പ് എടുത്തു - former us president donald trump and melania received covid-19 vaccinations | Samayam Malayalam\nformer us president donald trump and melania received covid-19 vaccinations\nട്രംപിന് ഭയമായിരുന്നു; കൊവിഡ് വാകിസിനെടുത്തത് രഹസ്യമായി, മെലാനിയയും കുത്തിവെപ്പ് എടുത്തു\nJibin George | Samayam Malayalam | Updated: 02 Mar 2021, 01:26:00 PM\nകഴിഞ്ഞ ജനുവരിയിൽ ഡോണാൾഡ് ട്രംപും ഭാര്യ മെലാനിയയും രഹസ്യമായി കൊവിഡ്-19 വാക്‌സിൻ സ്വീകരിച്ചുവെന്നാണ് ഇപ്പോൾ റിപ്പോർട്ടുകൾ പുറത്തുവന്നിരിക്കുന്നത്. വിദേശ മാധ്യമങ്ങളാണ് ഈ വാർത്ത പുറത്തുവിട്ടത്\nഡോണാൾഡ് ട്രംപ്. Photo: PTI\nട്രംപും മെലാനിയയും കൊവിഡ് വാക്‌സിൻ സ്വീകരിച്ചു.\nകഴിഞ്ഞ ജനുവരിയിൽ ഇരുവരും സ്വീകരിച്ചു.\nവൈറ്റ് ഹൗസിൽ വെച്ചാണ് വാക്‌സിനെടുത്തത്.\nവാഷിംഗ്‌ടൺ: അമേരിക്കൻ പ്രസിഡൻ്റ് ഡോണാൾഡ് ട്രംപും ഭാര്യ മെലാനിയയും രഹസ്യമായി കൊവിഡ്-19 വാക്‌സിൻ സ്വീകരിച്ചിരുന്നതായി റിപ്പോർട്ട്. കൊറോണ വൈറസിനെതിരായ വാക്‌സിൻ കഴിഞ്ഞ ജനുവരിയിൽ ഇരുവരും സ്വീകരിച്ചതായി ഉപദേഷ്‌ടാവിനെ ഉദ്ധരിച്ച് ന്യൂയോർക്ക് ടൈംസ് റിപ്പോർട്ട് ചെയ്‌തു.\nട്രംപിനും മെലാനിയക്കും ജനുവരിയിൽ വൈറ്റ് ഹൗസിൽ വെച്ച് കൊവിഡ് വാക്‌സിൻ നൽകിയെന്നാണ് അദ്ദേഹം വെളിപ്പെടുത്തിയത്. എന്നാൽ രണ്ടാമത്തെ ഡോസ് ഇരുവരും സ്വീകരിച്ചോ എന്ന കാര്യത്തിൽ അദ്ദേഹം മറുപടി നൽകിയില്ല.\nട്രംപ് കൊവിഡ് വാക്‌സിൻ സ്വീകരിച്ചതായുള്ള വാർത്തകൾ ഇതുവരെ പുറത്തുവന്നിരുന്നില്ല. അതേസമയം, അദ്ദേഹം വാക്‌സിൻ സ്വീകരിച്ചോ എന്ന കാര്യത്തിൽ ഒരു വിഭാഗം പേർ ആശങ്ക പരസ്യമാക്കുന്നുണ്ട്. ജോ ബൈഡൻ അധികാരത്തിലെത്തിയതിന് ശേഷം വൈറ്റ് ഹൗസ് വിട്ട ട്രംപ് ജനങ്ങൾ കൊവിഡ് വാക്‌സിൻ സ്വീകരിക്കണമെന്ന് പരസ്യമായി വ്യക്തമാക്കിയിരുന്നു.\nഅമേരിക്കൻ പ്രസിഡൻ്റ് പദവിയിൽ തുടരുമ്പോൾ ഒരിക്കൽ പോലും ട്രംപ് കൊവിഡ് വാക്‌സിനെ അംഗീകരികരിച്ചിരുന്നില്ല. പ്രതിരോധ കുത്തിവെപ്പ് ജനങ്ങൾ എടുക്കണമെന്ന് പറയാൻ അദ്ദേഹം തയ്യാറല്ലായിരുന്നു.\nഅമേരിക്കൻ പ്രസിഡൻ്റ് തെരഞ്ഞെടുപ്പ് പ്രചാരണം ആരംഭിച്ച ആഴ്‌ചകളിലാണ് ട്രംപിന് കൊവിഡ് സ്ഥിരീകരിച്ചത്. ഒരുപക്ഷേ കുറച്ചുകാലത്തേക്കോ, ദീർഘകാലത്തേക്കോ അതുമല്ലെങ്കിൽ ജീവിതകാലം മുഴുവനുമോ തനിക്ക് പ്രതിരോധ ശേഷി ലഭിച്ചിട്ടുണ്ടെന്ന് അദ്ദേഹം പിന്നീട് പറയുകയും ചെയ്‌തിരുന്നു. ഫോക്സ് ന്യൂസിനോടായിരുന്നു ട്രംപിന്റെ പ്രതികരണം.\nഅമേരിക്കൻ പ്രസിഡൻ്റ് ജോ ബൈഡൻ കൊവിഡ് വാക്സിന് സ്വീകരിച്ചിരുന്നു. അദ്ദേഹം കുത്തിവെപ്പ് എടുക്കുന്നത് ലൈവ് ആയി ടെലിവിഷനിൽ സംപ്രേഷണം ചെയ്യുകയും ചെയ്തിരുന്നു. കൊവിഡ് പ്രതിരോധ വാക്സിനിൽ അമേരിക്കൻ ജനതയുടെ ആത്മവിശ്വാസം വർധിപ്പിക്കുന്നതിന് വേണ്ടിയുള്ള പ്രചാരണ പരിപാടിയുടെ ഭാഗമായാണ് ബൈഡൻ കുത്തിവെപ്പ് സ്വീകരിച്ചത്.\nആപ്പിൾ ഐ ഫോൺ ഓർഡർ ചെയ്ത യുവതിക്ക് ലഭിച്ചത് ആപ്പിൾ ഡ്രിങ്ക് ആര്‍ട്ടിക്കിള് ഷോ\nഡോണാൾഡ് ട്രംപ് കൊവിഡ് വാക്‌സിൻ കൊറോണ വൈറസ് white house trump received covid-19 vaccine trump and melania received covid-19 vaccine Melania Trump Donald Trump covid-19 coronavirus\nWeb Title : former us president donald trump and melania received covid-19 vaccinations


flame: ക്രിക്കറ്റ് സിംഹാസനം പിടിക്കാന് ത്രിമൂര്‍ത്തികളുടെ സംഘം\nക്രിക്കറ്റ് സിംഹാസനം പിടിക്കാന് ത്രിമൂര്‍ത്തികളുടെ സംഘം\nലോക ക്രിക്കറ്റിന്റെ രാജസിംഹാസനങ്ങള് മലര്‍ക്കെ തുറന്നിരിക്കുന്നു. കഴിവും കൗശലവും കഠിനാധ്വാനവും ഇഴചേര്‍ത്ത് ആ ഇരിപ്പിടം സ്വന്തമാക്കാന് പോരാട്ടം കനക്കുകയാണ്. കുട്ടി ക്രിക്കറ്റൊഴിച്ച് മറ്റു രണ്ടു മേഖലകളിലും (ടെസ്റ്റ്, ഏകദിനം) പ്രതിയോഗികളില്ലാതെ ഒരു ദശാബ്ദത്തോളം വിലസിയ ഓസ്‌ട്രേലിയ, ഏകദിനത്തില് ഓസീസിന്റെ സിംഹാസനം പിടിച്ചെടുത്ത ദക്ഷിണാഫ്രിക്ക, ടെസ്റ്റിലും ഏകദിനത്തിലും അസൂയാവഹമായ കുതിപ്പു നടത്തുന്ന കുട്ടി ക്രിക്കറ്റിന്റെ അധിപന്മാരായ ഇന്ത്യ-ഇവരാണ് മത്സരരംഗത്തെ ത്രിമൂര്‍ത്തികള്.\nഇനിയുള്ള കാലം ഒരു ടീമിനും ദീര്‍ഘകാലം രാജാവായി വാഴാന് കഴിയാത്തവിധം ശക്തരായ പ്രതിയോഗികള് ഉയര്‍ന്നിരിക്കയാണല്ലോ. ഈ സന്ദര്‍ഭത്തില് ഒന്നാം നമ്പറാകാനുള്ള പോരാട്ടം കൂടുതല് കൗതുകമുണര്‍ത്തും. ഓരോ പര്യടനത്തിലും വിജയത്തിനപ്പുറമുള്ള നേട്ടങ്ങളാണ് മുന്നില്. വര്‍ധിത മികവോടെ അടരാടാന് ഇത് പ്രചോദനമാവുന്നു.\nഅന്താരാഷ്ട്ര ക്രിക്കറ്റ് കൗണ്‍സില് 2001ല് ലോകറാങ്കിങ് സമ്പ്രദായം കൊണ്ടുവന്ന് എട്ടുവര്‍ഷത്തോളം ഒന്നാം സ്ഥാനത്തിനായി കാര്യമായ പോരാട്ടമുണ്ടായില്ല. ക്രിക്കറ്റിന്റെ ഏറ്റവും പുതിയ പതിപ്പായ ട്വന്റി 20 ഒഴികെ മറ്റെല്ലാ വിഭാഗങ്ങളിലും വലിയ എതിര്‍പ്പൊന്നുമില്ലാതെ ഓസ്‌ട്രേലയി നിറഞ്ഞുനില്ക്കുന്നതായിരുന്നു ഈ കാലഘട്ടം. ഓസ്‌ട്രേലിയ സമാനതകളില്ലാത്തവിധം ഗെയിമിന്റെ നിലവാരമുയര്‍ത്തി മുന്നേറിയപ്പോള് മറ്റു ടീമുകള് അവരുടെ നിഴലില് ഒതുങ്ങി. പോരാട്ടം രണ്ടാം സ്ഥാനത്തിനുവേണ്ടി മാത്രമെന്ന നില. അത്രകണ്ട് ശക്തമായിരുന്നു ഓസ്‌ട്രേലിയന് അപ്രമാദിത്യം. ഷെയ്ന് വോണ്, ഗ്ലെന് മഗ്രാത്ത്, ബ്രെറ്റ് ലീ, ജേസണ് ഗില്ലെസ്പി തുടങ്ങിയ ലോകോത്തര ബൗളര്‍മാരും ജസ്റ്റിന് ലാംഗര്, മാത്യു ഹെയ്ഡന്, ആദം ഗില്‍ക്രിസ്റ്റ്, റിക്കി പോണ്ടിങ്, ഡാമിയന് മാര്‍ട്ടിന്, മൈക്കല് ക്ലാര്‍ക്ക്, മൈക്ക് ഹസ്സി തുടങ്ങി തികവുറ്റ ബാറ്റ്‌സ്മാന്മാരും ആന്‍ഡ്രൂ സൈമണ്ട്‌സ് എന്ന ലോകോത്തര ഓള്‍റൗണ്ടറുമടങ്ങിയ സംഘമാണ് ഈ കാലഘട്ടത്തില് ഓസീസിനെ വിജയരഥമേറ്റിയത്. ഇവര് സ്ഥാപിച്ച 'ബെഞ്ച് മാര്‍ക്ക്' മറ്റ് ടീമുകള്‍ക്ക് അപ്രാപ്യമായിരുന്നു. ആ സ്ഥിതി പാടെ മാറിമറിഞ്ഞിരിക്കുന്നു. ദക്ഷിണാഫ്രിക്കയും ഇന്ത്യയും ഇന്ന് ഓസീസിന്റെ കണ്ണിലെ കരടാണ്. ഓസീസിന്റെ സിംഹാസനങ്ങള്‍ക്ക് അവകാശമുയര്‍ത്തി ഈ ടീമുകള് നടത്തിയ തേരോട്ടം സമീപകാല ക്രിക്കറ്റിന്റെ ആകെത്തുകയാവുന്നു. ഏകദിന സിംഹാസനം ദക്ഷിണാഫ്രിക്ക കയ്യടക്കി. ടെസ്റ്റില് ഇപ്പോഴും റാങ്കിങ് പോയന്റിന്റെ മികവില് ഒന്നാം സ്ഥാനത്താണെങ്കിലും കളിക്കളത്തില് സ്ഥിതി അതല്ല. ഇന്ത്യയും ദക്ഷിണാഫ്രിക്കയും ടെസ്റ്റ് പരമ്പരകളില് ഓസീസിനെ പിന്തള്ളിക്കഴിഞ്ഞു. ഒന്നാം സ്ഥാനം പിടിക്കാനുള്ള വ്യഗ്രതയിലാണ് സമതുലിതമായ ഈ രണ്ട് ടീമുകളും. പര്യടനത്തിനെത്തുന്ന ഓസീസ് ടീമിനെതിരെ ഏകപക്ഷീയ വിജയം നേടാനായാല് ടെസ്റ്റ് റാങ്കിങ്ങിലെ ഒന്നാം സ്ഥാനവും സ്പ്രിങ്‌ബോക്കുകള്‍ക്ക് സ്വന്തമാവും.\nദീര്‍ഘകാലം ടീമിന്റെ ഭാഗമായിരുന്ന പ്രമുഖരില് പലരും വിടപറഞ്ഞതോടെയാണ് ഓസീസ് അടിപതറാന് തുടങ്ങിയത്. വോണും മഗ്രാത്തും വിടപറഞ്ഞതോടെ ആക്രമണനിരയുടെ ദിശാബോധം നഷ്ടപ്പെട്ടു. ബ്രെറ്റ് ലീയുടെ ഫോം നഷ്ടവും പരിക്കും കൂടിയായതോടെ എതിരാളികളെ രണ്ടുവട്ടം പുറത്താക്കാനുള്ള ത്രാണി ഓസീസിന് ഇല്ലാതായി. ലാംഗര്, മാര്‍ട്ടിന്, ഗില്‍ക്രിസ്റ്റ് എന്നിവരുടെ അരങ്ങൊഴിയലും ഹെയ്ഡന്റെയും സൈമണ്ട്‌സിന്റെയും ഫോമില്ലായ്മയും ഓസീസ് ബാറ്റിങ്ങിന്റെ താളം കെടുത്തി. ഓപ്പണിങ്ങും മധ്യനിരയും പാളിയതോടെ അവര് എളുപ്പത്തില് തകര്‍ന്നടിയുന്ന ടീമായി. ഇന്ത്യയോടും പിന്നീട് ദക്ഷിണാഫ്രിക്കയോടും ടെസ്റ്റ് പരമ്പരയില് അവര് അടിയറവ് പറഞ്ഞതിന് കാരണവും ഇതുതന്നെ.\n2007 മുതല് ഓസീസ് ക്രിക്കറ്റിന്റെ ഗ്രാഫ് താഴോട്ടാണ്. 2008 അവര്‍ക്ക് തകര്‍ച്ചയുടെ വര്‍ഷവും. കീഴടക്കാന് പറ്റാത്ത ശക്തിയല്ല കംഗാരുക്കള് എന്ന് തെളിയിക്കാന് കാര്യമായ ശ്രമം തുടങ്ങിയത് ഇന്ത്യയാണ്. ഓസ്‌ട്രേലിയന് പര്യടനത്തിലും ഇന്ത്യയില് പര്യടനത്തിനെത്തിയപ്പോഴും ഓസീസ് ടീമിന്റെ ദൗര്‍ബല്യങ്ങള് തുറന്നു കാണിക്കുന്നതിലും അവര്‍ക്കുമേല് ആധിപത്യം നേടുന്നതിലും ഇന്ത്യ പലപ്പോഴും വിജയം കണ്ടു. അതുകൊണ്ടുതന്നെ പരമ്പര ജേതാക്കള്‍ക്കുള്ള ബോര്‍ഡര്-ഗാവസ്‌കര് ട്രോഫി ആഷസ് പരമ്പരയെക്കാള് പ്രാധാന്യവും താല്പര്യവും ഉയര്‍ത്തി.\nഇന്ത്യയുടെ കേളീതന്ത്രങ്ങള് മറ്റു ടീമുകളെയും ആകര്‍ഷിച്ചു. ഇക്കാര്യത്തില് കൂടുതല് ഊന്നല് കൊടുത്ത ടീം ദക്ഷിണാഫ്രിക്കയാണ്. ഡെയ്ല് സ്റ്റെയ്‌നെന്ന അതിവേഗ ബൗളറുടെ തകര്‍പ്പന് പ്രകടനം ദക്ഷിണാഫ്രിക്കന് കുതിപ്പിന് ഇന്ധനമായി. ഗ്രേയം സ്മിത്ത് മാര്‍ഗദര്‍ശിയായി ബാറ്റേന്തിയതോടെ അവരുടെ ബാറ്റിങ് യൂണിറ്റും കുറ്റമറ്റതായി. ഓസീസിനെ തളയ്ക്കുന്നതില് പാകിസ്താനും ഇംഗ്ലണ്ടും ശ്രീലങ്കയും പരാജയപ്പെട്ടപ്പോള് ഇന്ത്യയും ദക്ഷിണാഫ്രിക്കയും വിജയം കൈവരിച്ചു. ഏകദിനത്തില് ഓസീസിന്റെ ഒന്നാം നമ്പര് പദവി ഇടക്കാലത്ത് തട്ടിയെടുത്ത ദക്ഷിണാഫ്രിക്കയ്ക്ക് ടെസ്റ്റ് റാങ്കിങ്ങിനെ വെല്ലുവിളിക്കാനായില്ല. ഓസീസിന്റെ പ്രതാപകാലം അസ്തമിക്കുകയാണെന്ന സൂചനകള് യാഥാര്‍ഥ്യമായി മാറിയത് 2008-ലാണ്. ആദ്യം ഇന്ത്യയും പിന്നീട് ദക്ഷിണാഫ്രിക്കയും അവരെ ടെസ്റ്റ്-ഏകദിന പരമ്പരകളില് തോല്പിച്ചു. ഓസ്‌ട്രേലിയയില് അവസാനമായി നടന്ന ത്രിരാഷ്ട്ര പരമ്പര ഇന്ത്യ ജയിച്ചതും ദക്ഷിണാഫ്രിക്കയോട് ഏകദിന പരമ്പര തോറ്റതും ഏകദിന റാങ്കിങ്ങിലെ ഒന്നാം സ്ഥാനം ഓസീസിന് നഷ്ടപ്പെടുത്തി. ടെസ്റ്റ് റാങ്കിങ്ങില് ഇപ്പോഴും ഒന്നാം സ്ഥാനം ഓസീസിനാണ്. പക്ഷേ നാളുകള് എണ്ണപ്പെട്ടുകഴിഞ്ഞു. ദക്ഷിണാഫ്രിക്കയോടും ഇന്ത്യയോടും പരമ്പര തോറ്റതിനാല് അവരെ ഏറ്റവും മികച്ച ടെസ്റ്റ് ടീമായി ഇനി കണക്കാക്കാനാവില്ല.\nടെസ്റ്റ്-ഏകദിന-ട്വന്റി 20 മത്സരങ്ങള്‍ക്കായി ന്യൂസീലന്‍ഡിലെത്തിയിട്ടുള്ള ഇന്ത്യയ്ക്ക് ടെസ്റ്റ്-ഏകദിന പരമ്പരകള് നേടാനായാല് ഒന്നാംസ്ഥാനത്തേക്കുള്ള കുതിപ്പ് ശക്തിപ്പെടുത്താം. പരിചയ സമ്പന്നരായ സച്ചിന് തെണ്ടുല്‍ക്കര്, രാഹുല് ദ്രാവിഡ്, വി.വി.എസ്.ലക്ഷ്മണ് എന്നിവര് അണിനിരക്കുന്ന മധ്യനിരയും ലോകോത്തര ഓപ്പണിങ് ജോഡിയായി വളര്‍ന്നു കഴിഞ്ഞ വീരേന്ദര് സെവാഗ്-ഗൗതം ഗംഭീര്, വിക്കറ്റ് കീപ്പര് കം ബാറ്റ്‌സ്മാനായും ക്യാപ്റ്റനായും ഒന്നു പോലെ തിളങ്ങുന്ന മഹേന്ദ്രസിങ് ധോനി, മികവിന്റെ ഔന്നിത്യത്തിലേക്കുയര്‍ന്ന യുവരാജ് സിങ്, സഹീര്‍ഖാനും ഇഷാന്ത് ശര്‍മയും ഒത്തുചേരുന്ന ന്യൂബോള് ആക്രമണനിര, ഹര്‍ഭജന് സിങ്ങിന്റെ സ്പിന് കൗശലം... ഇവയെല്ലാം ഒത്തുചേരുമ്പോള് ഏതൊരു ടീമിനെയും വെല്ലാനുള്ള കരുത്ത് ഇന്ത്യന് ടീമില് നിറയുന്നു. തുടരെ രണ്ടു പരമ്പര സ്വന്തമാക്കാനായാല് ദക്ഷിണാഫ്രിക്കയെയും ഓസ്‌ട്രേലിയയെയും പിന്തള്ളി ടെസ്റ്റ്്, ഏകദിന റാങ്കിങ്ങിലും മുമ്പന്മാരാവാമെന്ന സുവര്‍ണാവസരം ഇന്ത്യയെ കാത്തിരിക്കുന്നുണ്ട്.\nPosted by fasaledavanakad at 3:37 AM


ലയനം Archives - Isha Foundation - Official Malayalam Blog\nലയനം യാത്ര, സംസ്കൃതിNovember 3, 2016 അനശ്വരമായ കാശി\nപ്രപഞ്ചത്തിന്റെ രഹസ്യമെന്താണെന്ന് കണ്ടെത്തിയ യോഗികള്‍ക്ക് ഒരുള്‍പ്രേരണ - തങ്ങള്‍ക്കും ഇതുപോലെ ഒരു പ്രപഞ്ചം സൃഷ്ടിക്കണം. അവര് വിശേഷപ്പെട്ട ഒരു ഉപകരണം സ്ഥാപിച്ചു, ഒരു മനുഷ്യന്‍റെ ആകാരത്തില്, ഒരു നഗരത്തിന്‍റെ ആകാരത്തില് ...\nചോദ്യോത്തരങ്ങള്, സദ്ഗുരുSeptember 15, 2016 “ഞാന്” ഇല്ലാത്ത അവസ്ഥ\nകര്‍മ്മഫലം ഇല്ലാത്ത അവസ്ഥ "ഞാന്" ഇല്ലാത്ത അവസ്ഥയാണ്. "അഹം"ഭാവത്തിന് പ്രകടമാകേണ്ടതില്ലാത്ത അവസ്ഥ. പഴയതെല്ലാം അവസാനിപ്പിച്ചിരിക്കുന്നു, പുതിയതായി ഒന്നും ചെയ്യാനുമില്ല. ...\nഅകതാരിലൂടെMay 3, 2016 കുഞ്ഞ് മരിച്ചാല് അത് ആരുടെ കര്‍മം കൊണ്ടാണ്?\nഅന്വേഷി: സദ്‌ഗുരോ, ഒരു കുഞ്ഞ് മരിച്ചാല് അത് ആരുടെ കര്‍മം കൊണ്ടാണ്? നമ്മള് കരയരുത് എന്ന് മറ്റുളളവര് പറയുന്നതെന്തുകൊണ്ടാണ്? അതും കര്‍മത്തിന്‍റെ ഭാഗമാണോ? അച്ഛനമ്മമാരുടെ മുജ്ജന്മകര്‍മങ്ങളില് ചിലത് ഇതിനാല് ഇല്ലാതാ ...


news | അമേരിക്കയിൽ നിത്യോപയോഗ സാധനങ്ങളുടെ വില കുതിച്ചുയരുന്നു ;സവോളയുടെ വില ഒന്നര ഡോളറായി - MarunadanMalayalee.com\nഅമേരിക്കയിൽ നിത്യോപയോഗ സാധനങ്ങളുടെ വില കുതിച്ചുയരുന്നു ;സവോളയുടെ വില ഒന്നര ഡോളറായി\nJanuary 24, 202210:13 AM IST Permalink\nഡാളസ്: ബൈഡൻ ഭരണകൂടം അധികാരത്തിലെത്തി ഒരു വർഷം പൂർത്തിയായിട്ടും ഗ്യാസിന്റെയും, നിത്യോപയോഗ സാധനങ്ങളുടെയും വില നിയന്ത്രിക്കുന്നതിൽ തികഞ്ഞ പരാജയം. ഒരു വർഷം മുമ്പു ഉണ്ടായിരുന്ന ഗ്യാസിന്റെ വില(ഗ്യാലന്2ഡോളർ) ഇപ്പോൾ ഗ്യാലന് മൂന്നു ഡോളറിനു മുകളിൽ എത്തി നിൽക്കുന്നു. മഹാമാരിയുടെ വ്യാപനത്തിൽ പൊറുതിമുട്ടി കഴിയുന്ന സാധാരണ ജനങ്ങളെ സംബന്ധിച്ചു കുതിച്ചുയരുന്ന ഗ്യാസിന്റെ വിലയ്ക്കൊപ്പം നിത്യോപയോഗ സാധനങ്ങൾക്കും വില വർദ്ധിച്ചിരിക്കുന്നത് താങ്ങാവുന്നതിലപ്പുറമായിരിക്കുന്നു.\nപണപ്പെരുപ്പവും, തൊഴിലില്ലായ്മയും വർദ്ധിക്കുന്നു. സാധാരണക്കാരെ സംബന്ധിച്ചു ഇതിനു തുല്യമായ ശമ്പള വർദ്ധനവ് ഇല്ലാ എന്നുള്ളതാണ് ദുഃഖകരമായ വസ്തുത.\nഇന്ത്യൻ സ്റ്റോറുകളിലും, മലയാളി കടകളിലും ഇന്ത്യയിൽ നിന്നും കേരളത്തിൽ നിന്നും ഇറക്കുമതി ചെയ്യുന്ന സാധനങ്ങളുടെ വില മൂന്നിരട്ടിയാണ് വർദ്ധിച്ചിരിക്കുന്നത്. രണ്ടു മാസങ്ങൾക്കുമുമ്പ് ഒരു കണ്ടെയ്നർ ഡാളസ്സിൽ എത്തണമെങ്കിൽ 3000 ഡോളർ നൽകിയിരുന്ന സ്ഥാനത്ത് ഇപ്പോൾ 15 ഉം 16 ആയിരം ഡോളറാണ് നൽകേണ്ടിവരുന്നതെന്ന് കടയുടമകൾ പറയുന്നു.\n25 ഡോളറിന് താഴെ ലഭിച്ചിരുന്ന 30 പൗണ്ട് കറിക്ക് ഉപയോഗിക്കുന്ന ഓയലിന് 50നും അറുപതിനുമാണ് ഇപ്പോൾ വില്പന നടത്തുന്നത്. അതുപോലെ ഒരു മാസം മുമ്പു വരെ 50 സെന്റിന് ലഭിച്ചിരുന്ന ഒരു പൗണ്ടു സവോളയുടെ വില ഒന്നര ഡോളറായി വർദ്ധിച്ചിരിക്കുന്നു. ഒരു ഡോളറിന് ലഭിച്ചിരുന്ന വെളുത്തുള്ളിയുടെ വില പൗണ്ടിന്4ഡോളറിന് മുകളിലാണ്. ഇഞ്ചി, മുളക് എന്നിവക്കും 200 ശതമാനത്തിലേറെ വില വർദ്ധിച്ചിരിക്കുന്ന. ഈ വിലവർദ്ധന ഏറ്റവും ദോഷകരമായി ബാധിച്ചിരിക്കുന്നതു മലയാളി സമൂഹത്തെയാണ്. ഇത്ര വില വർദ്ധനയുണ്ടായിട്ടും ഇതിനെതിരെ ശബ്ദിക്കാൻ ആരുമില്ല എന്നതും ആശ്ചര്യകരമാണ്.\nഇരുട്ടടിയായി ഇന്ധനവിലക്കയറ്റം; അവശ്യ സാധനങ്ങൾക്ക് വില കുതിക്കുന്നു


രാജ്യത്ത് 75 ലക്ഷം പിന്നിട്ട് കോവിഡ് രോഗികൾ; പ്രതിദിന കണക്കിൽ നേരിയ ആശ്വാസം - Express Kerala\nരാജ്യത്ത് 75 ലക്ഷം പിന്നിട്ട് കോവിഡ് രോഗികൾ; പ്രതിദിന കണക്കിൽ നേരിയ ആശ്വാസം\nന്യൂഡൽഹി : രാജ്യത്തെ കോവിഡ് ബാധിതരുടെ എണ്ണം 75 ലക്ഷം കടന്നു. 24 മണിക്കൂറിനിടെ 55,755 പേര്‍ക്ക് കൂടി രോഗബാധ സ്ഥിരീകരിച്ചു. ഇതോടെ ഇന്ത്യയില് ആകെ രോഗികളുടെ എണ്ണം 75,50,273 ആയി. കോവിഡ് ബാധിതരുടെ പ്രതിദിന കണക്കെടുക്കുമ്പോൾ നേരിയ കുറവ് വന്നിരിക്കുന്നത് ആശ്വാസകരമാണ്. കഴിഞ്ഞ ദിവസത്തെ അപേക്ഷിച്ച് 11,256 പേരുടെ കുറവാണ് പ്രതിദിനരോഗികളുടെ എണ്ണത്തില് രേഖപ്പെടുത്തിയത്.\nനിലവിൽ ചികിത്സയിലുള്ളത് 7,72,055 പേരാണ്. 66,399 പേരാണ് ഇരുപത്തിനാല് മണിക്കൂറിനിടെ രോഗമുക്തി നേടിയത്. രാജ്യത്ത് 66,63,608 പേര്‍ക്ക് രോഗം ഭേദമായി. മറ്റു രാജ്യങ്ങളെ അപേക്ഷിച്ച് ഇന്ത്യയില് മരണനിരക്ക് കുറവാണ്. 579 പേരുടെ കൂടി മരണം രേഖപ്പെടുത്തിയതോടെ ആകെ മരിച്ചവരുടെ എണ്ണം 1,14,610 ആയി. 39.8 ദശലക്ഷം പേര്‍ക്കാണ് ലോകത്താകമാനം ഇതുവരെ രോഗം ബാധിച്ചത്. അതേസമയം ആഗോളതലത്തില് രോഗികളുടെ എണ്ണം 40 ദശലക്ഷത്തോടടുക്കുന്നു.\ncrossed 75 lakh


നന്ദിഗ്രാമിലെ പരാജയം; കോടതിയെ സമീപിക്കാനൊരുങ്ങി മമത ബാനര്‍ജി - malabarinews.com\nനന്ദിഗ്രാമിലെ പരാജയം; കോടതിയെ സമീപിക്കാനൊരുങ്ങി മമത ബാനര്‍ജി\nFailure at Nandigram; Mamata Banerjee ready to approach court\nNo Comments on നന്ദിഗ്രാമിലെ പരാജയം; കോടതിയെ സമീപിക്കാനൊരുങ്ങി മമത ബാനര്‍ജി\nകൊല്‍ക്കത്ത: പശ്ചിമ ബംഗാള് തെരഞ്ഞെടുപ്പില് വലിയ വിജയം തൃണമൂല് കോണ്‍ഗ്രസ് നേടിയെങ്കിലും നന്ദിഗ്രാമിലെ കനത്ത പരാജയത്തിന് പിന്നാലെ കോടതിയെ സമീപിക്കാനൊരുങ്ങി മുഖ്യമന്ത്രി മമത ബാനര്‍ജി. ഇതുവരെയുള്ള കണക്കുകള് പ്രകാരം സുവേന്തു അധികാരി 1200 വോട്ടിനാണ് നന്ദിഗ്രാമില് ജയിച്ചത്.\nവോട്ടെണ്ണല് തുടങ്ങിയ ഘട്ടം മുതല് മുന്നിലായിരുന്ന സുവേന്തു അധികാരിയെ പിന്നീടുള്ള ഘട്ടങ്ങളില് മമത മറികടന്നത് പ്രതീക്ഷ നല്‍കിയിരുന്നു. എന്നാല് അവസാനത്തില് മമത 1700ഓളം വോട്ടുകള്‍ക്ക് പരാജയപ്പെടുകയായിരുന്നു.\nബംഗാളിലെ ആക്രമണം; പൊതുതാല്പര്യ ഹര്‍ജി ഇന്ന് കൊല്‍ക്കത്ത ഹൈക്കോടതിയുടെ പരിഗണനയില്\n← മുഖ്യമന്ത്രി ഇന്ന് രാജി സമര്‍പ്പിക്കും → ‘സര്‍ക്കാരിന് ജനം നൂറില് നൂറ് മാര്‍ക്ക് നല്‍കി’. മുഖ്യമന്ത്രി രാജിക്കത്ത് കൈമാറി.


പുഴമീൻ; മനോരമ ബുക്സ് - എന്റെ തൂലിക ചെറുകഥാ മത്സരത്തിൽ രണ്ടാം സമ്മാനം നേടിയ കഥ | Short Story | manoramaonline\nസുനു എസ് തങ്കമ്മ July 17, 2021 05:01 PM IST\nRepresentative Image. Photo Credit: magikroots / Shutterstock.com\nമനോരമ ബുക്സ് എന്റെ തൂലിക സാഹിത്യക്കൂട്ടായ്മയുമായി ചേർന്നു നടന്നത്തിയ ചെറുകഥാ മത്സരത്തിൽ രണ്ടാം സമ്മാനം നേടിയ കഥയാണ് സുനു എസ് തങ്കമ്മ എഴുതിയ പുഴമീൻ. ഇടുക്കിയിൽ കർഷകനാണ് സുനു.\nപമ്പയാറടുക്കുന്നു. അമ്പലത്തീന്നൊള്ള റെക്കോഡ് പാട്ടിലെ ഞങ്ങക്ക് പമ്പയാറ് പരിചയമൊള്ളൂ. അതിന്റൊരു ഉത്സാഹം നടപ്പിലൊണ്ടാരുന്നു.\nഅരക്കിലോമീറ്റർ വീതീൽ കൊച്ച് കൊച്ചോളങ്ങൾ ഇളകി തെന്നി വരുന്ന കാഴ്ച്ച. ഞങ്ങക്ക് കായല് കണ്ടപോലെ പേടി തോന്നി, മഴക്കാലത്ത് മാത്രം വെള്ളം കുത്തി ഒഴുകുന്ന കുറച്ച് കൈത്തോടുകളേ ഞങ്ങടെ മലനാട്ടിലൊള്ളൂ. അതുകൊണ്ടാണ് ഞങ്ങളീ പലവന്മാര്‍ക്കും നീന്തലറീത്തില്ല.\nഞായറാഴ്ചയാരുന്നോണ്ട് പണി മെനക്കെടുത്തി ഞങ്ങള് നാട് കാണാനെറങ്ങീതാണ്. രണ്ടാഴ്ചയായിട്ട് താമസിക്കുന്ന വീടിന്‍റെ ചുറ്റുവട്ടം മാത്രേ ഞങ്ങള് കണ്ടിട്ടൊള്ളൂ. പിന്നെ മഴ സംഭരണികള് പണിയാമ്പോകുന്ന വീടുകളും, അങ്ങോട്ടൊള്ള വഴികളും. വെട്ടം വീഴും മുമ്പേ ഇറങ്ങി പോകുന്ന ഞങ്ങള് തിരിച്ച് കേറിവരുമ്പം നേരം ഇരുട്ടും പിന്നെങ്ങനെ നാട് കാണാനാണ് .\nകാലത്തെ എണീക്കാതെ ഏഴരയായിട്ടും ഞങ്ങളങ്ങനെ ചുരുണ്ട് കൂടി കെടന്നു. ഹൈറേഞ്ചി രാത്രി മുഴുവനുമുള്ള തണുപ്പ് ഇവിടെ വെളുപ്പാങ്കാലത്ത് മാത്രെയൊള്ളൂ. ചുരുണ്ട് കൂടി കെടക്കാന് നല്ലൊരു സുഖമാണ്. എന്നാലും ആറ് മണി കഴിഞ്ഞാല് എനിക്കൊറങ്ങാന് പറ്റത്തില്ല.\nഞങ്ങളിവിടെ വന്നിട്ട് ആദ്യത്തെ ഞാറാഴ്ചയാരുന്നു. താമസിക്കുന്ന ചെറിയ വീടിന്‍റെ മുറ്റത്തിനോട് ചേര്‍ന്നുള്ള വഴിയില് ആരുടെയോ പതിവില്ലാത്ത വര്‍ത്താനം കേട്ടു അയലോക്കത്തൊള്ള ആരേം ഞങ്ങക്ക് പരിചയമില്ല. വേറാരാണ്ടാണെന്ന് തോന്നുന്നു. പലപല രീതിയിലുള്ള വര്‍ത്താനം. കേട്ടിട്ട് കൂട്ടത്തി കൊച്ചിക്കാരുമൊള്ളപോലെ\nഒരാളൊരു നാടൻ പാട്ട് പാടാന് നോക്കുന്നൊണ്ട്. ‘ഈ കൊച്ച് വെളുപ്പാൻ കാലത്തിവമ്മാരിത് എവിടെ പോയടിച്ചു? ഞാന് മിണ്ടാതെ കെടന്നോര്‍ത്തു. ഞങ്ങള് താമസിക്കുന്ന പഴേവീടിന്‍റെ മുന്നില് റോഡിനെതിര്‍വശത്തായി ഒടിഞ്ഞൊരു കോണ്‍ക്രീറ്റ് പോസ്റ്റ് ഇരിപ്പിടമാക്കി ഇട്ടിട്ടൊണ്ട്, അതിനടുത്തൊരു പെട്ടികടേം. ആ പോസ്റ്റിലിരുന്നാണ് വര്‍ത്താനം എന്ന് തോന്നുന്നു.’\nഎണീറ്റ് ചെന്ന് നോക്കിയാ വള്ളിയാകുമോന്നോര്‍ത്ത് ഞങ്ങള് നാലുപേരും മിണ്ടാതങ് കെടന്നു.\nപാട്ടും കുണാരവടീം ഒന്നൊതുങ്ങിയപ്പോഴേക്കും ഒരുത്തന് ചാടി എഴുന്നേറ്റ് അവമ്മാരെ കളിയാക്കി ഒരു പാമ്പ് പാട്ട് പാടിക്കൊണ്ട് കക്കൂസിലോട്ടോടി.\nപത്ത് മണി ആയപ്പോഴേക്കും തൂറലും പല്ല്തേരും കാപ്പികുടീം കഴിഞ്ഞ് ഞങ്ങള് നാലും പമ്പയാറ് കാണാന് പോയി.\nനല്ല ആറ്റുമീന് കിട്ടുവാരിക്കുമെന്ന് തങ്ങളി തങ്ങളി പറഞ്ഞോണ്ട്. വേറാരും പറഞ്ഞതല്ല ഞങ്ങടൊരു നിഗമനമാരുന്നു. ഞങ്ങടെ നാട്ടി നല്ല മീന് കിട്ടത്തില്ല. മൂന്നും നാലും ദിവസം പഴക്കമുള്ള ഐസിട്ട് മരപ്പിച്ച സാധനമേ ഒള്ളൂ\nആറ്റ് തീരത്തെത്തും മുമ്പേ പാട്ടും കൂണാരവടീം കേട്ടു. കാലത്തെ കേട്ട അതേ കാളരാഗം. സംഗതി കുറച്ചൂടെ പാമ്പായ മട്ടൊണ്ട്, ‘‘പോണോ ?’’ രണ്ടവമ്മാര് പുറകോട്ട് വലിഞ്ഞ് നിന്ന് ചോദിച്ചു.\n‘‘വാടാ ഇങ്ങോട്ട് നമ്മടെ തോളേകേറിയാ പിടിച്ച് ആറ്റിലേക്കൊറ്റ തള്ള് അത്രേയൊള്ളൂ ആരാണേലും ’’\nറയിച്ചേട്ടന് പറഞ്ഞു. ഞങ്ങളെല്ലാം വെള്ളമടിക്കുവേലും ഇങ്ങനെ അലമ്പാക്കി മനുഷനെ ബുദ്ധിമുട്ടിക്കത്തില്ല.\nസംശയിച്ച് സംശയിച്ചാണ് ഞങ്ങള് ആറ്റു വക്കത്തെത്തിയത്. മൂന്നാല് പാമ്പുകളൊണ്ട് ഞങ്ങളെക്കാളും പ്രായമുള്ള ചേട്ടമ്മാരാണ് ജീന്‍സും ഷര്‍ട്ടുമെല്ലാം ഊരിക്കളഞ്ഞ് ഒരാള് ഷഡ്ഡിപ്പുറത്തിരിക്കുന്നു.നല്ല കറത്ത് മെലിഞ്ഞ് സിക്സ് പാക്ക് ബോഡിയൊള്ള ഒരാൾ. അടിച്ച് കോൺ തെറ്റി തല കുമ്പിട്ടാണിരിപ്പ്. ബാക്കി മൂന്ന് പേരും, കുത്തിയിരുന്ന് അടിയാണ്, ഒരു ചീന്ത് വാഴയെലയില് തൊട്ട് നക്കാനൊള്ള അച്ചാറും മിച്ചറും\nഞങ്ങടെ തലവെട്ടം കണ്ടതെ രണ്ട് പേരും ചേര്‍ന്ന് ഒരു നാടന്‍പാട്ട് ഒച്ചത്തിലങ്ങ് പാടി ആരാണ്ടേ കേപ്പിക്കാൻ വേണ്ടി\n‘‘ചേട്ടമ്മാരെ കൂടുന്നോ?’’ പാട്ട് നിർത്തി ഒരാൾ കുപ്പിപ്പുറത്ത് താളം പിടിച്ചോണ്ട് ഞങ്ങളോട് ചോദിച്ചു. നര കേറിയ മുടിയും കുറിയുമുള്ള ഒരു മനുഷ്യൻ. ‘‘അയ്യോ വേണ്ടായേന്ന്’’ മനസിപ്പറഞ്ഞോണ്ട് ഞങ്ങള് വേണ്ടെന്ന് തലയാട്ടി.\n‘‘ചേട്ടാ ഇവിടെങ്ങാനും നല്ല ആറ്റുമീന് കിട്ടുവോ ?’’\nഞാന് വിളിച്ച് ചോദിച്ചു. കുപ്പിക്കാരന് താളമടി നിര്‍ത്തി, വേച്ചു തുള്ളി എഴുന്നേറ്റു, എന്‍റെ ചോദ്യം കേട്ട് പാട്ടങ് നിന്നുപോയി കൂട്ടത്തിലുള്ളോരും ഞങ്ങളെ നോക്കുന്നു\nകുപ്പീടാള് ഊര്‍ന്ന് പോയ പാന്‍റൊന്ന് കേറ്റിയിട്ടോണ്ട് ഞങ്ങടെ അടുത്തോട്ട് വന്നു. എന്തേലും അബദ്ധമാണോ ചോദിച്ചേന്നോര്‍ത്തോണ്ട് ആരുമൊന്നും മിണ്ടാതെ നിന്നു.\n‘‘അല്ലചേട്ടാ ഈ പൊഴമീന് കിട്ടുമോ’’ ന്ന് ഞാന് പിന്നേം ചോതിച്ചു\nകുപ്പിക്കാരന് അത്ര സുഖിക്കാത്ത മട്ടി ചോദിക്കുന്നു. ഞങ്ങള് തങ്ങളിതങ്ങളി നോക്കിയതല്ലാതെ ഒന്നും പറഞ്ഞില്ല.\n‘‘ഒന്നുവില്ല ചേട്ടാ ചുമ്മാ ചോദിച്ചെന്നേയൊള്ളൂ.’’\nഞങ്ങളവിടുന്ന് നീങ്ങാന് തൊടങ്ങിക്കോണ്ട് പറഞ്ഞു.\nകുപ്പിക്കാരന് വിളിച്ചു ചോദിച്ചു. നടക്കാന് തൊടങ്ങിയ ഞങ്ങള് പിന്നേമവിടെ നിന്നു.\nകുപ്പിക്കാരന് കൂട്ടത്തിലൊള്ളോരെ നോക്കി, അവരും നോക്കി. കൊഴ കൊഴാന്നെന്നാണ്ട് പൊറു പൊറുത്തു\n‘‘എന്‍റെ പൊന്ന് സൂഹുര്‍ത്തുക്കളേ ഞങ്ങളീ നാട്ടുകാരല്ല, നമ്മടെ നാട്ടിലാരുന്നേ നല്ലസല് പൊഴമീന് സംഘടിപ്പിക്കാരുന്നു.’’\nഓക്കെ ചേട്ടാന്ന് പറഞ്ഞ് ഞങ്ങള് പിന്നേം നടക്കാന് തുടങ്ങി. ഷഡ്ഡിക്കാരനാണെന്ന് തോന്നുന്നു. പുറകില് തൊണ്ട പൊട്ടുന്നപോലെ വാള് വെക്കുന്ന ഒച്ചകേട്ടു.\n‘‘ഹ ചേട്ടമ്മാരേ നിങ്ങളങ്ങനങ്ങ് പോകാതെ. വാന്നെ നമ്മക്ക് പരിഹാരം ഒണ്ടാക്കാം. ഈ ഡേവിസൊണ്ടല്ലോ നല്ല ഒന്നാന്തരം മീന്‍പിടുത്തക്കാരനാ ചെല്ലാനം കടലിച്ചാടി വെറും കയ്യോടെ മീന് പിടിക്കുന്ന ടീമാ, നിങ്ങള് വാന്നേ മീന് സംഘടിപ്പിക്കാം കള്ളും പുറത്ത് പറയണതാന്ന് വിചാരിക്കണ്ട ട്ടൊ ’’\nകുപ്പിക്കാരന് പറഞ്ഞത് കേട്ട് ഞങ്ങള് വേണോ വേണ്ടയോ എന്നൊന്ന് ശങ്കിച്ച് നിന്നു. ‘‘ ഇത് വള്ളിയാടാ വാ പോകാം’’ കൂട്ടത്തിലൊള്ള രണ്ടവമ്മാര് എടഞ്ഞ് നിക്കുന്നു.\nഞങ്ങക്ക് ചെന്നിട്ടും വല്ല്യ പണിയൊന്നുമില്ല. ചുമ്മാ ഫോണേതോണ്ടിക്കോണ്ടിരിക്കും. അല്ലെങ്കി ചീട്ട് കളിക്കും, വൈകിട്ട് ആറ്റ് മീന് കൂട്ടിയൊള്ള ചോറൂണോര്‍ത്തപ്പം ഞാനും റെയിച്ചേട്ടനും എടഞ്ഞ് നിന്ന രണ്ട് പേരേം വലിച്ച് തെറ്റിച്ചോണ്ട് വെള്ളമടി ടീംസിന്‍റെ അടുത്തോട്ട് തന്നെ ചെന്നു.\n‘‘അങ്ങനെ വഴിക്ക് വാ മക്കളേ’’ എന്ന് പറഞ്ഞോണ്ട് കുപ്പിക്കാരന് കുത്തിയിരുന്ന് ഒച്ചത്തിലൊരു ഭഗ്തിഗാനമങ്ങ് പാടി\n‘‘പാദ ബലം താ എൻട്രാ ലവരോ പാദത്തെ തന്തിടുവാർ.... ദേഹബലം താ എൻട്രാൽ അവരോ ദേഹത്തെ തന്തിടുവാർ നല്ല പാതയെ കാട്രിടുവാർ.. സാമിയെ അയ്യപ്പോ അയ്യപ്പോ സാമിയെ.. നല്ല പാതയെ കാട്രിടുവാർ.. സാമിയെ..’’\nഷഢിയിട്ട പുള്ളിക്കാരന് പാട്ടിനേക്കാളുമുച്ചത്തി വാള് വെച്ചു.\nഅവിടുന്ന് കുറച്ച് മാറി പെണ്ണുങ്ങടെ കുളിക്കടവാരുന്നു. ഞങ്ങടെ നാട്ടി കാണാന് പറ്റുവേല, ഫുള്ള് വാഷിംഗ് മെഷീനും കുളിമുറിമാണ്. പെണ്ണ്ങ്ങള് പഴേ പടത്തിലൊക്കെ കാണുന്നപോലെ അടിപ്പാവാട നെഞ്ചിലേക്ക് പൊക്കി കുത്തി നിന്ന് കുളിക്കുന്നു. നാണക്കേടൊന്നും വിചാരിക്കാതെ നനഞ്ഞ പാവാട മുട്ടിന് മേളുവരെ പൊക്കി കാലൊരച്ച് കഴുകി. പൊറമേ കാണുന്ന പോലെ പെണ്ണുങ്ങൾ അത്ര ചെറിയ ആൾക്കാരൊന്നുമല്ലല്ലോ എന്ന് തോന്നി നല്ലടിപൊളി കൊച്ചുങ്ങളുമൊണ്ട് നനഞ്ഞ കോലത്തില് കുത്തിയിരുന്ന് അലക്കുന്നു ചെലത്ങ്ങളെ കണ്ടാ സിനിമാ നടികള് മാറി നിക്കും.\nഞങ്ങളെല്ലാരും അങ്ങോട്ട് നോക്കി നിന്നുപോയി, റജിച്ചേട്ടനും.\n‘‘ അപ്പോ നിങ്ങക്ക് മീന് വേണമല്ലേ..?’’\nകുപ്പിക്കാരന് പിന്നേം ചോദിച്ചു. ‘‘അതേ ചേട്ടാ കിട്ടിയാ കൊള്ളാം’’ ഞാന് പറഞ്ഞു.\n‘‘ഡാ പ്രതീപെ പറഞ്ഞ കേട്ടല്ലോ നമ്മടെ സ്വന്തം ടീമ്കളാണ്, മ്മടെ ചങ്ക് ബ്രോസ് ഇവര്‍ക്ക് മീന് വേണം നല്ലസല് പൊഴമീന്’’\nപ്രതീപെന്ന് പറഞ്ഞ പുള്ളിക്കാരന് ഞങ്ങളെ തലപൊക്കി നോക്കി, കണ്ണൊക്കെ ചൊമന്ന് ഉപ്പന്‍റെ പോലാണ് നല്ല കറത്ത് തടിച്ച് ഒരാൾ\n‘‘ഓകെ എത്ര വരെ എസ്പക്ട് ചെയ്യും നിങ്ങള്...?’’\nഞങ്ങക്ക് നേരാം വണ്ണം തിരിഞ്ഞില്ല, ഞാന് റജിച്ചേട്ടനെ നോക്കി.\n‘‘എത്രകിലോയാണ് നിങ്ങള് പ്രതീക്ഷിക്കുന്നേ ?’’ കുപ്പിക്കാരന് ചോദിച്ചു. അവരത് വല്യ എടപാടാക്കിയ പോലാണ് ചോദ്യം.\n‘‘കിലോക്ക് എത്ര രൂപയാകും ചേട്ടാ ?’’ റജിച്ചേട്ടനാണ് ചോദിച്ചത്.\n‘‘പൊന്നു ബ്രോ എച്ചിക്കണക്ക് പറയല്ലേ. നിങ്ങള് മാര്‍ക്കറ്റിലേക്ക് വിട്ടോ അവിടാവുമ്പോ പറയണ വിലക്ക് കൊട്ത്ത് വാങ്ങാല്ലോ’’\nമൂന്നാമന് പറഞ്ഞു. അവന്‍റെ വര്‍ത്തമാനം കേട്ടിട്ട് കൊച്ചിക്കാരനാണെന് തോന്നി, കലിപ്പ് വര്‍ത്തമാനം. ‘‘വിടറാ ജോയിച്ചാ മ്മടെ ചേട്ടമ്മാരാടാ...’’ കുപ്പിക്കാരന് അവനെ തണുപ്പിക്കാന് നോക്കി.\n‘‘നിങ്ങള് പറയ് ചേട്ടമ്മാരെ നിങ്ങക്ക് എത്രകിലോ സാധനം വേണം?’’ കുപ്പിക്കാരൻ ചോദിച്ചു\nരണ്ടോ മൂന്നോ കിലോന്ന് പറഞ്ഞാ കൊച്ചിക്കാരന് പിന്നേം കലിക്കും. റയിച്ചേട്ടന് എന്നെ വിളിച്ച് മാറ്റി നിര്‍ത്തി പറഞ്ഞു: ഒരു പത്ത് കിലോ പറഞ്ഞോടാ, ഒണങ്ങി വെക്കാം സെറ്റപ്പാ പകുതി ഷയറ് ഞാന് തരാം ബാക്കി നീ മൂന്നും കൂടെ ഇടണം.\nറെയി ചേട്ടനാരുന്നു ഞങ്ങടെ മെയിൻ മേസ്തിരി പുള്ളിയാതൊരു പ്രസ്റ്റീജ് പ്രശ്നമായിട്ടെടുത്തെന്ന് തോന്നുന്നു\n‘‘ഞങ്ങക്കൊരു പത്ത് കിലോ വേണം.‘‘\nഞാനവരോട് ഒച്ചേത്തന്നെ വിളിച്ച് പറഞ്ഞു.\nകൊച്ചിക്കാരന് ചാടി എഴുന്നേറ്റു. വല്യ പോസിത്തന്നെ, വണ്ണം കൊറഞ്ഞ എലുമ്പനൊരുത്തന്, അവന് വല്യ പൂസും ഒള്ളതായി തോന്നുന്നില്ല. പ്രതീപെന്ന് പറഞ്ഞ പുള്ളിക്കാരനും വെഷമിച്ച് എഴുന്നേറ്റു. പുള്ളിക്കാരന് സെറ്റപ്പ് പൂസാരുന്നു.കാലിനൊക്കെ നല്ല ആട്ടം ഷഡിക്കാരനാണേൽ തല കുമ്പിട്ട് ഇരിപ്പാണ്.\nവായിക്കൂടെ ഈള ഒഴുകുന്നുണ്ട്.\n‘‘ പത്തിൽ ക്കൂടിയാലോ..?\nപ്രതീപെന്ന് പറഞ്ഞ പുള്ളി ചോതിച്ചു.\n‘‘വേണ്ട ചേട്ടാ പത്ത് മതി‘‘\n‘‘ത്രാസ് കൊണ്ട് ചാടാന് പറ്റില്ലെയേട്ടാ, അല്ലെങ്കി നിങ്ങള് ചാടി പിടിക്ക്...‘‘ കൊച്ചിക്കാരൻ പറഞ്ഞു\nഅവൻ തലകുമ്പിട്ടിരിക്കുന്ന ഷഡിക്കാരന്‍റെ അടുത്തോട്ട് ചെന്നു\n‘‘ ഡേവിസേ എണീറ്റേടാ..‘‘\nനോവുന്നപോലെ അവന്റെ തലക്ക് തോണ്ടി ‘‘ഡാ...... എണീക്കാന്.‘‘\nഎലുമ്പൻ ഷഢിക്കാരന്‍റെ തല പിടിച്ച് നേരെ നിര്‍ത്താന് നോക്കി. അവന് വെളിവില്ല കൈ പൊക്കി മറ്റവനെ മാന്താന് നോക്കുന്നു.\nതടിയന് പ്രതീപും കൂടിച്ചെന്ന് ഷഢിക്കാരനെ നിലത്തൂന്ന് വലിച്ച് പൊക്കി.\n‘‘ ഡാ ഡേവിസേ..നമ്മടെ ചേട്ടമ്മാര്‍ക്ക് മീന് വേണമെന്ന്, നല്ലസല് പൊഴമീന് നീ നോക്കിയാ നടക്കും. ഒന്ന് സഹായിക്കടാ മുത്തേ... ‘‘\nകുപ്പിക്കാരന് ഞങ്ങടടുത്തൂന്ന് മാറാതെ ഒച്ചെ വിളിച്ച് പറഞ്ഞു. ഷഡിക്കാരനെ രണ്ട് പേരൂടെ തോളി കൈയിട്ട് ആറ്റ് വക്കത്തോട്ട് വലിച്ചോണ്ട് പോയി, അവന്‍റെ തലയപ്പോഴും ഒടിഞ്ഞ് തൂങ്ങിയപോലെ കിടപ്പാണ് ഇവമ്മാരിതെന്നാ കാണിക്കാന് പോകുവാന്നൊരു അങ്കലാപ്പുണ്ടായി.\n‘‘ നിങ്ങളുദ്ദേശിക്കുന്ന ടീമല്ലിവന് ആര് മോനാന്നറിയുമോ ചെല്ലാനം കടലി നീന്തി വളന്നോനാ‘‘ കുപ്പിക്കാരന് കൈയിലിരുന്ന കുപ്പീന്ന് ഒരു കവിള് കുടിച്ചോണ്ട് പറഞ്ഞു.\n‘‘ നിങ്ങളിത് എന്നാ പണിയാ ചേട്ടാ ഒപ്പിക്കുന്നെ ?’’\nറെജിച്ചേട്ടന് പേടിച്ച് ചോദിച്ചു.\n‘‘ഞങ്ങളീ എടപാടിനില്ല കേട്ടോ. ‘‘\nജോസ് കുട്ടീം അനുമോനും വെരണ്ട് നില്‍ക്കുന്നു.\n‘‘ എന്ത് എടപാടിനില്ലെന്നാ?’’\nകുപ്പിക്കാരന് കനപ്പിച്ച് ചോദിച്ചു.\nപറഞ്ഞ് തീരുന്നേന് മുന്നേ ഷഢിക്കാരനെ രണ്ട് പേരും ചേര്‍ന്ന് ആറ്റിലേക്ക് തള്ളി. ഞങ്ങള് തലേ കൈവെച്ച് പോയി. അവന് ശേഷിയില്ലാതെ കൈയും കാലുമടിച്ച് വെള്ളത്തി മുങ്ങി പൊങ്ങുന്നു.\n‘‘എന്‍റെ പൊന്ന് ചേട്ടാ ഞങ്ങക്ക് മീനും വേണ്ട മിനുങ്ങും വേണ്ട..’’\nറജിച്ചേട്ടന് കരച്ചില് പോലെ പറഞ്ഞു.\n‘‘വേണ്ടങ്കി പിന്നെ എന്തിനാടാ ഊളെ ആ പാവം ചെക്കനെ ആറ്റിച്ചാടിച്ചത്.?’’\nഅയാടെ ചോദ്യം കേട്ട് ഞങ്ങള് ഞെട്ടിപ്പോയി. ‘‘ഡാ പ്രതീപെ ജോയിസെ ഇവമ്മാര്‍ക്ക് മീന് വേണ്ടന്ന്’’\nഎലുമ്പനത് കേട്ട് ഞങ്ങടടുത്തേക്ക് വേഗം നടന്നു വന്നു. ‘‘എന്തടാ മൈരേ...’’ അവന് ഞങ്ങളെത്തന്നെ കുറച്ച് നേരം തുറിച്ച് നോക്കി നിന്നു. പിന്നെ പോയി പൊട്ടിച്ച് വെച്ച കുപ്പീല് ബാക്കിയുണ്ടായിരുന്നതെടുത്തങ്ങടിച്ചു.\nഞങ്ങക്കവിടെ നിക്കണോ ഓടണോ എന്നറിയാമ്മേല. ആറ്റിവീണവന്‍റെ പൊടിപോലും കാണനില്ല. ഒരു കൊമള പോലുമില്ല, ഓളം തല്ലുന്ന വെള്ളം മാത്രം.\nകണ്ണ് ചിമ്മമാതെ ഞങ്ങള് നാലും അക്കരക്ക് നോക്കി നിന്നു. നീന്തിക്കേറുന്നോര്‍ക്കെടേല് മുങ്ങിപ്പോയ ഷഡ്ഡിക്കാരൻ ചെന്ന് കേറുന്നൊണ്ടോന്ന്. അവിടപ്പഴും ചാട്ടോം മലക്കം മറിച്ചിലും നടക്കുന്നൊണ്ട് ചിരീം മേളാങ്കോം.. ഷഢിക്കാരും തോര്‍ത്തുടുത്തോരും, ഒന്നുമിടാത്തോരും.\nഅരമണിക്കൂറോളം ഞങ്ങളതേ നിപ്പ് നിന്നു. കൊറച്ച് കുശുമ്പും കുന്നായ്മേം ഒണ്ടേലും ഞങ്ങടെ നാട് തന്നാരുന്നു ഭേദമെന്ന് ഞാനോര്‍ത്തു.\nഎലുമ്പനെറങ്ങി ഞങ്ങളെ മൈന്‍ഡ് ചെയ്യാതെ ആറ്ററമ്പി പോയി നിന്ന് വെള്ളപ്പരപ്പിലേക്ക് നോക്കി. അവന് കൊറച്ച് ടെന്‍ഷനായപോലൊണ്ട് രണ്ട് കൈയ്യും തലക്കള്ളി പിടിക്കുന്ന കണ്ടു.\n‘‘ഡേവിസേ.. ഡാ.. വാടാ മതീടാ... ’’ അവന് ഒച്ചേ വിളിച്ച് കൂവി. കണ്ടിട്ട് അതൊരു ഷോ ആയി തോന്നിയില്ല. പറയാനൊക്കുകേല ഇന്നത്തെ കാലത്ത് ജീവിതമേതാ അഭിനയമേതാന്ന്.\nകുളിക്കടവീന്ന് ചില പെണ്ണുങ്ങള് അവന്റെ വിളികേട്ട് തലപൊക്കി നോക്കുന്ന കണ്ടു ‘എന്‍റീശോയേ.... അവന് മീനും പിടിച്ചോണ്ട് പൊങ്ങിവരണേന്ന് ഞാന് ഉള്ളുരുകി വിളിച്ച് പോയി. പട്ട്മല പള്ളീ നൂറ്റൊന്ന് മെഴുകുതിരി കത്തിച്ചേക്കാവേ.. തമ്പുരാനെ..\nകുപ്പിക്കാരനും പ്രദീപെന്ന് പറഞ്ഞ ആളും കൂടി മിച്ചമൊള്ള കുപ്പീം, വേസ്റ്റ് കവറുമെല്ലാം ബാഗില് കുത്തി നിറച്ച് പോകാന് തിടുക്കം കൂട്ടി. ‘‘ഡാ ജോയീസേ’’ കുപ്പിക്കാരന് ഒച്ചയടക്കി വിളിച്ചു.\nഅവനവിടെ നിന്ന് ഓളപ്പരപ്പി ഒന്നൂടെ കണ്ണോടിച്ചിട്ട് വേഗത്തിലോടി പോന്നു. ഞങ്ങള് തൊണ്ടെ വെള്ളം പറ്റി നാക്കെറങ്ങി പോയപോലെ നിപ്പാണ് തിരിഞ്ഞ് നടക്കുന്നേന്‍റെടേല് കുപ്പിക്കാരന് പൂസുവിട്ടപോലെ അടക്കത്തി വിളിച്ച് പറഞ്ഞു. ‘‘നിങ്ങള് പേടിക്കണ്ട അവന് വന്നോളും’’ അത് പറഞ്ഞവര് വേഗത്തിലങ്ങ് നടന്നു പോയി.\nഞങ്ങള് തങ്ങളി തങ്ങളി നോക്കി, ജോസുകുട്ടീം, അനുമോനും പേടിച്ച് പിടിവിട്ട് നില്‍പ്പാണ്. റജിച്ചേട്ടനുമതേ. ഷഡ്ഡിക്കാരന്‍റെ ചെരുപ്പും തുണീം കരക്ക് തന്നെ കെടപ്പൊണ്ട്. അത് കണ്ടപ്പം ഞങ്ങടെ പേടി എരട്ടിച്ചു.\nഅവര് പോയെന്നൊറപ്പായതും ഞങ്ങള് നാല് പേരും ശ്വാസം വിടാതെ ഒറ്റ ഓട്ടമോടി, കല്ലും കുഴീമൊന്നും നോക്കിയില്ല. എതിരെ രണ്ടു മൂന്നു പേര് വരുന്ന കണ്ടതും റെയിച്ചേട്ടന് മുന്നേ ഓടിയ അനുമോന്‍റെ ഷര്‍ട്ടേ പിടിച്ച് വലിച്ച് നിര്‍ത്തി. കാര്യം പിടികിട്ടീതും ഞങ്ങള് കഴിവതും സാധാരണപോലാകാന് നോക്കി. വന്നവര് വർത്താനം പറഞ്ഞങ് പോയി.\nവിയര്‍ത്ത് കുളിച്ചാണ് വീട്ടിച്ചെന്ന് കേറീത്. കതകടച്ചതും ജോസുകുട്ടീം അനുമോനും കലിച്ചലറി . ‘‘അപ്പഴേ പറഞ്ഞതല്ലേ നിങ്ങക്കല്ലാരുന്നോ കഴപ്പ്, കൊലക്കുറ്റത്തിന് തൂങ്ങണ്ടി വരും നോക്കിക്കോ..’’\nറയിച്ചേട്ടന് മിണ്ടാതെ നിന്ന്കേട്ടു. ഒച്ചകൂടുന്നത് കണ്ടപ്പം മാത്രം പേടിച്ച് പറഞ്ഞു: എടാ ഒന്ന് പതുക്കെ, ആരേലും കേക്കും.\n‘‘കേക്കട്ടെ’’ എന്ന് പറഞ്ഞ് അനുമോന് പോയി ബാത്ത് റൂമിക്കേറി വാതില് ‘ടപ്പേന്ന്’ വലിച്ചടച്ചു.\nആരുമൊന്നും മിണ്ടിയില്ല ഫോണേ തോണ്ടിക്കൊണ്ടിരുന്നു. നാല് മണിയായപ്പം അനുമോനും ജോസ്കുട്ടീം എഴുന്നേറ്റ് കൈലിമുണ്ട് മാറി ജീൻസ് വലിച്ച് കേറ്റിയിട്ടു.\n‘‘ഞങ്ങള് പോവ്വാ നമ്മക്കീ രക്തത്തി പങ്കില്ലേയ്...’’\nറയിച്ചേട്ടന് ഒന്നും മിണ്ടിയില്ല. ബാഗുമെടുത്തവര് പോകുവാണെന്നൊറപ്പായപ്പം മാത്രം പറഞ്ഞു\n‘‘എടാ പറ്റീത് പറ്റി നമ്മളൊന്നും ചെയ്തതല്ലല്ലോ..’’\n‘‘നമ്മളല്ല, ഞങ്ങളൊന്നും ചെയ്തിട്ടില്ലെന്ന് പറ‘‘\nഅനുമോന് പിന്നേം ഒച്ചയെടുത്തു. ‘‘എടാ സമ്മതിച്ചു ഞങ്ങള് തന്നാ തെറ്റുകാര് പറ്റിപ്പോയി പക്ഷേ നിങ്ങളിപ്പം പോയാ, പോലീസ് വീട്ടി തപ്പി വരും. ’’\nഅനുമോന്‍റെ തലക്ക് കൂടത്തിനടിച്ച പോലാരുന്നു ആ പറച്ചില്, അവന് ബാഗ് താഴെയിട്ട് തറേക്കുത്തിയിരുന്ന് കരഞ്ഞു. മോളിലോട്ട് നോക്കി ദൈവത്തിനെ വിളിച്ചു.\n‘‘എന്‍റെ പൊന്ന് കര്‍ത്താവേ എന്നോടെന്നേത്തിനാ ഈ പരീക്ഷണം.’’\nഅവന്‍റെ പെങ്ങള് പ്രസവത്തിനായിട്ട് വീട്ടി വന്ന് നിക്കുന്ന സമയമാരുന്നത്. അപ്പനില്ലാത്ത വീടാണ് അവനാരുന്നു കുടുംബനാഥൻ\n‘‘എല്ലാമറിഞ്ഞോണ്ട് നിങ്ങള് തന്നെ എന്നേത്തിനാ റയിച്ചേട്ടാ നമ്മളെ കൊണ്ടെ കുഴീചാടിച്ചെ..’’\nഅവന് റയിച്ചേട്ടനോട് കരഞ്ഞോണ്ട് ചോതിച്ചു. റയിച്ചേട്ടന് മിണ്ടാട്ടം മുട്ടിപ്പോയി. ജോസ്കുട്ടീം നിന്ന് കരഞ്ഞു. എന്‍റെ കണ്ണും അറിയാതെ നിറഞ്ഞ് പോയി.\nഅന്നേ ദിവസം ആരുമൊന്നും കഴിച്ചില്ല. രാത്രിയായപ്പം റയിച്ചേട്ടന് എല്ലാര്‍ക്കുമൊരോ കട്ടന് ചായ ഇട്ടോണ്ടെ തന്നു. അവര് രണ്ട് പേരും അത് തൊട്ടേയില്ല. മരണ വീട് പോലെ മിണ്ടാതിരുന്നു.\n‘‘എടാ ഇങനെ അടച്ച് പൂട്ടിയിരുന്നാ ആള്‍ക്കാര് സംശയിക്കും.’’ റയിച്ചേട്ടന് പറഞ്ഞിട്ടും ആരും അനങ്ങിയില്ല. ഒന്നും മിണ്ടീമില്ല. ഞാന് മൊബൈലെടുത്ത് ഹൈ വോളിയത്തി എഫ്.എം ഓണാക്കി വെച്ചു.\nപാതിരാത്രി കഴിഞ്ഞിട്ടും ഒരാളും ഒറങ്ങിയെന്ന് തോന്നിയില്ല. ഓരോ ഒച്ചേം അനക്കോം കേക്കുമ്പോഴും പേടിച്ച് ചെവിയോര്‍ക്കും.\nനേരം വെള്ക്കാറായപ്പഴാണന്ന് തോന്നുന്നു ഞാനൊന്ന് മയങ്ങി. എത്ര മറക്കാൻ നോക്കീട്ടും ആറിന്‍റെ ഓളപ്പരപ്പങ്ങനെ കാറ്റടിച്ച് മനസിലേക്ക് വരുന്നു.\nപാതി മയക്കത്തി ഞാനൊരു സ്വപ്നം കണ്ടു. രണ്ടോ മൂന്നോ സെക്കന്‍റ്. ഏതോ ഒരു തോട്ട് വക്കാരുന്നു സ്ഥലം. കവട്ട കുത്തിയ ഒരു മരത്തിന്‍റെടക്ക് ഒരു ശവം തങ്ങി നിക്കുന്നു. ചെളിപിടിച്ച പ്ലാസ്റ്റിക് കൂടോ തുണിയോ പൊതിഞ്ഞ പോലൊരുന്നത്. തലവരെ. ഞാന് ഞെട്ടി എഴുന്നേറ്റു. കിടന്ന കിടപ്പീന്ന് കുത്തി ഇരുന്ന് പോയി. മുറീലിരുട്ടാണ് എല്ലാരും നല്ല ഒറക്കം പിടിച്ചിരിക്കുന്നു.\nആറ് മണി ആയപ്പം റയിച്ചേട്ടന് എല്ലാരേം കൊട്ടി എഴുന്നേപ്പിച്ചു.\n‘‘ഞങ്ങളിന്നില്ല നിങ്ങള് പോകുന്നേ പൊക്കോ’’ എന്ന് പറഞ്ഞ് ജോസുകുട്ടീം അനുമോനും ചുരുണ്ടു കൂടി അങ്ങനെ തന്നെ കെടന്നു. ‘‘ഡാ... നമ്മളിവിടിങ്ങനെ അടച്ചിരുന്നാ പണികിട്ടും. എണീക്ക് പോകാം...’’\n‘‘മുടിയാൻ’’ എന്ന് പ്രാകിക്കൊണ്ട് അവന്മാരും എഴുന്നേറ്റ് വന്നു.\nഇത്രേമൊക്കെ വിവരോം ബോധോം ഒള്ള റയിച്ചേട്ടന് ആ മറ്റവമ്മാരടെ ഉള്ളിലിരിപ്പ് അറിയാൻ കഴിഞ്ഞില്ലല്ലോ എന്നോർത്ത് പോയി.\nകതക് തൊറന്നെറങ്ങിയപ്പം മുറ്റോം പരിസരോമെല്ലാം വെട്ടം വീണിരുന്നു. ഒരൊച്ചേം അനക്കോവില്ല അടുത്തെങ്ങും.\nഅന്ന് വരെ കണ്ട ഐശ്വര്യത്തിന്‍റെ ചുറ്റുപാടല്ല ആ വീടിന് ചുറ്റുമൊള്ളതെന്ന് തോന്നി, വല്ലാത്തൊരു മ്ലാനത. എന്നാണ്ട് സംഭവിക്കാൻ പോകുന്നപോലെ\n‘‘എന്നതേലുമൊക്കെ മിണ്ടീം പറഞ്ഞും പോടാ അല്ലേ കാണുന്നോരോർക്കും..’’ റെയി ചേട്ടൻ എന്നോട് അടക്കത്തി പറഞ്ഞു\nആരുമൊന്നും മിണ്ടിയില്ല. ഞങ്ങള് പണിയുന്ന വീട്ടിലേക്ക് നടന്നു ഒരു കരിയില അനക്കം പോലും പേടിച്ച് ചെവിയോർത്ത്..\nContent Summary: Puzhameen, Malayalam short story written by Sunu S Thankamma


AMERICA 2020 |കോവിഡിനപ്പുറം ട്രംപിനൊരു തുറുപ്പു ചീട്ട് – Media Mangalam\nനവംബര് മൂന്നിനു ആറാഴ്ച്ച മാത്രം ബാക്കി നില്‍ക്കെയാണ് അമേരിക്കന് സുപ്രീം കോടതിയില് പുതിയൊരു ജഡ്ജിയെ നിയമിക്കുന്നത് തെരഞ്ഞെടുപ്പു വിഷയമാകുന്നത്. വെളളിയാഴ്ച ജസ്റ്റിസ് രൂത്ത് ബാദര് ഗിന്‍സ്ബര്‍ഗ് അന്തരിച്ചതോടെ വന്ന ഒഴിവ് എപ്പോള് നികത്തണം എന്നത് യു. എസ്. പ്രസിഡന്റ് തെരഞ്ഞെടുപ്പില് ചൂട് പിടിച്ച ചര്‍ച്ചാവിഷയമാകുന്നു. സുപ്രീം കോടതി ജസ്‌റിസുമാര്‍ക്കു മരണം വരെ സേവനം അനുഷ്ഠിക്കാം. യാഥാസ്ഥിതികരും ലിബറല് ചായ്വുള്ളവരുമായി വിഭജിക്കപ്പെട്ടു നില്‍ക്കുന്ന പരമോന്നത നീതി പീഠത്തില് നിന്നുണ്ടാവുന്ന തീരുമാനങ്ങള്‍ക്കു വ്യക്തമായും ആ ചായ്വുകള് ഉണ്ടാവും എന്നതാണ് ചരിത്രം. നിയമിക്കുന്ന പ്രസിഡന്റിന്റെയും പാര്‍ട്ടിയുടെയും അജണ്ട ജസ്റ്റിസ് നടപ്പാക്കും എന്നതാണ് വിഷയം. റിപ്പബ്ലിക്കന് യാഥാസ്ഥിതിക അജണ്ട നടപ്പാക്കാന് പുതിയൊരു ജസ്റ്റിസിനെ ഉടന് നിയമിക്കാന് ട്രംപ് തയ്യാറാണ്; അത് വീണു കിട്ടിയ ഒരു അവസരവുമാണ്. പാര്‍ട്ടി ആവട്ടെ, അതിനായി അരങ്ങൊരുക്കുന്നു. എന്നാല് ഡെമോക്രറ്റുകള് ആ നീക്കത്തെ ശക്തമായി എതിര്‍ക്കയാണ്. തെരഞ്ഞെടുപ്പു ഇത്ര അടുത്ത് നില്‍ക്കെ ഈ തിരക്കെന്തിന് എന്ന് അവര് ചോദിക്കുന്നത് മുന്‍കാല ചരിത്രം കൂടി കണക്കിലെടുത്താണ്. ഡെമോക്രറ്റ് ബില് ക്ലിന്റണ് പ്രസിഡന്റായിരിക്കെ നിയമിച്ച ആദരണീയ വനിതാ ജസ്റ്റിസ് ഗിന്‍സ്ബര്‍ഗ് മരിച്ചത് 87 വയസ്സിലാണ്. സുപ്രീം കോടതിയിലെ ലിബറല് വിഭാഗത്തിലുള്ള നാലു ന്യായാധിപരില് ഏറ്റവും സീനിയര് ആയിരുന്നു ഗിന്‍സ്ബര്‍ഗ്. അവര് പോയതോടെ ആ വിഭാഗത്തില് മൂന്നു പേര് മാത്രമായി. യാഥാസ്ഥികര് ആവട്ടെ അഞ്ചു പേരുണ്ട്. വനിതകളുടെ അവകാശങ്ങള്‍ക്കു വേണ്ടി ഉറച്ചു നിന്നിട്ടുള്ള ഗിന്‍സ്ബര്‍ഗിനു പിന്‍ഗാമിയായി വനിതയെ തന്നെ നിര്‍ദേശിക്കാന് ട്രംപ് ഒരുങ്ങിക്കഴിഞ്ഞു. എന്നാല് അദ്ദേഹത്തിന്റെ നോമിനി ഉറപ്പായും യാഥാസ്ഥിതിക പക്ഷത്തു നിന്നാവും. അതോടെ ദീര്‍ഘ വര്‍ഷങ്ങള് സുപ്രീം കോടതി യാഥാസ്ഥിതികരുടെ പിടിയില് അമരും. ആറു യാഥാസ്ഥിതികരും മൂന്നു ലിബറലുകളും എന്നതാവും അതോടെ സുപ്രീം കോടതിയിലെ നില. അത് കൊണ്ടാണ് ഈ വിഷയത്തിനു രാഷ്ട്രീയമാനം കൈവന്നിരിക്കുന്നത്.\nയാഥാസ്ഥിതികരെ കൊണ്ട് സുപ്രീം കോടതി കുത്തി നിറയ്ക്കും എന്നത് ട്രംപിന്റെ തെരഞ്ഞെടുപ്പു വാഗ്ദാനവും ആയിരുന്നു. ചില രാഷ്ട്രീയ നിയമങ്ങളിലും കോടതി നിയമനങ്ങളിലും ഫെഡറലിസ്‌റ് സൊസൈറ്റി എന്ന വലതുപക്ഷ തീവ്രവാദി സംഘടന കൊടുത്ത ലിസ്റ്റ് ട്രംപ് ഉപയോഗിച്ചിട്ടുണ്ട്. അടുത്ത ആഴ്ച പുതിയ ജസ്റ്റിസിന്റെ പേരു പ്രഖ്യാപിക്കും എന്ന് ട്രംപ് പറഞ്ഞു കഴിഞ്ഞു. ‘അടുത്തയാഴ്ച ഞാന് പുതിയ സുപ്രീം കോടതി ജഡ്ജിയുടെ പേരു പറയും. അതൊരു വനിത ആയിരിക്കും,’ നോര്‍ത്ത് കരോലിനയില് റാലിയില് ട്രംപ് ശനിയാഴ്ച പറഞ്ഞു. നാമനിര്‍ദേശം ചെയ്തു കഴിഞ്ഞാല് സെനറ്റിന്റെ അംഗീകാരം വേണം. അത് ഉറപ്പാക്കാന് സെനറ്റിലെ റിപ്പബ്ലിക്കന് നേതാവ് മിച് മക്കൊന്നല് അരയും തലയും മുറുക്കി ഇറങ്ങി കഴിഞ്ഞു. നവംബര് മൂന്നിനു മുന്‍പ് തന്നെ സെനറ്റില് വോട്ടെടുപ്പു നടത്താനാണ് ശ്രമം. നവംബര് മൂന്നിനു തന്നെ നടക്കുന്ന സെനറ്റിലേക്കുള്ള ഭാഗിക തെരഞ്ഞെടുപ്പോടെ റിപ്പബ്ലിക്കന് പാര്‍ട്ടിക്ക് ഇന്നുള്ള 53 – 47 ഭൂരിപക്ഷം നഷ്ടമാവും എന്നാണ് പ്രവചനം.\nപക്ഷെ അങ്ങിനെ വന്നാല് പോലും, 100 അംഗ സെനറ്റില് മൂന്നു സീറ്റ് മാത്രമേ നഷ്ടമാവൂ എന്നും സെനറ്റ് നടപടികള് നീണ്ടു പോയാലും ഭൂരിപക്ഷത്തിനു വേണ്ട 51 ഉറപ്പാക്കാന് കഴിയും എന്നും അദ്ദേഹം കരുതുന്നു. ‘അമേരിക്കന് ജനത 2016 ല് ഞങ്ങള്‍ക്കു ഭൂരിപക്ഷം തന്നു,’ അദ്ദേഹം പറയുന്നു. ‘ഇടക്കാല തെരഞ്ഞെടുപ്പില് 2018 ല് അത് ജനങ്ങള് വര്‍ധിപ്പിക്കയും ചെയ്തു. കാരണം ഞങ്ങള് പ്രസിഡന്റ് ട്രംപിന്റെ അജണ്ടകള് നടപ്പാക്കാന് ഉറപ്പിച്ചിരുന്നു. ഒരിക്കല് കൂടി ഞങ്ങള് അത് ചെയ്യും. പ്രസിഡന്റ് ട്രംപ് നിര്‍ദേശിക്കുന്ന ജസ്റ്റിസിന് യു എസ് സെനറ്റില് അംഗീകാരം ലഭിക്കും.’ സുപ്രീം കോടതിയില് യാഥാസ്ഥിതിക ഭൂരിപക്ഷം ഉറപ്പാക്കുന്ന ട്രംപിന്റെ നടപടി അദ്ദേഹത്തെ പിന്തുണയ്ക്കുന്ന യാഥാസ്ഥിതികരില് വലിയ ആവേശമാവുകയും അവര് വോട്ടിനു എത്തുകയും ചെയ്യും എന്ന് റിപ്പബ്ലിക്കന് പാര്‍ട്ടി കണക്കു കൂട്ടുന്നു. വോട്ട് ചെയ്യണോ വേണ്ടയോ എന്ന് ആലോചിച്ചു നില്‍ക്കുന്നവര് അക്കാര്യം ഉറപ്പിക്കും എന്നാണ് ചിന്താഗതി. എന്നാല് റിപ്പബ്ലിക്കന് പാര്‍ട്ടി പേശീബലം കാട്ടി മുന്നോട്ടു പോയാല് നിഷ്പക്ഷ വോട്ടര്‍മാരും ഡെമോക്രറ്റ് ചായ്വുള്ളവരും രോഷം കൊണ്ട് ട്രംപിനെതിരെ വോട്ട് ചെയ്യും എന്നാണ് ഡെമോക്രറ്റിക് പാര്‍ട്ടി കരുതുന്നത്. എങ്ങോട്ടും ചെയ്യാന് ഇടയുള്ള വോട്ടര്‍മാര് ആവും അന്തിമമായി വിധി നിര്‍ണയിക്കുക.\nപുതിയ പ്രസിഡന്റ് ആരായാലും, പുതിയ ജസ്റ്റിസിന്റെ നിയമനം തെരഞ്ഞെടുപ്പു കഴിഞ്ഞു മതി എന്ന് ഡെമോക്രറ്റുകള് വാദിക്കുന്നു. ബരാക്ക് ഒബാമ പ്രസിഡന്റ് ആയിരിക്കെ 2016 ല് ജസ്റ്റിസ് അന്റോണിന് സ്‌കേലിയയുടെ മരണത്തെ തുടര്‍ന്ന് മെറിക് ഗാര്‍ലന്റിനെ സുപ്രീം കോടതി ജസ്റ്റിസ് ആയി നാമനിര്‍ദേശം ചെയ്തപ്പോള് മക്കൊന്നല് തന്നെയാണ് എതിര്‍ത്തത്. റിപ്പബ്ലിക്കന് പാര്‍ട്ടി സെനറ്റ് അംഗീകാരം നല്‍കാതെ 2017 വരെ നീട്ടിക്കൊണ്ടു പോയി. അതിനു ശേഷം ഗാര്‍ലന്റിനെ തള്ളി ട്രംപിന്റെ നോമിനി നീല് ഗോര്‍സൂക്കിനെ അവര് അംഗീകരിച്ചു. ആ അംഗീകാരത്തിനു തന്നെ 66 ദിവസമെടുത്തു. അന്ന്, സ്‌കേലിയയുടെ സംസ്‌കാരം കഴിയുന്നതിനു പോലും മുന്‍പ്, മക്കൊന്നല് പറഞ്ഞ വാദം ഇതായിരുന്നു: ‘പുതിയ പ്രസിഡന്റ് വരാന് 11 മാസമേയുള്ളൂ. ഒബാമയ്ക്ക് ഒരു ജസ്റ്റിസിനെ നിയമിക്കാന് ഇപ്പോള് അധികാരമില്ല. അമേരിക്കന് ജനതയുടെ തീരുമാനം ഇക്കാര്യത്തില് അറിയേണ്ടതുണ്ട്. പുതിയ പ്രസിഡന്റ് വരുന്നത് വരെ ഈ ഒഴിവ് നികത്തേണ്ടതില്ല.’\nശനിയാഴ്ച്ച ഡെമോക്രറ്റ് സെനറ്റര് എഡ് മാര്‍ക്കി അതേ വാദം ഉന്നയിച്ചു തിരിച്ചടിച്ചു. ‘മക്കൊന്നല് തുടങ്ങി വച്ച കീഴ്വഴക്കം തുടരാം. തെരഞ്ഞെടുപ്പു വര്‍ഷത്തില് പുതിയ നിയമനം വേണ്ട.’ ഗിന്‍സ്ബര്‍ഗിന് ആദരാഞ്ജലി അര്‍പ്പിച്ച പ്രസ്താവനയില് ഒബാമ തന്നെ അത് പറഞ്ഞു: ‘നാലു വര്‍ഷം മുന്‍പ് ഗാര്‍ലന്റിന്റെ നിയമനം തടഞ്ഞപ്പോള് റിപ്പബ്ലിക്കന് പാര്‍ട്ടി കണ്ടു പിടിച്ച ന്യായം പുതിയ പ്രസിഡന്റ് വരാനിരിക്കെ സെനറ്റ് സുപ്രീം കോടതി ഒഴിവ് നികത്താന് പാടില്ല എന്നായിരുന്നു. നിയമത്തിന്റെ അടിസ്ഥാന തത്വങ്ങളില് ഒന്ന് ഇത്തരം കാര്യങ്ങളില് സ്ഥിരത വേണം എന്നതാണ്. അല്ലാതെ അപ്പോഴപ്പോള് സൗകര്യം പോലെ ഉണ്ടാക്കാനുള്ളതല്ല ചട്ടങ്ങള്.’ ട്രംപിന്റെ എതിരാളി ജോ ബൈഡന് ഞായറാഴ്ച ഡെലവെറില് പറഞ്ഞു: ‘സംശയമൊന്നുമില്ല. ജനങ്ങള് പ്രസിഡന്റിനെ തെരഞ്ഞെടുക്കണം. പ്രസിഡന്റ്, ജസ്റ്റിസിനെ നിര്‍ദ്ദേശിച്ചു സെനറ്റിന്റെ പരിഗണനയ്ക്കു അയക്കണം. 2016 ല് റിപ്പബ്ലിക്കന് സെനറ്റ് എടുത്ത നിലപാട് അതായിരുന്നു. അത് തന്നെ ആവര്‍ത്തിക്കണം.’\n‘ന്യു യോര്‍ക്ക് ടൈംസ്’ മൂന്നു സംസ്ഥാനങ്ങളില് നടത്തിയ സര്‍വേയില് ബൈഡന്റെ നിലപാടിന് 53% പേര് പിന്തുണ നല്‍കുന്നു. അത് ബൈഡന് തന്നെ ചെയ്യുന്നതാണ് നല്ലതെന്നു 59% പേര് പറയുന്നുമുണ്ട്. ട്രംപ് തോല്‍ക്കുകയും ബൈഡന് പ്രസിഡന്റാവുകയും ചെയ്താല് സുപ്രീം കോടതി ജഡ്ജിമാരുടെ അംഗസംഖ്യ കൂട്ടി യാഥാസ്ഥിതികരെ നിലയ്ക്കു നിര്‍ത്തും എന്ന് ഹിലരി ക്ലിന്റണ് ഉള്‍പ്പെടെ പ്രമുഖരായ ചില ഡെമോക്രറ്റുകള് പറഞ്ഞതും അതിനിടെ പുതിയ വിവാദ വിഷയമായിട്ടുണ്ട്.\nതോല്‍വി നേരിടുന്ന റിപ്പബ്ലിക്കന് സെനറ്റര്‍മാര്‍ക്കു തെരഞ്ഞെടുപ്പിനു മുന്‍പ് സെനറ്റില് ട്രംപിന്റെ നോമിനിയെ സഹായിക്കാന് താല്‍പര്യമില്ല. കാരണം അവര്‍ക്കു നിഷ്പക്ഷ ജനവിഭാഗങ്ങളുടെ വോട്ട് നഷ്ടമാവും. അതിലൊരാളായ സൂസന് കോളിന്‍സ് പരസ്യമായി ഡെമോക്രറ്റ് നിലപാടിനെ പിന്തുണച്ചു. അവര് പറഞ്ഞത്: പുതിയൊരു പ്രസിഡന്റ് ആണ് പുതിയ ജസ്റ്റിസിനെ നിയമിക്കേണ്ടത്; പുതിയ സെനറ്റ് ആണ് പുതിയ ജസ്റ്റിസിനെ അംഗീകരിക്കേണ്ടത്. മുന് പ്രസിഡന്റ് സ്ഥാനാര്‍ഥി മിറ്റ് റോംനിയാണ് സെനറ്റില് വിയോജിപ്പു പ്രകടമാക്കും എന്ന് പറഞ്ഞിട്ടുള്ള മറ്റൊരു റിപ്പബ്ലിക്കന്. ട്രംപിന്റെ കടുത്ത വിമര്‍ശകനുമാണ് ഒബാമയോട് തെരഞ്ഞെടുപ്പില് തോറ്റ റോംനി. ഈ മാസം 27 മുതല് നടക്കുന്ന ടെലിവിഷന് സംവാദങ്ങളില് ഇതൊരു പ്രധാന വിഷയമാകും. ഡെമോക്രറ്റ് ജോ ബൈഡനു നീണ്ട സെനറ്റ് വര്‍ഷങ്ങളുടെ അനുഭവ സമ്പത്തില് മൂന്നു ഡിബേറ്റുകളിലും ട്രംപിനെ വീഴ്ത്താന് കഴിയും എന്നാണ് ഡെമോക്രറ്റുകള് പ്രതീക്ഷിക്കുന്നത്. വൈസ് പ്രസിഡന്റ് സ്ഥാനാര്‍ഥി കമല ഹാരിസ് ആവട്ടെ, പഴക്കവും തഴക്കവുമുള്ള അഭിഭാഷകയും സെനറ്ററുമാണ്. ഇന്ത്യന് വംശജനായ അമുല് റോജര് ഥാപ്പര് സുപ്രീം കോടതിയില് എത്തുമെന്ന് കരുതപ്പെട്ടിരുന്നു. പക്ഷെ വനിത എന്ന് ട്രംപ് തറപ്പിച്ചു പറഞ്ഞതിനാല് ഫെഡറല് അപ്പീല്‍സ് കോര്‍ട്ടില് ജഡ്ജ് ആയ ആമി കോണി ബാരറ്റ് ആവും പുതിയ ജസ്റ്റിസ് എന്ന റിപ്പോര്‍ട്ടുകള്‍ക്കു പിന്‍ബലം കൂടി.\nരണ്ടു ലക്ഷത്തോളം പേരുടെ ജീവനെടുത്ത കോവിഡ് മഹാമാരി കൈകാര്യം ചെയ്ത രീതിയില് ഉറച്ച ആരാധകര്‍ക്കു പോലും ട്രംപിനോടു രോഷം കത്തുന്ന നേരത്താണ് അതില് നിന്ന് ശ്രദ്ധ തിരിക്കാന് ഈ വിവാദം അദ്ദേഹം ആളിക്കത്തിക്കുന്നത് എന്ന വാദവും ഉണ്ട്. തെരഞ്ഞെടുപ്പിനു മുന്‍പ് വാക്സിന് ഇറക്കി നേട്ടം ഉണ്ടാക്കാനുള്ള ട്രംപിന്റെ ശ്രമങ്ങളും പാഴായി. ശാസ്ത്ര ലോകം അത്തരമൊരു സാഹസത്തിനു തയ്യാറില്ല. സുരക്ഷയാണ് വാക്സിനില് പ്രധാനം എന്ന് അവര് തറപ്പിച്ചു പറയുന്നു.\nRead More: ഫലം വൈകാന് ഏറെ സാധ്യത\nബൈഡന് വേണ്ടത്ര ജനത്തിനിടയിലേക്കു ഇറങ്ങുന്നില്ല എന്ന ആക്ഷേപം ഡെമോക്രറ്റുകള്‍ക്കുണ്ട്. പക്ഷെ മുഖാവരണം അണിയുക പോലും ചെയ്യാതെ ട്രംപ് നടത്തുന്ന റാലികള് ശാസ്ത്ര സമൂഹത്തെ ഞെട്ടിച്ചിരിക്കയാണ്. റാലികളില് ട്രംപ് പക്ഷക്കാരും മാസ്‌ക് അണിയുന്നില്ല. കോവിഡ് വ്യാപനത്തിന് അദ്ദേഹം ആക്കം കൂട്ടുകയാണെന്ന് അവര് ചൂണ്ടിക്കാട്ടുന്നു. പക്ഷെ ട്രംപിനെന്തു കൂസല്. സെപ്റ്റംബര് 12 മുതല് 18 വരെ നടന്ന എല്ലാ അഭിപ്രായ സര്‍വേകളിലും ബൈഡന് തന്നെയാണ് മുന്നില്. അതു കൊണ്ട് അദ്ദേഹത്തിന് അലംഭാവം ഉണ്ടെന്ന ഭയം പാര്‍ട്ടിയില് ഉണ്ട്. ശക്തമായ വെല്ലുവിളി നേരിടുന്ന ഫ്ളോറിഡയില് ബൈഡന് കഴിഞ്ഞയാഴ്ച പര്യടനം നടത്തി. ചില ടൗണ് ഹാള് പരിപാടികളില് പങ്കെടുത്തു ജനങ്ങളുടെ ചോദ്യങ്ങള്‍ക്കു മറുപടി പറയുകയും ചെയ്തു. ട്രംപ് ഇത്തരം യോഗങ്ങളില് നേരിട്ട ഉത്തരം മുട്ടിക്കുന്ന ചോദ്യങ്ങളൊന്നും ബൈഡനു നേരെ ഉണ്ടായില്ല. ട്രംപിന്റെ പ്രവര്‍ത്തനങ്ങളില് ഭൂരിപക്ഷം ജനങ്ങളൂം അതൃപ്തിയാണ് രേഖപ്പെടുത്തിയതും. കോവിഡ് തന്നെയാണ് പ്രധാന വിഷയം എന്ന നിലപാടില് തന്നെയാണ് മാധ്യമങ്ങള്. അതില് മാറ്റം വരണമെങ്കില് മഹാമാരി കെട്ടടങ്ങണം. ട്രംപിന്റെ പ്രിയ സ്വപ്നമാണിത്.\nകനത്തമഴയ്ക്കു സാധ്യത, വിവിധ ജില്ലകളില് യെല്ലോ അലേര്‍ട്ട്\nകേരളത്തിലെ രോഗവ്യാപന തോത് ദേശീയ ശരാശരിയേക്കാള് കൂടുതല്\nPingback: AMERICA 2020 | കോവിഡ് മരണങ്ങളിൽ തെല്ലും കൂസാതെ – Media Mangalam\nPingback: AMERICA 2020|ട്രംപിനെ പിന്തള്ളി കുതിക്കുന്ന കോവിഡ് – Media Mangalam


തിരിമറി നടത്തി സൂക്ഷിച്ച സബ്സിഡി യൂറിയ പിടിച്ചെടുത്തു - Janayugom Online\nതിരിമറി നടത്തി സൂക്ഷിച്ച സബ്സിഡി യൂറിയ പിടിച്ചെടുത്തു\nപെരുമ്പാവൂർ: ഓടക്കാലി കോട്ടച്ചിറയിൽ പ്രവർത്തിച്ചുവരുന്ന കിംഗ് പ്ലൈവുഡ് കമ്പനിയിൽ അനധികൃതമായി സൂക്ഷിച്ചിരുന്ന വൻ യൂറിയ ശേഖരം കൃഷിവകുപ്പ് ഉദ്യോഗസ്ഥർ പിടികൂടി. 50 കിലോ വീതം വരുന്ന 896 ചാക്ക് യൂറിയയാണ് പിടിച്ചെടുത്തത്.\nനാൽപ്പത്തിനാലര ടൺ വരുന്ന യൂറിയ വളം കാർഷികാവശ്യത്തിന് സബ്സിഡി നിരക്കിൽ സഹകരണസംഘം വളം ഡിപ്പോകൾ വഴി കിലോഗ്രാമിന്6രൂപയ്ക്ക് വിറ്റുവരുന്നതാണ്. കർഷകർ കാർഷികാവശ്യത്തിന് യൂറിയ കിട്ടാതെ നട്ടം തിരിയുമ്പോഴാണ് വ്യവസായികാവശ്യത്തിനായി ഇത് അടിച്ചുമാറ്റുന്നത്. ആലുവ ഇടയാറിൽ പ്രവർത്തിച്ചുവരുന്ന പ്ലൈവുഡ് പശ നിർമ്മാണ കമ്പനിയിലേക്കായി സൂക്ഷിച്ചിരുന്നതാണ് ഇവ എന്താണ് പ്രാഥമിക വിവരം.\nജി എസ് ടി നടപ്പിലാക്കുന്നതിന് മുമ്പായി വൻ തോതിൽ പശ നിർമ്മാണ കമ്പനികൾ യൂറിയ ശേഖരിച്ച് പൂഴ്ത്തിവച്ചത് കാർഷിക മേഖലയിൽ പ്രതിസന്ധി സൃഷ്ടിച്ചു.\nപശ നിർമ്മാണ കമ്പനികൾക്ക് വ്യവസായികാവശ്യത്തിനായി യൂറിയ ലഭിക്കണമെങ്കിൽ സബ്സിഡി ഇല്ലാതെ കൂടിയ വില നൽകേണ്ടിവരുന്നതിനാലാണ് ഈ തിരിമറി. സബ്സിഡി നിരക്കിൽ കർഷകരുടെ കയ്യിൽ എത്തേണ്ട വളമാണ് കൊള്ള ലാഭം ഉണ്ടാകുന്നതിനായി വളം ഡിപ്പോകളുമായുള്ള ഒത്താശയോടെ വ്യവസായികൾ വെട്ടിപ്പ് നടത്തുന്നത്.എറണാകുളം ജില്ലാ കൃഷി ജോയിന്റ് ഡയറക്ടർ എസ് ശ്രീദേവിക്ക് ലഭിച്ച രഹസ്യവിവരത്തിന്റെ അടിസ്ഥാത്തിൽ ആയിരുന്നു പരിശോധന. കൂവപ്പടി കൃഷി അസി. ഡയറക്ടർ രെഞ്ചൻ ജേക്കബിന്റെ നേതൃത്വത്തിൽ ക്വാളിറ്റി കൺട്രോൾ ഇൻസ്പെക്ടർമാരും കൃഷി ഓഫീസർമാരും പരിശോധനയിൽ പങ്കെടുത്തു.\nകുറുപ്പംപടി പൊലീസിന്റെ സാന്നിധ്യത്തിലായിരുന്നു കിംഗ് പ്ലൈവുഡ് കമ്പനി ഗോഡൗൺ പരിശോധന. എണ്ണി തിട്ടപ്പെടുത്തിയ യൂറിയ ചാക്കുകൾ ഇവിടെ തന്നെ സീൽ ചെയ്ത് പൊലീസ് കാവലിൽ സൂക്ഷിച്ചിരിക്കുകയാണ്. കൃഷിവകുപ്പിന്റെ റിപ്പോർട്ടിന്റെ അടിസ്ഥാനത്തിൽ കിംഗ് പ്ലൈവുഡ് ഉടമക്കെതിരെ പൊലീസ് കേസ് എടുക്കും.


ഇന്ത്യയില് 14 കോടി നഗരവാസികള് ദാരിദ്ര്യത്തിന്‍റെ വക്കിൽ – Janashakthi Online\nനല്ല കാലത്തുപോലും ഇന്ത്യയിലെ ദരിദ്രർ രണ്ടറ്റം കൂട്ടിമുട്ടിക്കാന് പെടുന്ന പാട് നമുക്കറിയാം. എന്നാല് വ്യാപാര വ്യവസായ തൊഴില് മേഖലകള് സ്തംഭനാവസ്ഥയില് ഉഴലുന്ന ഈ ഘട്ടത്തില് അവരുടെ അവസ്ഥ അതി ശോചനീയമാവുമെന്നതില് തര്‍ക്കമുണ്ടാകില്ല. കഴിഞ്ഞ ഏതാനും മാസങ്ങളായി തുടരുന്ന ലോക് ഡൌണ് ഏറ്റവും വലിയ ആഘാതമേൽപ്പിച്ചിട്ടുള്ളത് നഗരങ്ങളിലെ ദരിദ്രർക്ക് മേലാണ്.\nകൃത്യമായി പറയുക പ്രയാസമാണെങ്കിലും ഔദ്യോഗിക കണക്കുകൾ വിശകലനം ചെയ്യുമ്പോൾ തെളിയുന്ന ഒരു ചിത്രമുണ്ട്. ഇന്ത്യയിലെ 30%ത്തോളം നഗരവാസികൾക്ക് അവരുടെ സമ്പാദ്യമെല്ലാം നഷ്ടപ്പെടുകയാണ്. ജൂൺ അവസാനമാകുമ്പോഴേക്കും അത്യാവശ്യ ചിലവുകൾ നിർവഹിക്കാൻ പോലും കഴിയാത്ത സ്ഥിതിയിലവരെത്തും. അതേസമയം ഗ്രാമീണ മേഖലയിലെ ദരിദ്രരെയും സ്ഥിതി സാരമായി ബാധിച്ചിട്ടുണ്ടെങ്കിലും അവർ താരതമ്യേന മെച്ചപ്പെട്ട സ്ഥിതിയിലാണ്. അവർക്ക് കുറച്ചു സമ്പാദ്യവും അതിനു പുറമെ ക്ഷേമനടപടികളുടെ ആനുകൂല്യവുമുണ്ട്.\nലോക് ഡൌണ് 84% കുടുംബങ്ങളുടെയും വരുമാനത്തിൽ കുറവുണ്ടാക്കിയെന്നാണ് സർവേയിൽ തെളിഞ്ഞത്. വരുമാനം കുറഞ്ഞപ്പോൾ അവശ്യ ചിലവുകൾ നിർവഹിക്കുന്നത് സമ്പാദ്യങ്ങൾ ചിലവഴിച്ചു കൊണ്ടാണ്. നഗരങ്ങളിലെ ദരിദ്രരുടെ പക്കലുണ്ടായിരുന്ന സമ്പാദ്യം കാലിയാകുന്നത് വളരെ വേഗതയിലാണ്. ഇത് മനസ്സിലാക്കണമെങ്കിൽ ഇന്ത്യയിലെ ഏറ്റവും ദരിദ്രരായ 50% പേരുടെ വരുമാനത്തിൽ നഗരങ്ങളിലും ഗ്രാമങ്ങളിലും ലോക് ഡൌണ് കാലത്തുണ്ടായ കുറവ് പ്രത്യേകമായി വിലയിരുത്തണം.\nഏപ്രിൽ മുതൽ ജൂൺ വരെ മൂന്നു ഘട്ടങ്ങളിലായുള്ള ലോക്ക്ഡൌൺ കാലത്ത് നഗരങ്ങളിൽ ശരാശരി 88%വും ഗ്രാമങ്ങളിൽ 66%വുമാണ് പരമാവധി സംഭവിച്ച വരുമാനക്കുറവെന്ന് വിവിധ പഠനങ്ങൾ സൂചിപ്പിക്കുന്നു. ഗ്രാമങ്ങളിൽ ലോക് ഡൌണ് നഗരങ്ങളുടെയത്രയും കടുപ്പമുള്ളതായിരുന്നില്ല. ഏറ്റവും കുറഞ്ഞത് നഗരപ്രദേശങ്ങളിൽ 62%വും ഗ്രാമീണ മേഖലയിൽ 50%വുമാണ് വരുമാനം കുറഞ്ഞതെന്നു കണക്കാക്കിയാൽ പോലും നഗര പ്രദേശങ്ങളിലെ 92 മില്യൺ ഇന്ത്യക്കാരും (നഗരജനസംഖ്യയുടെ 20%) ഗ്രാമപ്രദേശങ്ങളിലെ 89 മില്യൺ ഇന്ത്യക്കാരും (ഗ്രാമീണ ജനസംഖ്യയുടെ 10%) 21 ദിവസങ്ങൾ നീണ്ട ആദ്യ ലോക് ഡൌണ് ഘട്ടത്തിൽത്തന്നെ അത്യാവശ്യ കാര്യങ്ങൾക്കു പോലും പണം ചിലവഴിക്കാൻ കഴിയാത്ത വിധം സമ്പാദ്യമില്ലത്തവരായി മാറി.\nകർഷകർക്ക് ഗവണ്മെന്‍റെ നൽകിയ പിന്തുണയും ഗ്രാമീണ മേഖലയിലെ സമ്പദ്ഘടന വേഗത്തിൽ വീണ്ടും തുറന്നതും കാരണം ഗ്രാമീണ ഇന്ത്യക്കാർക്ക് ജൂൺ അവസാനം വരെയുള്ള അവരുടെ അത്യാവശ്യ ചിലവുകൾ നടത്താൻ കഴിയും. എന്നാൽ നഗരങ്ങളിലെ 139 മില്യൺ ഇന്ത്യക്കാർ (നഗര ജനസംഖ്യയുടെ 30%) ജൂൺ അവസാനമാകുമ്പോഴേക്കും അവരുടെ നിത്യചിലവുകൾ നടത്താൻ കഴിയാത്ത വിധം സമ്പാദ്യങ്ങൾ തീർന്നു പോയവരായി മാറും.\nഅവശ്യ സാധനങ്ങൾക്കായി കൂടുതൽ ചിലവഴിക്കണമെന്നതിനാലും സമ്പാദ്യം വളരെ കുറവാണെന്നതിനാലും നഗരങ്ങളിലെ ദരിദ്രരാണ് കൂടുതൽ ആഘാതത്തിന് ഇരയാകുന്നത്. നഗരങ്ങളിലെ ദരിദ്രരായ 20% പേർക്ക് ഗ്രാമീണ മേഖലകളിലെ ദരിദ്രരെ അപേക്ഷിച്ച് സമ്പാദ്യത്തുക കുറവാണെന്നും അത്യാവശ്യ കാര്യങ്ങൾക്കായി അവർക്ക് കൂടുതൽ പണം ചിലവഴിക്കേണ്ടതായിവരുന്നുവെന്നുമാണ് സ്ഥിതിവിവരക്കണക്കുകൾ വ്യക്തമാക്കുന്നത്.\nലോക്ക്ഡൗണിന് മുമ്പുണ്ടായിരുന്ന സമ്പാദ്യവും ജൂൺ അവസാനമുണ്ടാകുന്ന സമ്പാദ്യവും


bear killedaman while attempting to take selfie– News18 Malayalam\nമുറിവേറ്റ കരടിയ്ക്കൊപ്പം സെൽഫിയെടുക്കാൻ ശ്രമിച്ച യുവാവിന് ദാരുണാന്ത്യം\nUpdated: May 6, 2018, 5:25 PM IST\nഭുവനേശ്വർ: ഒഡീഷയിൽ യുവാവിനെ കരടി കടിച്ചു കൊന്നു. മുറിവേറ്റ് കിടന്ന കരടിക്ക് ഒപ്പം സെൽഫി എടുക്കാൻ ശ്രമിക്കുന്നതിനിടെ ആണ് ആക്രമണം ഉണ്ടായത് എന്ന് റിപ്പോർട്ട് ഉണ്ട്. ദൃക്സാക്ഷികളിൽ ഒരാൾ പകർത്തിയ ദൃശ്യങ്ങൾ വൈറലായതോടെ ആണ് വാർത്ത പുറംലോകം അറിഞ്ഞത്.\nഒരു വിവാഹത്തിൽ പങ്കെടുത്ത് മടങ്ങവെ പ്രഭു ഭട്ടാര എന്ന യുവാവ് വന പ്രദേശത്തുവെച്ച് മൂത്രമൊഴിക്കാൻ വാഹനത്തിൽനിന്ന് ഇറങ്ങി. അപ്പോഴാണ് പരുക്കേറ്റ കരടിയെ കണ്ടത്. അവശനായി കിടന്ന കരടിയെ പിടിച്ചെഴുന്നേൽപ്പിച്ച് സെൽഫിയെടുക്കാനായിരുന്നു പ്രഭുവിന്‍റെ ശ്രമം എന്നാൽ പെട്ടെന്ന് കരടി പ്രഭുവിനെ ആക്രമിക്കുകയായിരുന്നു. ഒപ്പമുണ്ടായിരുന്നവർ ബഹളമുണ്ടാക്കിയെങ്കിലും കരടി പിൻമാറിയില്ല. ഇതിനിടയിൽ സമീപത്തെത്തിയ ഒരു തെരുവുനായയും കരടിയെ കടിക്കാൻ ശ്രമിക്കുന്നത് വീഡിയോയിൽ കാണാം. മയക്കുവെടി വച്ച് വനപാലകർ പിന്നീട് കരടിയെ പിടികൂടി.\nലോകത്ത് ഏറ്റവുമധികം സെൽഫി മരണങ്ങൾ നടക്കുന്ന സ്ഥലമാണ് ഇന്ത്യയെന്ന് അടുത്തിടെ നടത്തിയ പഠനങ്ങളിൽ വ്യക്തമായിരുന്നു. 2014 മുതൽ 2016 വരെ ലോകത്ത് നടന്ന സെൽഫി മരണങ്ങളിൽ ആറുപത് ശതമാനവും ഇന്ത്യയിലായിരുന്നു. സാഹസികമായ സാഹചര്യങ്ങളിൽ സെൽഫി എടുക്കാൻ ശ്രമിക്കുന്നതാണ് അപകടസാധ്യത കൂട്ടുന്നത്.\nFirst published: May 6, 2018


സംസ്ഥാനത്ത് ഇന്ന് 8135 പേർക്ക് കോവിഡ്.29 മരണം.കാസര്‍ഗോഡ് 471 പേർക്ക് കൂടി കോവിഡ്. - truenewsmalayalam.com\nHome / covid update / സംസ്ഥാനത്ത് ഇന്ന് 8135 പേർക്ക് കോവിഡ്.29 മരണം.കാസര്‍ഗോഡ് 471 പേർക്ക് കൂടി കോവിഡ്.\nസംസ്ഥാനത്ത് ഇന്ന് 8135 പേർക്ക് കോവിഡ്.29 മരണം.കാസര്‍ഗോഡ് 471 പേർക്ക് കൂടി കോവിഡ്.\ntruenewsmalayalam.com October 01, 2020 covid update\nതിരുവനന്തപുരം / കാസറഗോഡ് (True News, Oct 1, 2020):കാസറഗോഡ് കോവിഡ് വീണ്ടും നാനൂറു കടന്നു. സംസ്ഥാനത്ത് ഇന്ന് 8135 പേർക്ക് കോവിഡ്.29 മരണം. മുഖ്യമന്ത്രി പിണറായി വിജയനാണ് ഇതറിയിച്ചത്.7013 പേര്‍ക്കും സമ്പര്‍ക്കം മൂലമാണ് രോഗബാധയുണ്ടായത്. ഉറവിടമറിയാത്തത് 730 പേരാണ്. രോഗബാധ സ്ഥിരീകരിച്ചവരില് 105 പേര് ആരോഗ്യപ്രവര്‍ത്തകരാണ് .കോഴിക്കോട് 1072, മലപ്പുറം 968, എറണാകുളം 934, തിരുവനന്തപുരം 856, ആലപ്പുഴ 804, കൊല്ലം 633, തൃശൂര് 613, പാലക്കാട് 513, കാസര്‍ഗോഡ് 471, കണ്ണൂര് 435, കോട്ടയം 340, പത്തനംതിട്ട 223, വയനാട് 143, ഇടുക്കി 130 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nജില്ലയില് 471 പേര്‍ക്ക് കൂടി കോവിഡ്\nഇന്ന് ജില്ലയില് 471 പേര്‍ക്ക് കൂടി കോവിഡ് 19 പോസിറ്റീവായി. സമ്പര്‍ക്കത്തിലൂടെ 453 പേര്‍ക്കും ഇതരസംസ്ഥാനത്ത് നിന്നെത്തിയ 10 പേര്‍ക്കും വിദേശത്ത് നിന്നെത്തിയ എട്ട് പേര്‍ക്കുമാണ് ഇന്ന് കോവിഡ് സ്ഥിരീകരിച്ചത്. 310 പേര്‍ക്കാണ് ഇന്ന് കോവിഡ് നെഗറ്റീവായതെന്ന് ജില്ലാ മെഡിക്കല് ഓഫീസര് (ഹെല്‍ത്ത്) ഡോ.എ.വി. രാംദാസ് പറഞ്ഞു.\n11258 പേര്‍ക്കാണ് ജില്ലയില് ഇതുവരെ കോവിഡ് സ്ഥിരീകരിച്ചത്. ഇതില് 739 പേര് വിദേശത്ത് നിന്നെത്തിയവരും 569 പേര് ഇതരസംസ്ഥാനത്ത് നിന്നെത്തിയവരും 9950 പേര്‍ക്ക് സമ്പര്‍ക്കത്തിലൂടെയിമാണ് രോഗം സ്ഥിരീകരിച്ചത്. 8250 പേര്‍ക്ക് ഇതുവരെ കോവിഡ് നെഗറ്റീവായി. കോവിഡ് ബാധിച്ച് മരണപ്പെട്ടവരുടെ എണ്ണം 91 ആയി. നിലവില് 2917 പേരാണ് ജില്ലയില് കോവിഡ് ചികിത്സയിലുള്ളത്. ഇതില് 1513 പേര് വീടുകളില് ചികിത്സയിലാണ്.


ലോകം വൈദ്യുത വാഹനങ്ങളിലേക്ക്… – Christian Live\nകൊച്ചി: രാജ്യത്ത് ഇലക്ട്രിക് വാഹനങ്ങൾക്ക് സ്വീകാര്യത ഏറുന്നു. വൈദ്യുത വാഹന വില കുറയുന്നതും സർക്കാർ പിന്തുണയും മൂലം കൂടുതൽ പേര് ഇലക്ട്രിക് വാഹനങ്ങളിലേക്ക് തിരിയുന്നതാണ് ഇപ്പോഴത്തെ കാഴ്ച. കഴിഞ്ഞ മൂന്ന് വർഷത്തിനിടയിൽ ഇ-വഹാൻ പോർട്ടൽ പ്രകാരം രജിസ്റ്റർ ചെയ്ത ഇലക്ട്രിക് വാഹനങ്ങളുടെ എണ്ണത്തിൽ വര്‍ധനയുണ്ടെന്നാണ് സൂചന. ഡിമാൻഡ് സ്ഥിരമായി നിലനിൽക്കുന്നുണ്ട് എന്നത് ശ്രദ്ധേയമാണ്.\n2018-19ൽ രാജ്യത്ത് 143,358 യൂണിറ്റ് വൈദ്യുത വാഹനങ്ങളാണ് വിറ്റഴിച്ചത്. 2017-18ൽ ഇന്ത്യയിൽ 69,012 യൂണിറ്റ് ഇലക്ട്രിക് വാഹനങ്ങൾ ആയിരുന്നു വിൽപ്പന , 2019-20ൽ വീണ്ടും 167,041 യൂണിറ്റായി ആണ് വിൽപ്പന ഉയർന്നത്. ഇരുചക്രവാഹനങ്ങൾ, ത്രീ വീലറുകൾ, ബസുകൾ എന്നിവ തിൽ ഉൾപ്പെടുന്നു. വൈദ്യുക ഇരുചക്ര വാഹന വിൽപ്പന ഉയര്‍ന്നിട്ടുണ്ട്. ഇലക്ട്രിക് വാഹനങ്ങളും മറ്റ് വാഹനങ്ങളും തമ്മിലുള്ള ചെലവ് കുറയ്ക്കുന്നതിന് ഫെയിം ഇന്ത്യ പദ്ധതിയുടെ രണ്ടാംം ഘട്ടം പ്രകാരം പ്രത്യേക ഇളവുകൾ ലഭ്യമാണ്. ഇതും ഇലക്ട്രിക് വാഹന വിൽപ്പനയ്ക്ക് സഹായകരമാകുന്നുണ്ട്.\nതന്നെയുമല്ല, ഇലക്ട്രിക് വാഹനങ്ങൾക്ക് ജിഎസ്ടി ഇളവുണ്ട്. ഇലക്ട്രിക് വാഹനങ്ങളുടെ ജിഎസ്ടി 12 ശതമാനത്തിൽ നിന്ന് അഞ്ച് ശതമാനമായി ആണ് കുറച്ചത് .രാജ്യത്ത് ഇലക്ട്രിക് വാഹനങ്ങളുടെ വിൽപ്പനയും ഉപയോഗവും പ്രോത്സാഹിപ്പിക്കുന്നതിനായി സർക്കാർ മറ്റ് നടപടികളും സ്വീകരിക്കുന്നുണ്ട്; ഇലക്ട്രിക് വാഹനങ്ങൾക്കുള്ള ചാർജറുകൾ ,ചാർജിംഗ് സ്റ്റേഷനുകൾ എന്നിവക്കുള്ള ജിഎസ്ടി 18 ശതമാനത്തിൽ നിന്ന് അഞ്ച് ശതമാനമായി കുറച്ചിരുന്നു. ബാറ്ററിയിൽ പ്രവർത്തിക്കുന്ന വാഹനങ്ങൾക്കും എത്തനോൾ, മെത്തനോൾ ഇന്ധനങ്ങളിൽ പ്രവർത്തിക്കുന്ന വാഹനങ്ങൾക്കും പെർമിറ്റ് ഇളവുകൾ ലഭ്യമാണ്.ഇലക്ട്രിക് വാഹനങ്ങൾ വാങ്ങാൻ എടുത്ത വായ്പയ്ക്ക് നൽകുന്ന പലിശയ്ക്ക് 1.5 ലക്ഷം രൂപ അധിക ആദായനികുതി കിഴിവ് മുൻ വര്‍ഷങ്ങളിൽ പ്രഖ്യാപിച്ചിരുന്നു\nകൊല്ലം സ്വദേശിയായ വിദ്യാർത്ഥി കുവൈത്തിൽ നിര്യാതനായി.\nചാവുകടൽ ചുരുളുകൾ കണ്ടെത്തി, ഇസ്രായേലി പുരാവസ്തു ഗവേഷകർ\nപാകിസ്ഥാൻ, ലാഹോറിനടുത്തുള്ള ഒരു പെന്തക്കോസ്ത്…\nകുവൈത്തിൽ നിന്ന് ചികിത്സക്കായി നാട്ടിലേക്ക് പോയ…\nഅണുനശീകരണത്തിനു അള്‍ട്രാവയലറ്റ് ; എയര്‍ഇന്ത്യ…\nമധ്യപ്രദേശിൽ അറസ്റ്റിലായ9ക്രിസ്ത്യാനികളിൽ അഞ്ച് പേർക്ക്…\nഇന്ധനവിലയിൽ വീണ്ടും വർധന; സംസ്ഥാനത്തു നൂറു കടന്ന് പെട്രോൾ…\nപാസ്റ്റർ :വി ജോർജ് കർത്തൃ സന്നിധിയിൽ ചേർക്കപ്പെട്ടു.


എന്തുകൊണ്ടാണ് കത്തോലിക്കാ പുരോഹിതന് വിവാഹം കഴിക്കാത്തത്? - Hrudayavayal\nഎന്തുകൊണ്ടാണ് കത്തോലിക്കാ പുരോഹിതന് വിവാഹം കഴിക്കാത്തത്?\nBy administrator on June 25, 2016, 6:21 am Comments Off on എന്തുകൊണ്ടാണ് കത്തോലിക്കാ പുരോഹിതന് വിവാഹം കഴിക്കാത്തത്?\nപുരോഹിതന് ഒരു വഴിപോക്കനാണ്.വഴിയാത്രക്കാരനാണ്. അദ്ദേഹത്തിന് മണ്ണോ സമ്പാദ്യമോ ഇല്ല. സ്വര്‍ഗ്ഗരാജ്യത്തെ പ്രതി ഷണ്ഡരാക്കപ്പെട്ടവരാണവര്. ( മത്തായി 19;12) രക്ഷയിലേക്കും പശ്ചാത്താപത്തിലേക്കും നയിക്കാനായി ദൈവത്താല് പ്രത്യേകം വിളി ലഭിച്ചിട്ടുള്ളവരുമാണിവര്.അസാധാരണമായ വിളിയാണത്.\nഅങ്ങനെയുള്ള ഇവര്‍ക്ക് വിവാഹിതരാകാന് അനുവാദം നല്കുകയാണെന്നിരിക്കട്ടെ അവരുടെ ജീവിതം അപ്പോള് സാധാരണരീതിയിലേക്ക് വഴിതിരിഞ്ഞുപോകും. അവരുടെ മിനിസ്ട്രിയെ കുടുംബജീവിതം ബാധിക്കും. ഏതെങ്കിലും ഒന്നിനോട് പൂര്‍ണ്ണമായും പ്രതിബദ്ധരാകാന് അവര്‍ക്ക് സാധിക്കാതെ വരും.\nകുടുംബത്തിന്റെ ആവശ്യങ്ങള് സാധിച്ചുകൊടുക്കുന്നതിനുള്ള തിരക്കില് ശുശ്രൂഷാജീവിതത്തിലെ കടമകള് വിസ്മരിക്കപ്പെട്ടുപോകും. പാതിരാത്രിയിലോ തണുത്ത വെളുപ്പാന് കാലത്തോ മിനിസ്ട്രിയുമായി ബന്ധപ്പെട്ട് അവര്‍ക്ക് യാത്ര പോകേണ്ടതായി വരും. അപ്പോള് കുടുംബത്തെ കൂടെക്കൊണ്ടുപോകാന് കഴിയണമെന്നില്ല. ഇത് കുടുംബത്തിന്റെ സുരക്ഷയെ കരുതി അസ്വസ്ഥനാകുന്നതിന് കാരണമായിത്തീരും.\nഇടവകകളില് നിന്ന് ഇടവകളിലേക്ക് സഞ്ചരിക്കേണ്ടവനാണ് വൈദികന്. അദ്ദേഹത്തിന് അപ്പോഴെല്ലാം കുടുംബത്തെയും കൂടെ കൊണ്ടുപോകാന് കഴിയില്ല.\nവിവാഹിതനാകാന് കഴിയില്ല എന്നറിഞ്ഞുകൊണ്ടുതന്നെയാണ് ഒരാള് വൈദികനാകാന് തീരുമാനിക്കുന്നത്. വളരെ നെഗറ്റീവായി പൗരോഹിത്യത്തെ കാണുന്ന ആളുകള് നമുക്കിടയിലുണ്ട്. കുടുംബജീവിതത്തിന്റെ ഉത്തരവാദിത്തങ്ങളില് നിന്ന് ഒളിച്ചോടിപോകുന്നവരായിട്ടാണ് അവരതിനെ കാണുന്നത്. സ്‌നേഹത്തിന്റെ നിരാസനവും അവരതില് ആരോപിക്കുന്നു.\nപക്ഷേ സ്‌നേഹത്തിന്റെ വക്താവല്ലാത്ത ഒരു വ്യക്തിക്ക് , ത്യാഗം അനുഷ്ഠിക്കാത്ത ഒരാള്‍ക്ക് എങ്ങനെയാണ് ഒരു നല്ലവൈദികനാകാന് കഴിയുന്നത് എന്ന് അവര് ചിന്തിക്കുന്നില്ല. ക്രിസ്തുവിനെപോലെയാകാന് വിളിക്കപ്പെട്ടിരിക്കുന്നവരാണ് വൈദികര്. മറ്റൊരു ക്രിസ്തുതന്നെയാണ് പുരോഹിതന് . ക്രിസ്തുവിന്റെസഭ പുരോഹിതരിലൂടെയാണ് വളരുകയും ഫലം പുറപ്പെടുവിക്കുകയും ചെയ്യുന്നത് എന്ന് നമുക്കറിയാം.\nവളരെ സ്വാര്‍ത്ഥപരമായ തീരുമാനമോ അലസതാപൂര്‍വ്വമായ ഇടപെടലോ അല്ല പുരോഹിതനുള്ളത്. വളരെ ധീരവും ശക്തവുമായ തീരുമാനമാണ് ഒരാള് വൈദികനാകുമ്പോള് എടുക്കുന്നത്.\nഎന്റെ നാമത്തെ പ്രതി ഭവനത്തോെയോ സഹോദരന്മാരെയോ സഹോദരികളെയോ പിതാവിനെയോ മാതാവിനെയോ മക്കളെയോ വയലുകളെയോ പരിത്യജിക്കുന്ന ഏതൊരുവനും നൂറിരട്ടി ലഭിക്കും. അവന് നിത്യജീവന് അവകാശമാക്കുകയും ചെയ്യും( മത്തായി 19;29) എന്ന തിരുവചനമാണ് ഒരു വൈദികന്റെ ധൈര്യം. അവന് ഒരിക്കലും കലപ്പയില് കൈവച്ചിട്ട് തിരിഞ്ഞുനോക്കേണ്ടവനുമല്ല.\nഎന്തുകൊണ്ടാണ് കത്തോലിക്കാ പുരോഹിതന് വിവാഹം കഴിക്കാത്തത്? added by administrator on June 25, 2016, Time: 6:21 am


അമല് അഭിമുഖം: ‘പഴയ ഹാങ്ങോവറില് നിന്നും എസ്എഫ്‌ഐ മുക്തി നേടണം’ -\nഅമല് അഭിമുഖം: ‘പഴയ ഹാങ്ങോവറില് നിന്നും എസ്എഫ്‌ഐ മുക്തി നേടണം’\nJNU Election 2016\nജവഹര്‍ലാല് നെഹ്‌റു സര്‍വകലാശാലയില് സെപ്റ്റംബര് ഒമ്പതിന് നടന്ന തെരഞ്ഞെടുപ്പില് യൂണിയന്റെ വൈസ് പ്രസിഡന്റായി എറണാകുളം സ്വദേശിയും റഷ്യന് ആന്‍ഡ് സെന്‍ട്രല് ഏഷ്യന് സ്റ്റഡീസില് ഗവേഷകനുമായ പി.പി അമല് 1304 വോട്ടുകളുടെ ഭൂരിപക്ഷത്തില് തെരഞ്ഞെടുക്കപ്പെട്ടു.യുണൈറ്റഡ് ലെഫ്റ്റ് സഖ്യത്തെക്കുറിച്ചും എസ്എഫ്‌ഐയെക്കുറിച്ചും ജെഎന്‍യുവിനെക്കുറിച്ചുമെല്ലാം അമല് സൗത്ത് ലൈവിനോട് സംസാരിക്കുന്നു.\nജെഎന്‍യുവിലെ ഇടതുസഖ്യത്തിന്റെ വിജയം മുന്നോട്ട് വെക്കുന്ന രാഷ്ട്രീയ അര്‍ത്ഥം എന്താണ്?\nജെഎന്‍യുവിന്റെ മാത്രം വിജയമായിട്ടല്ല ഇതിനെ കാണേണ്ടതും മനസിലാക്കേണ്ടതും. രാജ്യത്തെ ക്യാംപസുകളിലൊക്കെ ഇത്തരത്തിലുളള ഐക്യത്തിന്റെ ആവശ്യകതയുണ്ട്. ഹൈദരാബാദ് യൂണിവേഴ്‌സിറ്റി, പോണ്ടിച്ചേരി യൂണിവേഴ്‌സിറ്റി എന്നിവിടങ്ങളിലൊക്കെ ഇത്തരം കൂട്ടായ്മകളുടെ ആവശ്യകത നമ്മള് കണ്ടതാണ്. ആശയപരമായി പല അഭിപ്രായ ഭിന്നതകളും സഖ്യത്തിലെ സംഘടനകള്‍ക്കിടയില് ഉണ്ടാകും. എന്നാല് ഇത്തരം സഖ്യങ്ങള് നേടുന്ന വിജയം അത് പ്രധാനമായും ലെഫ്റ്റ് യൂണിറ്റിയുടെതാണ്. അത്തരം ലെഫ്റ്റ് യൂണിറ്റി എബിവിപിക്കെതിരെയുളള സഖ്യമായി മാത്രമല്ല ഉയരേണ്ടത്. ഉന്നത വിദ്യാഭ്യാസ മേഖലകളില് അടക്കം കേന്ദ്ര സര്‍ക്കാര് ഫെല്ലോഷിപ്പുകള് ഉള്‍പ്പെടെ വെട്ടിക്കുറക്കുന്നു. വിദ്യാഭ്യാസ മേഖലയെ കാവിവത്കരിക്കാനുളള ശ്രമങ്ങള് പുരോഗമിക്കുന്നു. ഇതിനെയെല്ലാം നേരിടാനുളള രാഷ്ട്രീയ മുന്നേറ്റമാണ് യുണൈറ്റഡ് ലെഫ്റ്റിന്റെ വിജയം.\nജെഎന്‍യുവിലെ തെരഞ്ഞെടുപ്പില് വിജയിച്ച ഐസ-എസ്എഫ്‌ഐ സഖ്യമായ യുണൈറ്റഡ് ലെഫ്റ്റിന്‍റെ സ്ഥാനാര്‍ത്ഥികള്.\nരാജ്യത്തെ വിദ്യാഭ്യാസ സ്ഥാപനങ്ങളില് ആര്‍എസ്എസ് ആശയങ്ങള് നടപ്പിലാക്കാന് മോഡി സര്‍ക്കാര് ശ്രമിക്കുന്നുവെന്ന ആരോപണത്തിനിടയിലാണ് ജെഎന്‍യുവിലെ വിജയം. ഇത് സാധ്യമാക്കിയത് എന്ത് ഘടകങ്ങളാണ്?\nഏറ്റവും പ്രധാനപ്പെട്ട ഘടകം ഫെബ്രുവരി ഒന്‍പതിന് ക്യാംപസിലുണ്ടായ സമരങ്ങളും തുടര്‍ന്ന് രാജ്യവ്യാപകമായി മോഡി സര്‍ക്കാരിനെതിരെ ഉയര്‍ന്ന പ്രതിഷേധങ്ങളുമാണ്. കൂടാതെ ഷട്ട് ഡൗണ് ജെഎന്‍യു എന്ന പേരില് എബിവിപി നടത്തിയ ക്യാംപെയ്‌നുകള് അവര്‍ക്ക് തിരിച്ചടിയാകുകയും നമുക്ക് ഗുണകരമാകുകയും ചെയ്തു. ഉന്നത വിദ്യാഭ്യാസ രംഗത്ത് കേന്ദ്ര സര്‍ക്കാര് ഏര്‍പ്പെടുത്തിയ നിയന്ത്രണങ്ങള്‍ക്കെതിരെ നടത്തിയ പ്രതിഷേധങ്ങളും ഫലം കണ്ടു. കൂടാതെ ക്യാംപസിനുളളില് നടത്തിയ ഡിബേറ്റുകളും സഖ്യം ഉയര്‍ത്തിയ വാദങ്ങളും വിദ്യാര്‍ഥികള് അംഗീകരിച്ചെന്നാണ് വിജയം മനസിലാക്കി തരുന്നത്.\nനേരത്തെ ഇടതുതീവ്രവാദ സംഘടനയായി എസ്എഫ്‌ഐ വിലയിരുത്തിയ ഐസയുടെ സഹായത്തോടെയാണ് ഈ വിജയം സാധ്യമായത്. ഇത് യഥാര്‍ത്ഥത്തില് എസ്എഫ്‌ഐയുടെ സ്വാധീനക്കുറവിന്റെ കൂടി ലക്ഷണമല്ലേ?\nഎസ്എഫ്‌ഐയുടെ സ്വാധീനക്കുറവിന്റെ ലക്ഷണമല്ല. ഈ ചോദ്യം തന്നെ തെറ്റായ പരാമര്‍ശമാണ് ഉന്നയിക്കുന്നത്. കാരണം യുണൈറ്റഡ് ലെഫ്റ്റ് എന്ന സഖ്യത്തില് മത്സരിച്ച എസ്എഫ്‌ഐ-ഐസ സ്ഥാനാര്‍ത്ഥികളില് റെക്കോഡ് ഭൂരിപക്ഷത്തോടെ വിജയിച്ചത് എസ്എഫ്‌ഐയുടെ സ്ഥാനാര്‍ത്ഥികളാണ്. ജനറല് സെക്രട്ടറി സ്ഥാനത്തേക്ക് മത്സരിച്ച ശതരൂപ ചക്രവര്‍ത്തിയുടെ ഭൂരിപക്ഷം 1094 ആണ്. 1304 വോട്ടുകളുടെ ഭൂരിപക്ഷത്തിലാണ് ഞാന് വിജയിച്ചതും. പിന്നെ സഖ്യമെന്ന ആശയവുമായി ഞങ്ങളാണ് ഐസയെയും എസ്എഫ്‌ഐയെയും ആദ്യം സമീപിച്ചത്. അതില് എഐഎസ്എഫ് തെരഞ്ഞെടുപ്പില് നിന്നും വിട്ടുനിന്ന് പുറത്തുനിന്നും പിന്തുണച്ചു. സഖ്യത്തില് നില്‍ക്കുമ്പോളും ഐസയുമായി ഒരുപാട് ഐഡിയോളജിക്കല് ഡിഫറന്‍സുകളുണ്ടെന്ന കാര്യം ഞങ്ങള് വിട്ടുകളയുന്നില്ല. ഇപ്പോള് പ്രധാന ശത്രു എബിവിപിയാണ്. അവരെ നേരിടാനായി എസ്എഫ്‌ഐയും-ഐസയും ഒരുമിച്ചപ്പോള് വിദ്യാര്‍ഥികള് അതിനെ സ്വാഗതം ചെയ്തു. ഇതില് വലുപ്പചെറുപ്പത്തിന്റെ കാര്യങ്ങളൊന്നും ഇല്ല.\nജെഎന്‍യുവിലെ തെരഞ്ഞെടുപ്പില് മത്സരിച്ച ബാപ്സയുടെ സ്ഥാനാര്‍ത്ഥികള് പ്രകടനത്തിനിടെ.\nബാപ്സയുടെ മികച്ച പ്രകടനം ചില വിലയിരുത്തലുകളിലേക്ക് നയിക്കുന്നുണ്ട്. ഒന്ന് പരമ്പരാഗതവും യാന്ത്രികവുമായ രാഷ്ട്രീയത്തിനപ്പുറം ചിലത് ക്യാംപസുകളില് സംഭവിക്കുന്നുണ്ട്. ഹൈദരാബാദ് സര്‍വകലാശാലയിലും ഇത് തന്നെയാണ് കണ്ടത്. ഇവിടെയൊക്കെ ചില രാഷ്ട്രീയ സഖ്യങ്ങള് ഉണ്ടാക്കിയാണ് എസ്എഫ്‌ഐ പ്രവര്‍ത്തിക്കുന്നത്. ഇതിനപ്പുറം പുതിയ രാഷ്ട്രീയത്തെ എങ്ങനെയാണ് എസ്എഫ്‌ഐ മനസിലാക്കുന്നത്?\nഇടതുപക്ഷ സംഘടനകള് പരസ്പരം മത്സരിച്ചുകൊണ്ടിരുന്ന സാഹചര്യങ്ങള് മാറിവരുകയാണ്. ആ അവസരത്തില് തന്നെ ബാപ്‌സ അടക്കമുളള അംബേദ്കറൈറ്റ് രാഷ്ട്രീയം മുന്നോട്ട് വെക്കുന്ന സംഘടനകള് ഇടതുപക്ഷത്തെയാണ് ക്യാംപസുകളില് ടാര്‍ഗറ്റ് ചെയ്ത് ആക്രമിക്കുന്നത്. അതിനുശേഷമാണ് ഇവരെല്ലാം എബിവിപിയടക്കമുളള സംഘടനകള്‍ക്കെതിരെ തിരിയുന്നത്. ചില ക്യാംപെയ്‌നുകളില് ഇവര് പറയുന്നത് സിപിഐഎമ്മും ബിജെപിയും ഒറ്റക്കെട്ടാണെന്നൊക്കെയാണ്. നീല്‍സലാം-ലാല്‍സലാം മുദ്രാവാക്യം ഉയര്‍ത്തി ഇടതുസംഘടനകള് ഐക്യപ്പെടുമ്പോള് ബാപ്‌സ പോലുളള പുതിയ രാഷ്ട്രീയ മുന്നേറ്റങ്ങള്‍ക്ക് പിന്തുണ കിട്ടുന്നത് അങ്ങേയറ്റം വലതുപക്ഷവാദികളായ എസ്‌ഐഒയില് നിന്നൊക്കെയാണെന്നത് സങ്കടകരമാണ്. അതിവിദൂരമല്ലാത്ത ഭാവിയില് വിവിധ വിഷയങ്ങളില് സഹകരിച്ച് പ്രവര്‍ത്തിക്കാവുന്ന വലിയ ഇടങ്ങള് തമ്മിലുണ്ട്. അതിലേക്ക് ബാപ്‌സയും വന്നുചേരുമെന്നാണ് കരുതുന്നത്.\nജെഎന്‍യുവിലെ യൂണിയന് തെരഞ്ഞെടുപ്പിന്‍റെ റിസല്‍ട്ട്.\nഇന്ത്യയില് ഇപ്പോഴുള്ള സംവിധാനത്തിനെതിരായ ചെറുത്തുനില്‍പ്പില് ജനാധിപത്യം എന്ന ആശയം വളരെ പ്രധാനമാണ്. എതിര് ശബ്ദങ്ങളെ മുദ്രയടിച്ചും അക്രമിച്ചും ഇല്ലാതാക്കുന്ന പ്രവണതയ്ക്കെതിരായ ചെറുത്തുനില്‍പ്പാണ് ഇതിന്റെ അടിസ്ഥാനം. എസ്എഫ്‌ഐയ്ക്ക് അങ്ങേയറ്റം സ്വാധീനമുള്ള ക്യാമ്പസുകളില് എതിര് ശബ്ദങ്ങളെ കായികമാണ് സംഘടനയും നേരിടുന്നതെന്ന വിമര്‍ശനം വ്യാപകമായി ഉണ്ട്. അത്തരത്തിലുളള രാഷ്ട്രീയ പ്രവര്‍ത്തനം സംഘടനയുടെ മുന്നോട്ടുപോക്കിനെ സഹായിക്കുമോ?\nഎതിര്‍ശബ്ദങ്ങളെ കായികമായി നേരിടുന്നത് മുന്നോട്ടുളള സംഘടനയുടെ പോക്കിനെ പുരോഗമനപരമായി സഹായിക്കും എന്ന് കരുതുന്നില്ല. പക്ഷെ മറ്റൊരു വസ്തുതയും മനസിലാക്കേണ്ടതുണ്ട്. ഞാന് തിരുവനന്തപുരത്ത് കാര്യവട്ടം ക്യാംപസിലും എറണാകുളം മഹാരാജാസ് കോളെജിലും പഠിച്ചിരുന്നതാണ്. രണ്ടിടങ്ങളിലും യൂണിയന്റെ ഭാഗമായി പ്രവര്‍ത്തിക്കുകയും ചെയ്തിരുന്നു. മറ്റ് വിദ്യാര്‍ത്ഥി സംഘടനകള് പ്രവര്‍ത്തിക്കാന് വരാറില്ല എന്നുളളതും ഒരു വസ്തുതയാണ്. ഞാന് പഠിച്ച സമയത്ത് കെഎസ്‌യു പ്രവര്‍ത്തകരോട് തെരഞ്ഞെടുപ്പ് നടക്കാന് നോമിനേഷന് കൊടുക്കാന് വരെ അഭ്യര്‍ത്ഥിച്ചിട്ടുണ്ട്. പിന്നെ ഏകപക്ഷീയമായി മാത്രമല്ല കാര്യങ്ങളെ വിലയിരുത്തേണ്ടത്. ഇരുവശങ്ങളില് നിന്നും കായികമായി നേരിടുന്ന പ്രവണതയുണ്ട്. മഹാരാജാസില് പഠിക്കുന്ന കാലത്ത് എബിവിപിയും-കെഎസ്‌യുവും എസ്എഫ്‌ഐ പ്രവര്‍ത്തകരെ ഒരുമിച്ച നേരിട്ട വിഷയങ്ങളുണ്ട്. കേരളത്തില് എസ്എഫ്‌ഐ ഏറ്റെടുക്കുന്ന വിഷയങ്ങളെ ചര്‍ച്ചയാക്കുകയും പൊതുസമൂഹത്തിന്റെ ഇടപെടലിന്റെ ഭാഗമാക്കുകയും ചെയ്യുന്നുണ്ട്. അങ്ങനെയാണ് ക്യാംപസുകളില് ഇന്നു കാണുന്ന സ്വാധീനം എസ്എഫ്‌ഐക്ക് ഉണ്ടായത്. അതെപോലെ മറ്റു വിദ്യാര്‍ഥി സംഘടനകളും സജീവമായി വിഷയങ്ങള് ഏറ്റെടുത്ത് മുന്നോട്ട് വരണമെന്ന് തന്നെയാണ് അഭിപ്രായം. കേരളത്തിലെ ഇടതുപക്ഷ വിദ്യാര്‍ഥി സംഘടനകള് ചില രീതികള് മാറ്റേണ്ടതുണ്ട്. ചില ഹാങ്ഓവറുകളില് നിന്നും വിടുതല് നേടേണ്ടതുണ്ട്. ഈ കാലത്തും വരുംകാലത്തും ജനാധിപത്യം തന്നെയാണ് എല്ലാത്തിനുമുളള പരിഹാരമെന്ന് കരുതുന്നയാളാണ് ഞാന്.\nജാതിയെന്ന സംജ്ഞയില് കേന്ദ്രീകരിച്ചുള്ള രാഷ്ട്രീയ ചര്‍ച്ചകളെ എങ്ങനെയൊക്കെ ഉള്‍ക്കൊള്ളാനാണ് വര്‍ഗരാഷ്ട്രീയം ഉയര്‍ത്തിപിടിക്കുന്ന ഒരു സംഘടനയെന്ന നിലയില് എസ്എഫ്‌ഐ ചെയ്യുക?\nജാതിയും ജാതി വിവേചനവും ഇപ്പോഴും നിലനില്‍ക്കുന്ന യാഥാര്‍ത്ഥ്യം തന്നെയാണ്. ഒരുപാട് പ്രശ്‌നങ്ങള് ജാതിയെ അഭിസംബോധന ചെയ്യുമ്പോള് നേരിടുന്നുണ്ട്. ഇതില് നിന്നൊഴിഞ്ഞ് മാറി എസ്എഫ്‌ഐക്ക് പോകാന് സാധിക്കില്ല. അതുകൊണ്ട് തന്നെയാണ് നീല് സലാം, ലാല്‍സലാം മുദ്രാവാക്യം ഉയര്‍ത്തി ക്യാംപസില് എസ്എഫ്‌ഐയും സഖ്യവും തെരഞ്ഞെടുപ്പിനെ നേരിട്ടത്. അതേസമയം ജാതി ഉന്നയിക്കുന്ന, അതിനെ രാഷ്ട്രീയ ചര്‍ച്ചയായി ഉയര്‍ത്തുന്നവര് തന്നെ തികച്ചും കമ്മ്യൂണലായ നിലപാടുകള് കൈക്കൊള്ളുന്ന എസ്‌ഐഒ അടക്കമുളളവരുടെ പിന്തുണയാണ് സ്വീകരിക്കുന്നതും. ഇത്തരം സമീപനങ്ങളെ അംഗീകരിക്കാന് ഞങ്ങള്‍ക്ക് ബുദ്ധിമുട്ടുണ്ട്. ഹൈദരാബാദ് യൂണിവേഴ്‌സിറ്റി ജാതി ഉയര്‍ത്തിയുളള രാഷ്ട്രീയ ചര്‍ച്ചകളുടെ സമീപകാല ഉദാഹരണമാണ്.\nതെരഞ്ഞെടുപ്പില് വിജയിച്ച ഐസ-എസ്എഫ്‌ഐ സഖ്യത്തിന് കന്നയ്യകുമാര് അഭിവാദ്യങ്ങള് അര്‍പ്പിച്ചിരുന്നു. പിന്നാലെ മറ്റൊരു ചാനല് ചര്‍ച്ചയില് ഐസയുടെ മുന്നില് എസ്എഫ്‌ഐ അടിയറവ് പറഞ്ഞതായും കന്നയ്യ അഭിപ്രായപ്പെട്ടിരുന്നു. ഇക്കാര്യങ്ങള് ശ്രദ്ധിച്ചിരുന്നോ?\nവളരെ നിരാശജനകമാണ് എഐഎസ്എഫിന്റെയും അവരുടെ നേതാവായ കന്നയ്യകുമാറിന്റെയും ഇത്തരം നിലപാടുകള്. തെരഞ്ഞെടുപ്പില് മത്സരിക്കുന്നില്ല എന്നുപറഞ്ഞ് മാറിനില്‍ക്കുകയും പിന്തുണ പ്രഖ്യാപിക്കുകയും മാത്രമാണ് എഐഎസ്എഫ് അവിടെ ചെയ്തിട്ടുളളത്. യൂണിവേഴ്‌സിറ്റിയില് ചരിത്രപരമായ വിജയം ഇടത് സംഘടനകളുടെ മുന്നണി നേടുമ്പോള്, ഇത്തരത്തിലൊരു ലെഫ്റ്റ് യൂണിറ്റി ഉയര്‍ന്നു വരുമ്പോള് മാറി നിന്ന് ഇത്തരം പ്രസ്താവനകള് നടത്തുന്നത് ഉചിതമല്ല. അത് ഇടതുപക്ഷ ഐക്യത്തിന് തന്നെ കോട്ടം തട്ടുന്ന കാര്യമാണ്. ഇടതുപക്ഷ ഐക്യം എന്ന ആശയവുമായി എസ്എഫ്‌ഐയാണ് എഐഎസ്എഫിനെയും ഐസയെയും സമീപിക്കുന്നത്. എന്നാല് എഐഎസ്എഫ് മാറി നില്‍ക്കുകയും ആദ്യഘട്ടത്തില് ക്യാംപസില് അത്രമേല് പരിചയമല്ലാത്ത ചില വിദ്യാര്‍ഥികളുടെ പേരില് നോമിനേഷനുകള് കൊടുക്കുകയുണ്ടായി. പിന്നാലെ അത് പിന്‍വലിക്കുകയും ചെയ്തു. എസ്എഫ്‌ഐ ഒരു ഘട്ടത്തിലും ആരെയും മാറ്റി നിര്‍ത്താനും ഇല്ലാതാക്കാനും ശ്രമിച്ചിട്ടില്ല. പിന്നെ എസ്എഫ്‌ഐ അടിയറവ് പറഞ്ഞതായുളള കന്നയ്യകുമാറിന്റെ പ്രസ്താവനയോട് വിയോജിക്കുകയും ചെയ്യുന്നു.\nതെരഞ്ഞെടുപ്പിലെ വിജയത്തെ തുടര്‍ന്ന് എസ്എഫ്ഐ പ്രവര്‍ത്തകര് നടത്തിയ ആഘോഷ പ്രകടനം.\nജെഎന്‍യുവിലെ സയന്‍സ് ഡിപ്പാര്‍ട്ടുമെന്റുകള് എബിവിപിക്ക് ആധിപത്യം ഉള്ളവയാണെന്ന് കേള്‍ക്കാറുണ്ട്. ഇത്തവണ യുണൈറ്റഡ് ലെഫ്റ്റ് സഖ്യം അത് പിടിച്ചെടുത്തു. പ്രത്യേകിച്ചും സയന്‍സ് പഠിക്കുന്ന വിദ്യാര്‍ഥികള്‍ക്കിടയില് എങ്ങനെയാണ് എബിവിപി പോലുളള വിദ്യാര്‍ഥിസംഘടനയ്ക്ക് ഇത്രയും പിന്തുണ കിട്ടുന്നത് ?\nസയന്‍സ് ഡിപ്പാര്‍ട്ട്‌മെന്റുകളില് നിന്നും എബിവിപിക്ക് വോട്ടുകിട്ടുന്ന സാഹചര്യമാണ് ഉണ്ടായിരുന്നത്. അത് വളരെ ശരിയാണ്. ഇവിടെ പുതിയതായി എത്തുന്ന വിദ്യാര്‍ഥികളോട് തങ്ങള്‍ക്ക് കീഴിലാണ് നിങ്ങള് പഠിക്കേണ്ടതെന്നും ലാബ് ഉപയോഗിക്കേണ്ടതെന്നും സീനിയറായ വിദ്യാര്‍ഥികള് പറയാറുണ്ട്. ലാബ് സൗകര്യത്തിന്റെ കാര്യവും അധ്യാപക ഇടപെടലുകളുമാണ് സയന്‍സ് ബ്ലോക്കിനെ എബിവിപിയുടെ വോട്ടുബാങ്കാക്കി മാറ്റിയിരുന്നത്. കൂടാതെ സയന്‍സ് ബ്ലോക്കിലെ ചില അധ്യാപകര് സംഘപരിവാര് രാഷ്ട്രീയത്തിന് അനുകൂല നിലപാട് കൈക്കൊള്ളുന്നവരാണ്. പഠനകാര്യങ്ങളുമായി ബന്ധപ്പെട്ട് ഇവരുടെയൊക്കെ തീരുമാനങ്ങളാണ് സയന്‍സ് ബ്ലോക്കിലെ വിദ്യാര്‍ഥികളെ എബിവിപിക്ക് വോട്ടുചെയ്യാന് പ്രേരിപ്പിച്ചിരുന്നത്. എന്നാല് ഇത്തവണ ആ അവസ്ഥ മാറിയിട്ടുണ്ട്. അക്കാദമിക് ആണെങ്കില്‍പോലും സയന്‍സ് വിദ്യാര്‍ഥികള്‍ക്കിടയില് നിന്നും ധാരാളം അന്ധവിശ്വാസികള് ജെഎന്‍യുവിലും ഉണ്ടാകുന്നുണ്ട്.\nഎബിവിപിക്ക് ആധിപത്യമുളള ഡല്‍ഹി യൂണിവേഴ്‌സിറ്റിയില് ആകെ പോള് ചെയ്ത വോട്ടുകളില് 17,712 വോട്ടുകള് നോട്ടക്കാണ് ലഭിച്ചിരിക്കുന്നത്. ഇവിടെ വൈസ് പ്രസിഡന്റ് സ്ഥാനാര്‍ത്ഥിയായ അമലിനെതിരെയാണ് ഏറ്റവുമധികം നോട്ട ലഭിച്ചതും. നോട്ടക്ക് പോകുന്ന വോട്ടുകളെ എങ്ങനെയാണ് നോക്കി കാണുന്നത്?\nതാരതമ്യേന ജെഎന്‍യുവില് നോട്ടക്ക് ലഭിക്കുന്ന വോട്ടുകള് കുറവാണ്. ജെഎന്‍യുവില് ഇത്തവണ റെക്കോഡ് പോളിങ്ങാണ് നടന്നത്. ജെഎന്‍യുവിന്റെ സമീപ കാലത്തെങ്ങും ഇത്രയധികം ഭൂരിപക്ഷം ഇവിടെ ലഭിച്ചിട്ടില്ല. അതുകൊണ്ട് തന്നെ നോട്ടക്ക് പോകുന്ന വോട്ടുകളെ തത്കാലം പേടിക്കേണ്ടതില്ല.


KATADIKADAVU | മണിമരുതുകളും ചേതോഹരമായ നിത്യഹരിത മലനിരകളും പാറക്കെട്ടുകളും ഒരുക്കുന്ന കാഴ്ചാവിരുന്നുമായി കാറ്റാടിക്കടവ് - Malayalivartha.com Widgets Magazine\nമണിമരുതുകളും ചേതോഹരമായ നിത്യഹരിത മലനിരകളും പാറക്കെട്ടുകളും ഒരുക്കുന്ന കാഴ്ചാവിരുന്നുമായി കാറ്റാടിക്കടവ്\nകാറ്റിനോട് കിന്നാരം ചൊല്ലി കാണാക്കാഴ്ചകളുടെ വിരുന്നൊരുക്കി കാറ്റാടിക്കടവ് സഞ്ചാരികള്‍ക്കായി കാത്തിരിക്കുന്നു. സമുദ്രനിരപ്പില് നിന്നും 3000 അടി ഉയരത്തില് സ്ഥിതി ചെയ്യുന്ന കാറ്റാടിക്കടവ. ഉദയാസ്തമനങ്ങളുടെ മഴവില് ദൃശ്യവിസ്മയമൊരുക്കിയാണ് സന്ദര്‍ശകരെ വരവേല്‍ക്കുന്നത്. മേഘങ്ങളെ നെഞ്ചോട് ചേര്‍ത്ത് പുല്‍കാന് , മഞ്ഞു പെയ്യുന്ന ഈ താഴ്വരയിലേക്ക് എത്തുന്ന സഞ്ചാരികളുടെ എണ്ണം ഏറി വരികയാണ്.\nവിടരും മുമ്പേ കൊഴിഞ്ഞു പോയ ഒരു പ്രണയത്തിന്റെ നൊമ്പരകഥ ഇവിടെ അലിഞ്ഞു കിടപ്പുണ്ട്. മഹാബലിയുടെ കാലത്ത് മായന് രാജാവിന്റെ സേനാപതിയായ മാണിക്യന് മായന് രാജാവിന്റെ മകള് മരതകത്തെ പ്രണയിച്ചിരുന്നു.\nഇതറിഞ്ഞ മായന് രാജാവ് മാണിക്യനെ വധിക്കുകയും ഇതിന്റെ നൊമ്പരം പേറി മരതകം സ്വയം ജീവന് വെടിയുകയും ചെയ്തു. തുടര്‍ന്ന് മരതകം ഈ മലയില് പുനര്‍ജനിച്ച് ശാപമോക്ഷം തേടിയെന്നാണ് ഐതിഹ്യം. സര് സിപി യുടെ കാലത്ത് 1946-ല് ഇവിടെ ആളുകളെ ഗ്രോമോര് ഭക്ഷ്യ പദ്ധതിയുടെ ഭാഗമായി കുടിയിരുത്തുകയായിരുന്നു. കാറ്റാടിക്കടവിന്റെ പടിഞ്ഞാറായി മേഘങ്ങളെ തൊട്ടുരുമ്മി നില്‍ക്കുന്ന വലിയ പടികടവ് ചേതോഹരമായ ദൃശ്യമാണ്.\nകാറ്റാടിക്കടവില് കാണുന്ന മാമുനിയറ സഞ്ചാരികളെ ആകര്‍ഷിക്കുന്ന മറ്റൊരു ഇടമാണ്. മാമുനിയറയ്ക്ക് ഉളളില് കയറിയാല് കട്ടിലും കസേരയും പോലെ രൂപാന്തരപ്പെട്ട പാറകള് കാണാം. മുണ്ടന്മുടിയ്ക്ക് അഴകായി ഒഴുകുന്ന നെയ്കുത്തനാറിന്റെ ഉത്ഭവകേന്ദ്രം കാറ്റാടിക്കടവിന്റെ തെക്കുഭാഗമാണ്. പല വര്‍ണ പൂക്കള്‍ചൂടി നില്‍ക്കുന്ന മണിമരുതുകളും ചേതോഹരമായ നിത്യഹരിത മലനിരകളും പാറക്കെട്ടുകളും ആരെയും ആകര്‍ഷിക്കും.\nഇവിടെ നിന്ന് നോക്കിയാല് കൊച്ചിന് റിഫൈനറിയുടെ വിദൂര ദൃശ്യം കാണാം. പാല്‍ക്കുളംമേട് ,മുളകുവള്ളി, അടുക്കം തുടങ്ങിയ മേടുകള് സഞ്ചാരികളെ ഇവിടേക്ക് മാടി വിളിക്കുന്നു. മീനുളിയാമ്പാറ, തൊമ്മന്‍കുത്ത്, മൂലമറ്റം, അടിമാലി, നീണ്ടപാറ, നേര്യമംഗലം, ഇഞ്ചപ്പാറ എന്നീ പ്രദേശങ്ങളും കാറ്റാടിക്കടവില് നിന്നാല് കാണാം. വാനനിരീക്ഷണത്തിനും, സര്‍വേയ്ക്കുമായി പതിറ്റാണ്ടുകള്‍ക്ക് മുമ്പ് ഇവിടെയെത്തിയ ഒരു കൂട്ടം ഉദ്യോഗസ്ഥര് ദിവസങ്ങളോളം താമസിച്ചതായി പറയപ്പെടുന്നു. ഇവരുടെ കൂടെയുണ്ടായിരുന്ന ഒരു പഞ്ചാബി വെള്ളം എടുക്കാന് മലയുടെ മുകളില് നിന്ന് ഇറങ്ങി വന്നപ്പോള് ഈറ്റക്കൂട്ടത്തിന്റെ മറവില് നിന്ന ആനക്കൂട്ടത്തിന്റെ മുമ്പില് അകപ്പെടുകയും ആനയെ കണ്ട് ഭയന്ന പഞ്ചാബി ഓടി മരത്തില് കയറിയെങ്കിലും ആനയുടെ ചവിട്ടേറ്റ് മരിച്ചെന്നുമാണ് പഴമക്കാര് പറയുന്നത്. പഞ്ചാബിയുടെ കൂടെ വന്നവര് അദ്ദേഹത്തെ അവിടെത്തന്നെ കല്ലറയുണ്ടാക്കി അടക്കം ചെയ്തതായും പറയുന്നു. സൂര്യാസ്തമയത്തിന്റെ വര്‍ണ ദൃശ്യങ്ങള് ഇവിടെയെത്തുന്ന സഞ്ചാരികളുടെ മനം കുളിര്‍പ്പിക്കുന്നു.\nടൂറിസം വികസനത്തിന് അനന്ത സാധ്യതകള് തുറന്നു കിടക്കുമ്പോഴും ഇവിടെയെത്തുന്ന സന്ദര്‍ശകര്‍ക്കായി അടിസ്ഥാന സൗകര്യങ്ങള് ഒന്നും തന്നെയില്ലെന്നുള്ളതാണ് പോരായ്മ. ഗതാഗത സൗകര്യം പോലും പരിമിതമാണ്. ടൂറിസം വികസനത്തിനായി പ്രദേശിക ഭരണകൂടവും ദീര്‍ഘ ദൃഷ്ടിയോടു കൂടിയ പദ്ധതികള് ആവിഷ്‌ക്കരിക്കാന് തയാറാകുന്നില്ല. വണ്ണപ്പുറം-മുണ്ടന്മുടി റൂട്ടില് കള്ളിപ്പാറ വഴി സഞ്ചരിച്ചാല് കാറ്റാടിക്കടവിലെത്താം.


കാവല് മാലാഖ (നോവല് - 7): കുരുവിക്കുരുന്നുകള് - Malayalam Daily News\nസൈമണ് സിഗരറ്റ് കത്തിച്ച് സോഫയിലേക്കിരുന്നു. മനസിലെ തീയോടൊപ്പം സിഗരറ്റിന്‍റെ രണ്ടു പുക കൂടി ചെന്നപ്പോള് ഉള്ളിലൊരു മുറുക്കം.\nദിവസം കഴിയുന്തോറും കൂടിക്കൂടി വരിയകയാണ് അവളുടെ അഹങ്കാരം. ഹൊരു അമ്മയും മോനും…! അയാള് പിറുപിറുത്തു.\nഅവളുടെ തീക്ഷ്ണമായ നോട്ടത്തെ നേരിടാനുള്ള കരുത്ത് ചോര്‍ന്നു പോകുന്നതുപോലെ. ഇവളുടെ കുറ്റപ്പെടുത്തലുകളും പരിഹാസവും കേട്ട് എന്തിനിവിടെ കഴിയണം. ഇവിടുത്തെ ജോലിയുള്ളതാണ് ഇവളുടെ അഹങ്കാരത്തിനു പ്രധാനകാരണം. നാട്ടിലേക്കു തിരിച്ചു പോണം. അവിടെ അപ്പനേം അമ്മയേം നോക്കി, കൊച്ചുമായി കഴിയട്ടെ. ഒരു കുടുംബത്തിനു ജീവിക്കാനുള്ള ചുറ്റുപാടൊക്കെ അപ്പന് അവിടെ ഉണ്ടാക്കിയിട്ടിട്ടുണ്ട്. തിരിച്ചുചെന്നാല് പഴയ രാഷ്ട്രീയ പ്രവര്‍ത്തനമൊക്കെ പൊടിതട്ടിയെടുക്കാം. കാശുള്ളവനെ കൈനീട്ടി സ്വീകരിക്കാന് ആളുണ്ടാവും, ഇഷ്ടം പോലെ.\nകുഞ്ഞുണ്ടായ ശേഷമാണ് അവള്‍ക്ക് ഇത്രയും മാറ്റം. കൊച്ചൊന്നു കരഞ്ഞാല് കുറ്റം തനിക്ക്.\nകസേരയില് നിന്നെഴുന്നേറ്റ്, തീരാറായ സിഗരറ്റ് മേശപ്പുറത്തിരുന്ന ആഷ്ട്രേയില് കുത്തിക്കെടുത്തി. മനസിലെ തീയടങ്ങുന്നില്ല, വൈരാഗ്യത്തോടെ മുറിക്കുള്ളില് അങ്ങോട്ടുമിങ്ങോട്ടും നടന്നു.\nഇവള്‍ക്കും കുടുംബത്തിനും ഇവളുടെ ശമ്പളമില്ലാതെ ജീവിക്കാന് മാര്‍ഗമില്ല. തനിക്കേതായാലും ആ ഗതികേടില്ല. തന്നെക്കൂടി അവളുടെ ചൊല്‍പ്പടിയില് നിര്‍ത്താനുള്ള പോക്കാണ്. അതിനു വേറേ ആളെ നോക്കണം.\nഅയാളുടെ വിശപ്പ് അതിരു കടന്നു. ഇന്നിനി അവളെ പ്രതീക്ഷിച്ചിരുന്നിട്ടു കാര്യമില്ല. അയാള് അടുക്കളയില് കയറി. ഫ്രിഡ്ജ് തുറന്നു ബ്രെഡ് എടുത്തു. മുട്ടയും ജാമും ബട്ടറുമൊക്കെ ഇരിക്കുന്നു. പക്ഷേ, അതൊന്നും എടുത്തു തയാറാക്കിക്കഴിക്കാന് തോന്നിയില്ല. ബ്രെഡ് നാലഞ്ചു കഷണമെടുത്ത് പ്ലെയ്റ്റിലിട്ട് വീണ്ടും ഡ്രോയിങ് റൂമില് ടിവിയുടെ മുന്നിലേക്ക്.\nഅപ്പോഴാണു കോളിങ് ബെല് ചിലയ്ക്കുന്നത്. ആരാണീ നശിച്ച നേരത്ത്. അവള് ഇറങ്ങിവന്നു വാതില് തുറക്കുമെന്നു പ്രതീക്ഷിച്ച് അല്പം കാത്തിരുന്നു. വരില്ലെന്നു മനസിലായപ്പോള് പിറുപിറുത്തുകൊണ്ട് എഴുന്നേറ്റു. തുറക്കുമ്പോള് മുഖം നിറയെ ചിരിയുമായി സേവ്യര്.\n“ആ ഇതാര്…, വാടോ… താനിന്ന് ഓഫീസില് പോയില്ലേ?”\nതാത്പര്യമില്ലാത്ത മട്ടില് അയല്‍ക്കാരനെയും ക്ഷണിച്ച് സൈമണ് അകത്തേക്കു നടന്നു.\n“ഇന്നല്‍പ്പം വൈകി പോയാല് മതി, എന്നാപ്പിന്നെ തന്നെയൊന്നു കണ്ടിട്ടാകാമെന്നു കരുതി.”\nകൈയിലിരുന്ന കവറുകള് ടീപ്പോയില് വച്ചുകൊണ്ടു സേവ്യര് പറഞ്ഞു. ഒരു കവറില്‍നിന്നു ജോണി വാക്കര് ബ്ലാക്ക് ലേബല് പുറത്തേക്കു കഴുത്തു നീട്ടി. സൈമന്‍റെ നോട്ടം അതില് പതിഞ്ഞു. എന്തോ കോളുമായിട്ടാണല്ലോ വരവ്. മറ്റുള്ളവര്‍ക്കു വേണ്ടി അഞ്ചു പൈസ ചെലവാക്കാത്ത അറുപിശുക്കന്. പക്ഷേ, വര്‍ത്തമാനം കേട്ടാല് ആരെയും കൈയയച്ചു സഹായിക്കുന്ന ധാരാളി. ഇപ്പോ എന്താണാവോ ഇങ്ങനെ തോന്നാന്. എന്തായാലും ഭാര്യ മനസില് കോറിയിട്ട അസ്വസ്ഥത കെടുത്താന് നല്ല മരുന്ന് ഇതു തന്നെ.\n“താനെന്നെ രണ്ടു വട്ടം ട്രീറ്റ് ചെയ്തതാ. ഇന്നു തനിക്കൊരു ട്രീറ്റ് തരാമെന്നു ഞാനും കരുതി.”\nസൈമന്‍റെ നോട്ടം കണ്ടു സേവ്യര് കാര്യം വിശദമാക്കി. സൈമന്‍റെ കണ്ണുകള് തിളങ്ങി. എന്നിട്ടും കൈനീട്ടി കുപ്പി പുറത്തെടുത്ത് ആചാരപരമായി അടപ്പിലടിച്ചു, പിരിച്ചു തുറക്കുമ്പോള് ഔചിത്യം പറഞ്ഞു.\n“കള്ളു കുടിക്ക് അങ്ങനെ കണക്കൊന്നുമില്ല സേവ്യറേ…”\nകുപ്പി പൊട്ടിച്ചു മേശപ്പുറത്തു വച്ച സൈമണ് വെള്ളക്കുപ്പികളും രണ്ടു ഗ്ലാസുകളും കൂടി കൊണ്ടുവച്ചു. ഓരോ പെഗ് ഒഴിച്ചു, ചിയേഴ്സ് പോലും പറയാതെ ഡ്രൈ ആയി സൈമണ് ഒന്നെടുത്തങ്ങു മോന്തി. സേവ്യര് ഗ്ലാസില് വെള്ളം പകര്‍ന്നു. എന്നിട്ട് കവറില്‍നിന്നു ഭക്ഷണപ്പൊതി കൂടി എടുത്തു തുറന്നു, ചിക്കനും ഫിഷും ഒക്കെയുണ്ട്.\nനിനച്ചിരിക്കാത്ത നേരത്ത് മനസറിഞ്ഞു പ്രവര്‍ത്തിക്കുന്ന നല്ല അയല്‍ക്കാരന്. വെറുതേ അയല്‍ക്കാരനെന്നു പറഞ്ഞിട്ടു കാര്യമില്ല. ആത്മാര്‍ഥത വേണം, സ്നേഹം വേണം. അയല്‍ക്കാരന്‍റെ ദുഃഖം, ആവശ്യങ്ങള് ഒക്കെ പരിഹരിക്കാനുള്ള നല്ല മനസു വേണം.\nസൈമണ് അപ്പോഴേക്കും രണ്ടാമത്തെ ഗ്ലാസ് നിറച്ചു. സേവ്യര് മെല്ലെ ആദ്യത്തേതു നുണഞ്ഞു തുടങ്ങി. സൈമണ് രണ്ടെണ്ണം കൂടി കഴിച്ചപ്പോഴും സേവ്യര് സിപ്പി ചെയ്തിരുന്നു. മെല്ലെ, രണ്ടാമത്തെ പൊതിയെടുത്തു. എന്നിട്ടു ചെറിയൊരു ജാള്യത്തോടെ പറഞ്ഞു.\n“ഇതു മേരിയുടെ കുറച്ചു കവിതകളാ. വളരെ കഷ്ടപ്പെട്ട് എഴുതിച്ച്…, അല്ല…, എഴുതിയതാ. താനൊന്നു നോക്ക്.”\nസൈമണ് മിഴിച്ചു നോക്കി.\n“ഞാനങ്ങനെ പുസ്തകമൊന്നും വായിക്കാറില്ലെടോ, ഇതു കവിതയല്ലേ, വല്ല നോവലോ കഥയോ മറ്റോ ആയിരുന്നെങ്കില് പിന്നേം…”\n“അതിനിതു തനിക്കു വായിക്കാനല്ല. കലാകേരളയുടെ സാഹിത്യ അവാര്‍ഡിന് അപേക്ഷ ക്ഷണിച്ചിരിക്കുവല്ലേ. അതിനൊന്ന് അയയ്ക്കാമെന്നു വച്ചാ തന്‍റെ അടുത്തു കൊണ്ടുവന്നത്….”\nഅപ്പോ അതാണു കാര്യം. പെണ്ണുംപിള്ളയ്ക്ക് അവാര്‍ഡ് സംഘടിപ്പിച്ചു കൊടുക്കാനാണു രാവിലെ കുപ്പിയും തൊപ്പിയും തിന്നാനുമെല്ലാമായിട്ട് ഇറങ്ങിയിരിക്കുന്നത്.\n“എടോ, ഈ അവാര്‍ഡൊക്കെ നല്ല ഒന്നാന്തരം തട്ടിപ്പല്ലേ. അവന്‍മാരുടെ ആളുകള്‍ക്കേ ഇതൊക്കെ കൊടുക്കൂ. തനിക്കു വേറേ പണിയൊന്നുമില്ലേ? അല്ലെങ്കിലും ഇതിലൊക്കെ എന്തു കാര്യമാ. ഇതിനു കിട്ടുന്ന നക്കാപ്പിച്ച വേണോ തനിക്കും മേരിക്കും ജീവിക്കാന്?”\nഅയാള് പരമാവധി നിരുത്സാഹപ്പെടുത്തി ഒഴിയാന് നോക്കി. ഏറ്റെടുത്താല് കുരിശാകും. പിടിച്ചാല് വിടാത്ത ഇനങ്ങളാ. പക്ഷേ, സൈണ് വിടാന് ഭാവമില്ലായിരുന്നു.\n“അതല്ലേ തന്നെത്തന്നെ കാണാന് വന്നത്. താനല്ലേ കലാകേരളയുടെ സെക്രട്ടറി. താന് വിചാരിച്ചാല് നിസാരമായി നടക്കാവുന്ന കേസല്ലേയുള്ളൂ ഇത്. അവാര്‍ഡിനു കിട്ടുന്ന കാശല്ലെടോ പ്രശ്നം. അതുകൊണ്ടു സമൂഹത്തില് നമുക്കുണ്ടാകുന്ന ഒരു നിലയും വിലയുമുണ്ട്. എത്ര കാശുണ്ടാക്കിയാലെന്താ, സൊസൈറ്റി സ്റ്റാറ്റസ് കൂടി വേണ്ടേ. അവാര്‍ഡ് തുകയൊക്കെ വേണേല് അവരോടു വീതിച്ചെടുത്തോളാന് പറ. നമുക്ക് ഒരു പൊതുസമ്മേളനത്തില് ആ ട്രോഫിയോ ഷീല്‍ഡോ എന്താന്നു വച്ചാല് ഇങ്ങു കൈമാറിയാല് മതി. പിന്നത്തെ കാര്യമൊക്കെ ഞാനേറ്റു. നാട്ടിലെ പത്രങ്ങളിലും ടിവി ചാനലുകളിലുമൊക്കെ വാര്‍ത്ത കൊടുക്കാം. എന്നാലേ ഇവിടെ കൂടുതല് വിലയുണ്ടാകൂ. താന് കൈയൊഴിയരുത്, പ്ലീസ്….”\nരക്ഷപെടാന് മാര്‍ഗമില്ലെന്നു സൈമനു മനസിലായി. ഇവനു കാശു വേണ്ടെങ്കില് ഒരു കൈ ശ്രമിച്ചു നോക്കുന്നതില് തെറ്റില്ല. ചിലപ്പോള് നടക്കുകയും ചെയ്യും.\n“ഉം…, ശരി…, ഞാനൊന്നു ശ്രമിച്ചു നോക്കാം. താന് വിഷമിക്കാതെ. എന്തായാലും ഒഴിച്ചു കുടിക്ക്. ഒരെണ്ണംകൊണ്ട് ഇരിക്കുകയല്ലേ.”\n“അതല്ല സൈമന്, ശ്രമിച്ചാല് പോരാ, നടത്തണം. താന് വിചാരിച്ചാല് നടക്കും. എനിക്കൊറപ്പൊണ്ട്. മേരിയും പറയുന്നത് അതു തന്നെയാ. പ്ലീസ്… കാര്യമായിട്ടൊന്നു പിടിക്കണം. അതിനിനി വല്ല ചെലവൊണ്ടെങ്കിലും നമുക്കു കൈകാര്യം ചെയ്യാം. എന്താന്നു വച്ചാ താന് പറഞ്ഞാ മതി.”\n“ഓക്കെ ഓക്കെ, ഞാന് കൈകാര്യം ചെയ്തോളാം. ചില്ലറ ചെലവൊക്കെ വരും. അതൊക്കെ വഴിയേ പറയാം. നോക്കട്ടെ….”\n“ഹാവൂ ഇപ്പോഴാ സമാധാനമായത്, ഇനിയിപ്പോ ധൈര്യമായിട്ടു പോകാം. ഞാനെറങ്ങുവാ. ഇനി കഴിക്കുന്നില്ല. വണ്ടിയോടിക്കാനൊള്ളതാ….”\nസൂസനു വേണ്ടി പരതിയ കണ്ണുകളുടെ നിരാശ മാറാതെ സേവ്യര് പോകാനിറങ്ങി. അയാല് ധൃതിയില് പടിക്കെട്ടുകളിറങ്ങുമ്പോല് സൈമന് പുച്ഛവും പരിഹാസവും ഇടകലര്‍ന്ന ഭാവവുമായി നോക്കി നിന്നു.\nകതകടച്ചു തിരിയാന് തുടങ്ങുമ്പോള് പോസ്റ്റ് മാന് വരുന്നു. ഒരു കൂട്ടം കത്തുകള് ധൃതിയില് കൈമാറി അയാള് നടന്നു നീങ്ങി. ഓരോന്നായെടുത്തു നോക്കുമ്പോള് രണ്ടെണ്ണം മറ്റാരുടെയോ ആണ്. അപ്പോഴേക്കും പോസ്റ്റ്മാന് അടുത്ത വീട്ടില് കയറിയിരുന്നു. അയാള് തിരിച്ചിറങ്ങുമ്പോള് വീണ്ടും വിളിച്ചു വരുത്തി തെറ്റി വന്ന കത്തുകള് തിരികെ കൊടുത്തു. ക്ഷമാപണം നടത്തി അയാള് വീണ്ടും പോകാന് തുടങ്ങുമ്പോഴാണ് മേരി എങ്ങോട്ടോ പോകാന് ഒരുങ്ങി ഇറങ്ങുന്നതു കണ്ടത്.\nജീന്‍സും ടോപ്പുമാണു വേഷം. കൈയിലൊരു ചെറിയ സമ്മാനപ്പൊതിയുമുണ്ട്.\nസൈമനെ കണ്ടു മേരിയുടെ കണ്ണുകള് വിടര്‍ന്നു. അവള് മരത്തിന്‍റെ ചെറിയ വേലിക്കടുത്തേക്കു വന്നു. അയാള് പുഞ്ചിരിച്ചുകൊണ്ടു ചോദിച്ചു:\n“എന്‍റെ കൂട്ടുകാരീടെ മോടെ കൊച്ചിന്‍റെ ബെര്‍ത്ത്ഡേ, ചെറിയൊരു പാര്‍ട്ടി. അങ്ങോട്ടു പോകാനെറങ്ങിയതാ.”\n“ഇല്ല പുള്ളിക്കു ഓഫീസില് പോയിട്ടു തിരക്കുണ്ടത്രെ.”\nമേരി ഒരു ചിരി കൊണ്ടു യാത്ര പറഞ്ഞു തിരിയാന് തുടങ്ങിയതാണ്. എന്നിട്ടു വീണ്ടും തിരിച്ചു വന്ന് ഒച്ച താഴ്ത്തി പറഞ്ഞു:\n“അല്ല സൈമണ്, ഒരു കാര്യം പറയുന്നതു കൊണ്ട് ഒന്നും തോന്നരുത്. എന്തിനാ ഇങ്ങനെ കെട്ടിയോള്‍ടെ വായീന്ന് അനാവശ്യം കേക്കുന്നേ.”\n“അവള് എന്താനാവശ്യം പറഞ്ഞെന്നാ പറയുന്നേ?”\nഅയാള് ആകാംക്ഷയോടെ ചോദിച്ചു.\n“ഇന്നലെ രാത്രി സൈമണ് എവിടാരുന്നു? കൊച്ചിനെ ഞങ്ങളല്ലേ നോക്കിയത്. അതു സൂസനോടുള്ള സ്നേഹംകൊണ്ടല്ല. സൈമണ് നല്ല മനുഷ്യനായത് ഒന്നുകൊണ്ടു മാത്രമാ.”\n“എനിക്കറിയില്ലേ അത്. അല്ല, സൂസന് നിങ്ങളോടെന്തോ പറഞ്ഞെന്നാ പറഞ്ഞത്?”\n“ഒള്ളതു പറയാവല്ലോ, എനിക്കിതൊന്നും തീരെ പിടിക്കത്തില്ല. ഇങ്ങനെയൊരു ഭര്‍ത്താവ് എന്തിനാന്ന്! ഏതെങ്കിലും ഭാര്യ ചോദിക്കാവോ അങ്ങനെയൊക്കെ? എന്തൊക്കെ കുറ്റമാ പറഞ്ഞേന്നറിയാവോ? പിന്നെ…, സൈമണ് ഇതൊന്നും ചെന്നു സൂസനോടു ചോദിച്ചേക്കല്ല്. എന്‍റെ ഭര്‍ത്താവ് എന്നെ ഈ ഭൂമീ വച്ചേക്കില്ല.”\n“ഹേയ്, ഇല്ലില്ല ഞാന് ചോദിക്കാനൊന്നും പോണില്ല. ഞാനത്ര മണ്ടനാണോ?”\n“ങാ, എനിക്കതു കേട്ടാമതി. ഞാനങ്ങോട്ടു ചെല്ലട്ടെ. നേരം വൈകി.”\nമേരി കുണുങ്ങിക്കുണുങ്ങി പോകുന്നതു സൈമണ് നോക്കിനിന്നു. അവളുടെ മുഖത്ത് അപ്പോള് വിരിഞ്ഞ ആത്മഹര്‍ഷത്തിന്‍റെ ചിരി അയാള് കണ്ടില്ല. അയാളുടെ മനസ് വീണ്ടും നീറിപ്പിടിച്ചു. ഉള്ളു കലങ്ങിമറിഞ്ഞു. ഭര്‍ത്താവിന്‍റെ കുറ്റവും കുറവും പറഞ്ഞു നടക്കാനും തുടങ്ങിയിരിക്കുന്നു. മനുഷ്യനെ നാണംകെടുത്താന്.\nഅയാള് വീട്ടിലേക്കു കയറി കതകടച്ചു. ഒരു സിഗരറ്റിനു കൂടി തീകൊളുത്തി. അവള് പറഞ്ഞ വാക്കുകളുടെ ഭയാനകത മനസില് സംഘര്‍ഷം നിറച്ചു. എന്തോ തീരുമാനിച്ചുറച്ചതു പോലെ അയാള് കസേരയിലേക്കിരുന്നു. മനസിനെ മഥിച്ചുകൊണ്ടിരുന്ന ചിന്തകള് മുഖത്തെയും വലിഞ്ഞു മുറുക്കി.\nസ്നേഹമുള്ള അയല്‍ക്കാരിയായതുകൊണ്ടല്ലേ മേരി ഒള്ളതു പറഞ്ഞത്. ഇനി അവരിത് ആരോടെല്ലാം പറഞ്ഞെന്നിരിക്കും. ഇങ്ങനെയൊരു സ്വഭാവം തന്‍റെ ഭാര്യക്ക് ഇതുവരെ ഉണ്ടായിരുന്നില്ല. എന്തുണ്ടെങ്കിലും സഹിച്ചു മിണ്ടാതിരിക്കും. മറ്റുള്ളവരോടെന്നല്ല, തന്നോടു പോലും പരാതി പറയുന്ന പതിവില്ല. അവളങ്ങനെ പറയുമോ, അതോ മേരി കള്ളം പറഞ്ഞതോ. ഹേയ്, തന്നോടു കള്ളം പറഞ്ഞിട്ടു മേരിക്കെന്തു കിട്ടാന്!\nകുഞ്ഞുണ്ടായ ശേഷം അവള്‍ക്കു തന്നോടുള്ള പെരുമാറ്റത്തില് നല്ല മാറ്റമുണ്ട്. മേരി കള്ളം പറഞ്ഞതാകാന് വഴിയില്ല. ഇത്രയും നാളത്തെ ജീവിതത്തില് ആദ്യമായാണ് ഒരാള് ഇങ്ങനെ തന്‍റെ ഹൃദയം വെട്ടിപ്പിളര്‍ന്നിരിക്കുന്നത്. അയാളുടെയുള്ളില് വ്യാകുലതകളും സംശയങ്ങളും പെരുകിവന്നു.\nആകാശം ഇരുണ്ടുവരുന്നു. സേവ്യര് കൊണ്ടുവച്ച കുപ്പി അയാള് വീണ്ടും കൈയിലെടുത്തു.


ഗുജറാത്തിൽ മറ്റൊരു കോൺഗ്രസ് എംഎൽഎ കൂടി രാജിവെച്ചു; ബിജെപിയിൽ ചേർന്നേക്കും | 3rd Legislator to Quit Congress Party in4Days – News18 Malayalam\nഗുജറാത്തിൽ മറ്റൊരു കോൺഗ്രസ് എംഎൽഎ കൂടി രാജിവെച്ചു; ബിജെപിയിൽ ചേർന്നേക്കും\nLast Updated : March 11, 2019, 15:47 IST\nഗാന്ധിനഗർ: ഗുജറാത്തിൽ നാലുദിവസത്തിനിടെ മൂന്ന് കോൺഗ്രസ് എംഎൽഎമാണ് ബിജെപിയിൽ ചേർന്നു. ജാംനഗർ റൂറൽ എംഎൽഎ വല്ലഭ് ധാരാവിയയാണ് ഒടുവിൽ എംഎൽഎ സ്ഥാനം രാജിവെച്ചത്. നിയമസഭ സ്പീക്കർ രാജേന്ദ്ര ത്രിവേദിയെ കണ്ട് രാജിക്കത്ത് കൈമാറി. നാലു ദിവസത്തിനിടെ രാജിവെക്കുന്ന മൂന്നാമത്തെ കോൺഗ്രസ് എംഎൽഎയാണ് ധാരാവിയ. രാജിക്കാര്യം സ്പീക്കർ മാധ്യമങ്ങളോട് സ്ഥിരീകരിച്ചു. ധാരാവിയ ലോക്സഭാ തെരഞ്ഞെടുപ്പിന് മുമ്പ് ബിജെപിയിൽ ചേർന്നേക്കുമെന്നാണ് റിപ്പോർട്ട്.\nകോൺഗ്രസ് നേതാവായിരുന്ന പാർസോത്തം സബരിയയാണ് കഴിഞ്ഞ ദിവസം ബിജെപിയിൽ ചേർന്നത്. മാർച്ച് എട്ടിന് ധ്രൻഗാധ്രയിലെ എംഎൽഎ സ്ഥാനം സബരിയ രാജിവെച്ചിരുന്നു. ജലസേചന പദ്ധതിയിലെ അഴിമതിയുമായി ബന്ധപ്പെട്ട് ഇക്കഴിഞ്ഞ ഒക്ടോബറിൽ സബരിയയെ പൊലീസ് അറസ്റ്റ് ചെയ്തിരുന്നു. ജയിലിലായിരുന്ന സബരിയയ്ക്ക് ഫെബ്രുവരിയിലാണ് ഗുജറാത്ത് ഹൈക്കോടതി ജാമ്യം അനുവദിച്ചത്. അതേസമയം ബിജെപിയിൽ ചേരാൻ തനിക്ക് സമ്മർദ്ദമില്ലായിരുന്നുവെന്നും മണ്ഡലത്തിലെ ചില വിഷയങ്ങളുടെ പേരിലാണ് പാർട്ടി വിടുന്നതെന്നും സബരിയ മാധ്യമങ്ങളോട് പറഞ്ഞു.\nFirst published: March 11, 2019, 15:47 IST\nCongress mla resignCongress Party in Gujaratകോൺഗ്രസ്കോൺഗ്രസ് എംഎൽഎ രാജിവെച്ചുഗുജറാത്ത്


വായനാദിനം ആഘോഷമാക്കി വിദ്യാലയങ്ങൾ : Deepika.com Nattu Visesham\nനാലാഞ്ചിറ: നാലാഞ്ചിറ സെന്‍റ് ഗൊരേറ്റീസ് ഹയർസെക്കൻഡറി സ്കൂളിൽ വായനയെ വസന്തമാക്കി വായനക്കൂട് തീർത്ത് വിദ്യാർഥികൾ വായനദിനം ആഘോഷിച്ചു.\nപിടിഎ പ്രസിഡന്‍റ് ടി. ജയകുമാർ അധ്യക്ഷത വഹിച്ച യോഗത്തിൽ വിനോദ് നരനാട്ട് വായനാവാരാഘോഷം ഉദ്ഘാടനം ചെയ്തു.\nവായനയുടെ അനന്തസാധ്യതകളെ ഫലിതരൂപേണ കിറ്റിയുമായി ചേർന്ന് കുട്ടികൾക്ക് രസകരമായ രീതിയിൽ അവതരണം നടത്തി. വിദ്യാർഥികൾ പുസ്തകതാലപ്പൊലിയുമായി വായനപ്രതിജ്ഞ ചൊല്ലി. വിവിധ ഭാഷകളിൽ വിദ്യാർത്ഥികൾ വായനയുടെ വിസ്മയലോകം കുട്ടികൾക്ക് മുന്നിൽ അവതരിപ്പിച്ചു. അധ്യാപക പ്രതിനിധി സിസ്റ്റർ മാഡ്‌ലിൻ, അധ്യാപക പ്രതിനിധി സിസ്റ്റർ മഹിമ എസ്ഐസി എന്നിവർ പ്രസംഗിച്ചു.\nനെടുമങ്ങാട് : ദർശന ഹയർ സെക്കൻഡറി സ്കൂളിൽ വായന ദിനത്തോടനുബന്ധിച്ചുള്ള പ്രവർത്തനങ്ങൾ കോർത്തിണക്കി വായന വാരമായി ആഘോഷിക്കും. പരിപാടി കവി പൂവത്തൂർ ഭാർഗവൻ ഉദ്ഘാടനം ചെയ്തു. മാനേജിംഗ് പാർട്ണർ ഡോക്ടർ രഞ്ജു അധ്യക്ഷത വഹിച്ചു. പ്രിൻസിപ്പൽ രാകേന്ദു, പിടിഎ പ്രസിഡന്‍റ് സുരേഷ് പങ്കെടുത്തു. 26 വരെ സാഹിത്യ മത്സരങ്ങൾ സംഘടിപ്പിച്ചിട്ടുണ്ട്.\nതിരുവനന്തപുരം: അമലഗിരി ബഥനി വിദ്യാലയത്തിൽ വായനാ ദിനം ഉത്സവമാക്കി. സ്കൂൾ ലോക്കൽ മാനേജരും അധ്യാപികയുമായ സിസ്റ്റർ വിമല എസ്ഐസി സന്ദേശം നൽകി. ഹെഡ്മിസ്ട്രസ് സിസ്റ്റർ ദർശിത എസ്ഐസി ഉദ്ഘാടനം ചെയ്തു. വിദ്യാർഥികൾ വിവിധ കലാപരിപാടികൾ അവതരിപ്പിച്ചു. എന്‍റെ വിദ്യാലയത്തിന് ഒരു പുസ്തകം എന്ന കർമപദ്ധതിയിക്ക് തുടക്കം കുറിച്ചു.\nകഴക്കൂട്ടം: ജ്യോതിസ് സെൻട്രൽ സ്കൂളിൽ വായനാദിനാചരണം സംഘടിപ്പിച്ചു. ശരവേഗത്തിൽ കാർട്ടൂണ് വരച്ചുകൊണ്ട് ലോകറിക്കാർഡ് സ്വന്തമാക്കിയ ജിതേഷ്ജി വായനാദിനാചരണം ഉദ്ഘാടനം ചെയ്തു. വരയരങ്ങ്, വായനാദിന പ്രതിജ്ഞ, സ്കൂളിലെ മലയാള വിഭാഗം പുറത്തിറക്കിയ ത്രൈമാസികയായ ധ്വനിയുടെ പ്രകാശനം , വായനാദിനത്തോട് അനുബന്ധിച്ച് സംഘടിപ്പിച്ച സാഹിത്യ ക്വിസ് വിജയികൾക്ക് സമ്മാന വിതരണം, ചുവർ പത്രികയുടെ പ്രകാശനം, കുട്ടികളുടെ വിവിധ കലാപരിപാടികൾ എന്നിവ നടന്നു. ചടങ്ങിൽ ജ്യോതിസ് ഗ്രൂപ്പ് ചെയർമാൻ എസ്.ജ്യോതിസ് ചന്ദ്രൻ, എസിവി ഫെയിം വിജയാനന്ദ്, പ്രിൻസിപ്പൽ എൽ.സലീത, ട്രസ്റ്റ് മെന്പർ എ.സുരേഷ്കുമാർ, വിദ്യാർഥി പ്രതിനിധികളായ ടോംസ് കെ.നിക്സണ്, നിരജ്ഞന എന്നിവർ പങ്കെടുത്തു.\nവെഞ്ഞാറമൂട്: വെഞ്ഞാറമൂട് ഗവ.യുപി സ്കൂളിൽ നടന്ന വായനാദിനാചരണവും, വിവിധ ക്ലബ്ബുകളുടെ ഉദ്ഘാടനവും വെഞ്ഞാറമൂട് രംഗപ്രഭാത് ഡയറക്ടർ കെ.എസ്. ഗീത ഉദ്ഘാടനം ചെയ്തു. ഉദ്ഘാടനത്തോട് അനുബന്ധിച്ച് പി.എൻ. പണിക്കർ അനുസ്മരണവും, വായനാ പ്രതിജ്ഞ, നന്മ മരം മാഗസിൻ പ്രകാശനം, അക്ഷര പൂമരം, ആസ്വാദന കുറിപ്പ് തുടങ്ങിയവ സംഘടിപ്പിച്ചിരുന്നു. പിടിഎ പ്രസിഡന്‍റ് എസ്.ഷിഹാസ് അധ്യക്ഷനായിരുന്നു. സീനിയർ അസിസ്റ്റന്‍റ് ശശിധരൻ ,അഭിജിത്ത്, കെ.സി.രമ, ബി.കെ. സെൻ, അഖിൽ, രാജശേഖരൻ, സജ്ന, സുമ തുടങ്ങിയവർ പങ്കെടുത്തു.\nപാലോട് ഗവ. എൽപിഎസിൽ\nപാലോട്: പാലോട് ഗവ. എൽപിഎസിൽ വൈവിധ്യമാർന്ന പരിപാടികളോടെ വായാനവാരത്തിന് തുടക്കമായി. കുട്ടികളും അധ്യാപകരും ചേർന്നു വലിയ പുസ്തകം നിർമിച്ചു അതിൽ പി.എൻ. പണിക്കരുടെ ചിത്രവും ജീവിതവും ആലേഖനം ചെയ്തു വിദ്യാലയത്തിനു മുന്നിൽ കൂട്ടവായനയും പ്രതിജ്ഞയും സംഘടിപ്പിച്ചു. വായനവാരം വാർഡ് അംഗം അനിതാകൃഷ്ണൻ ഉദ്ഘാടനം ചെയ്തു. സീനിയർ അസിസ്റ്റന്‍റ് കെ.ലേഖ പ്രതിജ്ഞ ചൊല്ലികൊടുത്തു.എസ്എംസി ചെയർമാൻ വി.എൽ. രാജീവ്, സ്റ്റാഫ് സെക്രട്ടറി സബീഹബീവി, കലാ അധ്യാപകൻ എം.നാഷിദ് തുടങ്ങിയവർ വായന സന്ദേശം നൽകി.ഒ രാഴ്ചക്കാലം വൈവിധ്യമാർന്ന പരിപാടികൾ സ്കൂളിൽ നടക്കും.\nകുന്നത്തുകാല് ശ്രീചിത്തിര തിരുനാള് സ്കൂൾ\nവെള്ളറട: കുന്നത്തുകാല് ശ്രീചിത്തിര തിരുനാള് റസിഡന്‍ഷല് സെട്രല് സ്കൂളിൽ ഇന്‍വെസ്റ്റിയര് സെറിമണിയും വായനാ മാസാചരണഘോഷങ്ങള്‍ക്കും തുടക്കം കുറിച്ചു. സ്കൂള് മാനേജര് ടി. സതീഷ്കുമാര് അധ്യക്ഷതവഹിച്ച ചടങ്ങില് സ്കൂള് പ്രിന്‍സിപ്പല് എസ്. പുഷ്പവല്ലി മലയാളം വിഭാഗം കോ ഓര്‍ഡിനേറ്റര് സ്മിനയ്ക്ക് പുസ്തകം കൈമാറി വായനാ മാസാചരണം ഉദ് ഘാടനം ചെയ്തു. തുടര്‍ന്ന് നടന്ന സമ്മേളനത്തില് നൂറോളം വിദ്യാര്‍ഥികള് മഴയെന്ന വിഷയത്തെ ആസ്പദമാക്കി രചിച്ച കവിതാസമാഹരം "മഴമേളം' , വിദ്യാര്‍ഥികള് എഴുതി തയാറാക്കിയ കൈയെഴുത്ത് പത്രം "ചിത്രോദയ'വും പ്രകാശനം ചെയ്തു.\nകാട്ടാക്കട: പൂവച്ചൽ സർക്കാർ വൊക്കേഷണൽ ആൻഡ് ഹയർസെക്കൻ‌ഡറി സ്കൂളിൽ വായനാദിനവും വിദ്യാരംഗം കലാ സാഹിത്യ വേദിയുടെ പ്രവർത്തനവും കവി സദാശിവൻ പൂവത്തൂർ ഉദ്ഘാടനം ചെയ്തു.\nപിടിഎ വൈസ് പ്രസിഡന്‍റ് വി.പ്രദീപ്കുമാർ അധ്യക്ഷത വഹിച്ചു. പ്രിൻസിപ്പൽമാരായ ടി. ആർ.മീന, കെ. നിസ, പ്രഥമ അധ്യാപിക ഗീത, മദർ പിടിഎ പ്രസിഡന്‍റ് ലക്ഷ്മീദേവി, പിടിഎ ഭാരവാഹികളായ പ്രമീളദേവി, സെയ്യദ്, അജിത, ദീപ, ജോർജ് വിത്സൺ, സോജ, എന്നിവർ പ്രസംഗിച്ചു.വായനാദിന പോസ്റ്റർ തയാറാക്കൽ, വായനാദിന ക്വിസ്, വായനാമത്സരം, പുസ്തക പ്രദർശനം എന്നിവ വായനാദിനത്തോടനുബന്ധിച്ച് നടന്നു.\nകീഴാറ്റിങ്ങൽ വൈഎൽഎം യുപി സ്കൂളിൽ\nആറ്റിങ്ങൽ: കീഴാറ്റിങ്ങൽ വൈഎൽഎം യുപി സ്കൂളിൽ തോന്നയ്ക്കൽ മണികണ്ഠൻ വായനവാരാചരണവും വിദ്യാരംഗം ക്ലബ്ബ് ഉദ്ഘാടനവും നിർവഹിച്ചു.\nലൈബ്രറി നവീകരണത്തോടനുബന്ധിച്ച് സ്കൂൾ മാനേജരും അധ്യാപകരും അനധ്യാപകരും വിദ്യാർഥികളും പുസ്തകങ്ങൾ സംഭാവന ചെയ്തു. വായനാ വാരാചരണത്തിന്‍റെ ഭാഗമായി വിവിധ ഭാഷാ വിഷയങ്ങളുടെ വായനാമത്സരം, പ്രസംഗമത്സരം, കവിയരങ്ങ്, സാഹിത്യക്വിസ് എന്നിവ സംഘടിപ്പിക്കും. ചടങ്ങിൽ കടയ്ക്കാവൂർ പഞ്ചായത്ത് പ്രതിപക്ഷ നേതാവ് മധു, എ. എ. ഹമീദ് (സ്കൂൾ മാനേജർ), പ്രഥമ അധ്യാപിക ബിനു ഷെറീന, വിദ്യാരംഗം കൺവീനർ സജിത്ത്, റാണി, രമ്യ, വിദ്യാർഥികൾ തുടങ്ങിയവർ പങ്കെടുത്തു.\nനീറമണ്‍കര എംഎംആർ എച്ച്എസ്എസിൽ വായന ദിനാഘോഷം ദേവൻ പകൽക്കുറി ഉദ്ഘാടനം ചെയ്തു. സ്കൂൾ പ്രിൻസിപ്പൽ ആർ. സുഷമഭായി അധ്യക്ഷയായി. സ്റ്റാഫ് സെക്രട്ടറി ശാന്തി സുധ, പിടിഎ പ്രസിഡന്‍റ് മോഹനകുമാർ സി. ചന്ദ്രബോസ് എന്നിവർ പ്രസംഗിച്ചു. വായന ദിനത്തിൽ സ്കൂൾ മാഗസിന്‍റെ പ്രകാശനവും നടന്നു.\nപരീക്ഷാ പരിശീലനം Idukki